
- Қазақстан республикасының экология кодексі. - Астана, 2021 жылғы 2 қаңтардағы № 400-VI ҚРЗ Кодексі  //https://adilet.zan.kz/kaz/docs/K2100000400

- Мемлекет басшысы Қасым-Жомарт Тоқаевтың Қазақстан халқына Жолдауы. https://www.akorda.kz/kz/memleket-basshysy-kasym-zhomart-tokaevtyn-kazakstan-halkyna-zholdauy-181416

- Қазақстан Республикасының Оқу-ағарту министрлігі Ы. Алтынсарин атындағы Ұлттық білім академиясы, 2025-2026 оқу жылында Қазақстан Республикасының жалпы білім беретін мектептерінде білім беру процесін ұйымдастырудың ерекшеліктері туралы ӘДІСТЕМЕЛІК НҰСҚАУ ХАТ. 
















АНЫҚТАМАЛАР

Экологиялық білім – адамның табиғат туралы, оның заңдылықтары, өзара байланысы, экологиялық мәселелер мен оларды шешу жолдары жөнінде жүйелі білімдердің жиынтығы. 
Экологиялық функционалдық сауаттылық  – адамның экологиялық білімін тәрбиесін , дағдыларын және құзыреттерін нақты өмірлік жағдайларда тиімді қолдана білу қабілеті. Яғни, экологиялық мәселелерді түсініп, оларды шешуге белсенді қатысып, табиғатты қорғау мен тұрақты дамуға жауапты әрекет жасауға бағытталған практикалық құзырет.
Іс-әрекетті зерттеу (Action research)- нақты педагогикалық немесе әлеуметтік мәселелерді шешуге бағытталған зерттеу әдісі. Оның басты ерекшелігі — зерттеуші зерттеу процесінің белсенді қатысушысы болып, бір уақытта тәжірибелік әрекетті жүзеге асырады да, сол әрекетті зерттеп, жетілдіру жолдарын іздейді.
Әдістеме – оқу үдерісінде пайдаланатын әдістер жиынтығы және білім беру ұстанымдарын зерттеу саласы.
Әдіс – нақты мақсатқа қол жеткізуді қамтамасыз етуге бағытталған алгоритмдік іс-әрекеттердің логикалық жүйесі. 
Проблемалық оқыту (PBL)- оқушылардың білім алу процесінде нақты, өмірлік маңызы бар проблемаларды шешу арқылы білім, дағды және құзыреттерді меңгеру әдісі.
Модель – (лат. modulus) сөзінің тікелей аудармасы «шама», «үлгі» деген мағынаны білдіреді.
Эксперимент – бақыланатын және басқарылатын жағдайларда зерттелетін шынайы іс-әрекетті анықтайтын таным әдісі.


















БЕЛГІЛЕУЛЕР МЕН ҚЫСҚАРТУЛАР

БТ – Бақылау топ
ЭТ- эксперименттік топ 
ЭФС- Экологиялық функционалдық сауаттылық 
ЭБ – Экологиялық білім
ЭТ– Экологиялық тәрбие
SSELI- Орта мектептің экологиялық сауаттылығын анықтайтын құрал
ANOVA- дисперсиялар анализі
ANCOVA- орташа мәндерді салыстыру.
ҚР – Қазақстан Республикасы
ЭҚМ – Экологиялық құндылықтар мен мәдениет
PAR- қатысушы іс-әрекеттік зерттеу






























КІРІСПЕ

Зерттеудің өзектілігі : Қазақстан Республикасы тұрақты дамудың жаңа бағытына бет бұрған қазіргі кезеңде жас ұрпақты ізгілікке, жауапкершілікке және парасаттылыққа тәрбиелеудегі экологиялық білім мен тәрбиенің рөлі айрықша артып отыр. Бұл ең алдымен «табиғат-қоғам-адам» жүйесіндегі өзара байланыстардың жылдан жылға күрделенуімен және  олардың шиеленісуінің күшеюімен байланысты, қоршаған ортаға түсетін экологиялық салмақтың артуы жер бетіндегі тіршілікке нақты экологиялық зардаптар жердегі тіршілікке нақты қауіп төндіріп отыр.Адам мен табиғаттың, қоғам мен ортаның өзара әрекеттестігі, оның өнеркәсіпті өндірістің қазіргі таңдағы көптеген жарамсыз технологиялармен қарқынды өсу жағдайында өмір сүруі, қиындықтың шама-шегіне жетті. Адамзат тіршілігінің өзіне қауіп төнді: табиғат қорлары үзіліссіз сарқылысқа түсті, ортаның ластануынан адам өміріне қауіп төнді. Бүкіл әлемде экологиялық дағдарыстар мен апаттар ұлғая түсуде. Экологиялық апаттар биоортадағы жағдайларға еткен әсері арқылы дүниежүзінің әрбір аймағындағы құбылыстардың дамуына айтарлықтай ықпал жасауда.
Қазақстан Республикасы «Экология кодекісі» 1- бөлім 1- бапта  экологиялық бiлiм беру - жеке адамның қоршаған ортаның жай-күйi үшiн экологиялық жауапкершiлiгiн қамтамасыз ететiн бiлiм мен дағды жүйесiн, құндылық бағдарларын, адамгершілік-эстетикалық көзқарасын қалыптастыруға бағытталған, жеке адамды тәрбиелеудiң, оқытудың, оның өз бетінше бiлiм алуының және дамуының үздiксiз процесi делінген . сонымен қатар 192- бапта Экологиялық бiлiм беру мен ағартуды мемлекеттiк қолдау , экологиялық бiлiм беру мен ағартудың оқу-әдiстемелiк және ғылыми-әдiстемелiк негiздерiн жетiлдiру , экология саласындағы тақырыптарды оқу пәндеріне интеграциялау, ландшафттық өңірлік басымдықтар мен климаттық өзгерістерді есепке ала отырып жоба-бағдарламалар жасау сияқты тәсілдер қарастырылған.[1]
Қазақстан Республикасының Президенті Қасым-Жомарт Тоқаев 2020 жылғы 10 шілдедегі Жолдауында жалпы білім беретін мектептердің оқу бағдарламасына «экологиялық білім» пәнін енгізу туралы тапсырма берген болатын. Сол отырыста Экология, геология және табиғи ресурстар министрі М. Мырзағалиев жаңа экологиялық білім беру пәнін енгізу мақсатында жауапты мемлекеттік органдардың үйлестіру кеңесі құрылатынын мәлімдеді. Осы бастамалар негізінде 2021–2025 жылдар аралығында оқу бағдарламаларына экологиялық білім және жасыл экономика бағыттарын кезең-кезеңімен енгізу, сондай-ақ тиісті мемлекеттік органдардың үйлестіру тетіктерін қалыптастыру мәселелері көтерілді.
Президент Жолдауында мектептер мен жоғары оқу орындарында өскелең ұрпаққа экологиялық тәрбие беруге жеткілікті деңгейде назар аудару қажеттігі атап өтіліп, қоғамда экологиялық құндылықтарды орнықтыруға бағытталған «Birge – taza Qazaqstan» акциясын жүйелі түрде ұйымдастыру ұсынылды [2]. Аталған бастамалар экологиялық ағартуды мемлекеттік саясаттың басым бағыттарының біріне айналдырып, «Таза Қазақстан» науқаны аясында жалғасын тапты. Нәтижесінде азаматтардың қоршаған ортаға жауапкершілікпен қарауы артып, экологиялық талаптарды сақтау біртіндеп өмір салтына айнала бастады. Қоғамда жаңа экологиялық мәдениеттің қалыптасу үрдісі байқалып, қоғамдық санада оң өзгерістер орын алуда [3].
Сонымен қатар, Қазақстан Республикасының «Білім туралы» Заңының 21-бабында жоғары оқу орындарына білім беру жүйесін жетілдіруге бағытталған, жаңа технологиялар мен әдістерді қамтитын инновациялық білім беру бағдарламаларын конкурстық негізде әзірлеу және енгізу құқығы берілгені көрсетілген. Елімізде орын алып отырған экономикалық қиындықтар мен экологиялық ахуал білім беру жүйесінде экологиялық білім мен мәдениетті, тәрбиені күшейтудің қажеттілігін айқындай түседі. Қазіргі уақытта республика бірқатар экологиялық мәселелерді бастан өткеруде: ана мен бала денсаулығына әсер ететін түрлі аурулардың көбеюі, ауа, су және топырақ сапасының төмендеуі, шөлейттену үдерістерінің күшеюі, табиғи ресурстардың сарқылуы, өсімдіктер мен жануарлардың жекелеген түрлерінің жойылуы – табиғи ортаның жалпы экологиялық жағдайының нашарлауын сипаттайды [4].
Қазақстан Республикасында жыл сайын мектептерге арналған әдістемелік нұсқау хаттарда экологиялық білім мен тәрбиені жүзеге асыру пән мазмұны, тәрбиелік іс-шаралар және функционалдық сауаттылықты дамыту міндеттері арқылы кешенді түрде қарастырылады. Мысалы, ҚР Оқу-ағарту министрінің 2025 жылғы 26 мамырдағы №123 бұйрығымен бекітілген «Адал азамат» біртұтас тәрбие бағдарламасында әрбір оқу мақсаты мазмұн, тапсырмалар және оқыту әдістері арқылы маңызды құндылықтарды кіріктіруді және білім алушы тұлғасын жан-жақты дамытуды көздейді. Құндылықтар күнделікті оқу үдерісіне енгізілуі тиіс. Аймақтық экологиялық жағдайды жақсартуға және табиғатты қорғауды насихаттауға бағытталған жобаларды әзірлеу мен іске асыру ұсынылады.
«Жаратылыстану» пәні бойынша нұсқау хатта «Дүниені өзгертетін жаңалықтар» бөлімінде қазақстандық ғалымдардың жаратылыстану ғылымдарының дамуына қосқан үлесіне, сондай-ақ жасанды интеллектіні адам өмірінің сапасын арттыру және қоршаған ортаның тұрақтылығын қамтамасыз ету мақсатында қолдануға назар аудару қажеттігі көрсетілген [5]. Сонымен қатар, ғылыми жаңалықтарға қызығушылықты арттыру, ақпарат алмасу және ғылыми мәселелерді талқылауға қатысуды ынталандыру міндеті қойылады.
«Экология және тұрақты даму» бөлімі білім алушыларда бірқатар негізгі құндылықтарды қалыптастыруға бағытталған:
– әділдік пен жауапкершілік – қоршаған орта мен болашақ ұрпақ алдындағы жеке және ұжымдық жауапкершілікті сезіну, табиғатты тек ресурс емес, құндылық ретінде қабылдау;
– бірлік пен ынтымақ – барлық тірі ағзалардың өзара байланысын түсіну және экологиялық мәселелерді шешуде ынтымақтастыққа ұмтылу;
– заң мен тәртіп – қазіргі қажеттіліктерді болашақ ұрпақтың мүмкіндіктеріне зиян келтірмей қанағаттандырудың маңызын ұғыну, ресурстарды тиімді пайдалану және экологиялық таза технологияларды енгізу;
– тәуелсіздік пен отаншылдық – өз елінің және өңірінің экологиялық мәселелеріне бейжай қарамай, оларды шешуге қатысуға дайын болу;
– жасампаздық пен жаңашылдық – экологиялық проблемаларды шешуде жаңа идеялар мен STEM/STEAM технологияларын қолдануға ұмтылу [5, 50-бет].
Қазіргі кезеңде «Адал азамат» бағдарламасы аясында жас ұрпақтың бойында ұлттық және азаматтық құндылықтарды қалыптастыруға ерекше назар аударылуда. Мысалы, биология пәнінде «Қазақстан Республикасының Қызыл кітабы. Жергілікті өңірдің ҚР Қызыл кітабына енгізілген жануарлары мен өсімдіктері» тақырыбын оқыту барысында «азаматтық борыш және парасаттылық» құзыреттілігін кіріктіруге мүмкіндік бар. 7-сыныптағы «Экожүйе» бөліміндегі «Қазақстандағы ерекше қорғалатын табиғи аумақтар. Жергілікті жердің ерекше қорғалатын аймақтары» тақырыбы да тәуелсіздік пен отаншылдық, әділдік пен жауапкершілік, заң мен тәртіп сияқты құндылықтарды кіріктіруге қолайлы. Мұндай тәсілдер экологиялық білім берудің маңыздылығын одан әрі арттырып, оның тәрбиелік әлеуетін күшейтеді [5, 60-бет].
Экологиялық мәдениетті дамытудың 2024 – 2029 жылдарға арналған "Таза Қазақстан" тұжырымдамасында:Экологиялық білім халықтың экологиялық мәдениетін қалыптастыруда шешуші рөл атқарады. Климаттың өзгеруі, ластану және табиғи ресурстардың сарқылуы сияқты жаһандық экологиялық сын-қатерлер жағдайында табиғатқа саналы көзқарасты барлық деңгейде дамыту маңызды. Бұл саладағы білім ерте жастан бастап өмір бойы үздіксіз және қолжетімді болуы керек. Бұл табиғат туралы білімді қалыптастыруға ғана емес, сонымен қатар экологиялық жауапкершілікті, белсенді азаматтық ұстанымды және қазіргі экологиялық мәселелерді шешуге қажетті дағдыларды дамытуға ықпал етеді. Экологиялық білім беру бағдарламаларын құру және енгізу қоршаған ортамен тиімді қарым-қатынас жасай алатын және оны болашақ ұрпақ үшін сақтай алатын қоғам құруда маңызды қадам болып табылады. Тағы бір маңызды мәселе – экологиялық сана-сезімді арттыруға бағытталған экологиялық бастамалардың жеткіліксіз саны. Азаматтарды экологиялық қызметке тартуға және олардың хабардар болуын арттыруға бағытталған экологиялық іс-шаралар, науқандар мен жобалар көбінесе шектеулі болады және жеткіліксіз. Бұл қоршаған ортаны қорғау мәселелеріндегі халықтың белсенділік деңгейін және олардың экологиялық практикаға қатысуын төмендетеді.– делінген  [6]
[bookmark: z10]Функционалдық сауаттылықты дамытудың жалпы бағдары Қазақстан Республикасында білім беруді дамытудың 2011-2020 жылдарға арналған мемлекеттік бағдарламасында анық көрсетілген. Ондағы басты мақсат жалпы білім беретін мектептерде Қазақстан Республикасының зияткерлік, дене және рухани тұрғысынан дамыған азаматын қалыптастыру, оның физикалық құбылмалы әлемде әлеуметтік бейімделуін қамтамасыз ететін білім алудағы қажеттіліктерін қанағаттандыру болып табылады. Қазіргі уақытта білім беру жүйесін жетілдірудің басым бағыты ретінде ізгілендіру мен демократияландыру қағидаттарына сүйенген білім стандарттарын, инновациялық оқыту технологияларын және экологиялық білімнің теориялық негіздерін оқу үдерісіне кіріктіру қарастырылады. Осыған сәйкес болашақ мамандардың экономикалық ойлауын және экологиялық мәдениетін қалыптастыру мақсатында студенттерді кәсіпкерлік пен нарықтық экономика заңдылықтарымен жүйелі түрде таныстырумен қатар, экологиялық білімді игеру барысында олардың шығармашылық ойлау қабілетін дамыту мәселесі өзекті міндеттердің бірі ретінде айқындалады. Экология пәнін оқыту экологиялық әрі әлеуметтік сипаттағы мәселелердің мазмұнын терең түсінуге, адам мен қоршаған орта арасындағы өзара ықпалдастықтың дамуын талдауға мүмкіндік береді [7].
2025–2026 оқу жылына арналған «Қазақстан Республикасының жалпы білім беретін мектептерінде білім беру процесін ұйымдастырудың ерекшеліктері туралы» әдістемелік нұсқау хатта білім алушылардың жобалық ойлау дағдыларын қалыптастыру мен жетілдіруге, оларды ғылыми-танымдық қызметке белсенді түрде тартуға ерекше көңіл бөлу қажеттігі көрсетілген. Сонымен бірге функционалдық сауаттылықты және цифрлық құзыреттерді дамыту, оқу үлгерімі төмен білім алушыларға жүйелі академиялық қолдау көрсету жұмыстарын жалғастыру міндеті белгіленген. «Жаратылыстану» білім беру саласы пәндерін оқыту барысында функционалдық сауаттылықты дамыту мақсатында алынған білімді өмірлік жағдаяттарға бейімдеп қолдануды қамтитын аналитикалық ойлауды қалыптастыруға ерекше мән берілетіні нақты көрсетілген [5, 6-бет]. Осыған орай экологиялық мәселелерді өмірлік жағдайлармен байланыстыра отырып шешу, экологиялық проблемаларды талдау және негізделген шешімдер ұсыну, сондай-ақ PISA форматына жақын тапсырмаларды қолдану өзекті бағыттардың бірі болып саналады.
Орта ғасыр ойшылдары да табиғатты қорғау мәселесіне қатысты өз тұжырымдары мен көзқарастарын білдірген. IX–XV ғасырларда қазақ жерінен шыққан ғұлама ғалымдар Әбу Насыр әл-Фараби [8], Жүсіп Баласағұн [9], Қожа Ахмет Иассауи [10], Махмұд Қашқари [11] және басқалар табиғат, қоғам және адам дамуының заңдылықтарын, олардың біртұтастығы мен өзара байланысын ғылыми дүниетанымының негізі ретінде қарастырып, ұрпақ тәрбиесінің қайнар көздеріне айрықша мән берген. Сонымен қатар ағартушылар Шоқан Уәлиханов [12], Ыбырай Алтынсарин [13], Абай Құнанбаев [14], сондай-ақ қазақ зиялылары Жүсіпбек Аймауытов [15], Ахмет Байтұрсынов [16], Міржақып Дулатов [17], Мағжан Жұмабаев [18], Шәкәрім Құдайбердиев [19] өз еңбектерінде табиғат құбылыстары мен оның көркем сипаттарын «табиғат–адам» қарым-қатынасы тұрғысынан пайымдаған.
Қазіргі уақытта аталған мәселе философтар, психологтар және педагогтар тарапынан жан-жақты зерттеліп келеді. Оның философиялық негіздерін ТМД ғалымдары С.С. Аверинцев [20], Э.В. Гирусов [21], М.С. Каган [22], Р.С. Карпинская [23], Б.Т. Лихачев [24], Ф.Я. Палинчак [25], Н.Ф. Реймерс [26], И.П. Сафронов [27], К.О. Стошкус [28], сондай-ақ республикамыздың философ-ғалымдары Ғ.Ғ. Ақмамбетов [29], Ж.М. Әбділдин [30], Қ.Ә. Әбішев [31], Ә.Н. Нысанбаев [32], Г.К. Шалабаева [33] еңбектерінде қарастырған. Ал білім мазмұнының, соның ішінде жоғары мектептегі оқытудың дидактикалық негіздері педагог-ғалым М.Н. Сарыбековтің [34] еңбектерінде көрініс тапқан.
Ғалымдардың зерттеу жұмыстарына жасалған талдау нәтижесінде, атап айтқанда: Ресейде Голубец М.А, [35] Дерябо С.Д, [36] Захлебный А.Н, [37] Иоганзен Б.Г, [38] Кучер Т.В, [39] Миронов А.В, [40] Соломина С.Н. [41]   Қазақстанда : Бейсенова Ә.С, [42] Аймағанбетова Қ, [43] Бірмағанбетов Ә.Б, [44] Жатқанбаев Ж.Ж, [45] Жүнісова К.Ж, [46] Қоянбаев Р.М, [47] Торманов Н.Т. [48] экологиялық білім мен тәрбие берудің теориялық негіздерін, мазмұнын, ұйымдастыру жолдары мен әдістерін қарастырғаны айқындалды.
Экологиялық білім берудің жалпы теориялық және әдіснамалық аспектілерін А.Н. Захлебный [49], И.Т. Суравегина, В.М. Сенкевич [50], И.Д. Зверев, А.Н.Мягкова [51], Н.Д.Андреева, В.П.Соломин, Т.В.Васиьева [52], Ж.Б. Шілдебаев [53], Г.К. Дилимбетова [54] Бакирова К.Ш [55] Бигалиев А.Б [56] Сарыбеков М.Н [57]  зерттесе, оқыту теориясы мен әдістемесін В.Ф. Зуев [58], А.Т. Б.Е. Райков [59], Н.М. Верзилин [60], А. Е. Манкеш [61], Ж.Б.Чилдибаев, М.Б. Аманбаева [62], және т.б. қарастырған.
Жеке пәндерді оқыту және пәнаралық байланыс негізінде экологиялық білім берумен оның оқыту әдістерін жаңа деңгейге көтерген ғалым әдіскерлер Қ.О. Шайхеслямова [63], Қ.Ж. Аганина, С.Н. Обаев [64], Ә.С. Бейсенова, Ж.Б. Шілдебаев, Г.З. Саутбаева [65], Избасарова Р.Ш [66] және т.б. ғалымдардың еңбегі зор. 
[bookmark: z59]Бүгінгі танда оқытудың озық технологиялары негізінде оқушылардың экологиялық білімдерін қалыптастыруды оқыту үрдісіне енгізу - білім бсру жүйесін дамытудың негізгі көздерінің бірі болып табылады. Кейінгі кезде экологиялық білім беру түрлі іс-шаралар кешені арқылы жүзеге асырылып келеді . Мысалы, ғылыми жобалар конкурстары, сыныптан тыс жұмыстар, тәрбие сағаттар, акциялар, көрмелер, сонымен қатар мектепті және оның айналасын көгалдандыруға, экологиялық бастамаларға, жергілікті тұрғындардың экологиялық сауатын ашуға арналған конкурстар өткізіледі. Тіпті, мектепте өткізіліп тұратын «сенбілік» шарасы да оқушыларды белгілі бір деңгейде табиғатты аялауға, көгалдандыруға баулиды.⠀Оқыту нысаны мен әдістерін жаңарту елдегі жалпы білім беретін мектептерге Назарбаев Зияткерлік мектептерінің (НЗМ) тәжірибесін тарату және баланың оқуға қызығушылығын тудыратын қазіргі заманғы білім беру технологияларын пайдалану есебінен қамтамасыз етіледі.
[bookmark: z63]Білім беру нәтижелеріне табысты қол жеткізуді, алған білімін оқу және практикалық қызметте пайдалана алуын қамтамасыз ететін логикалық, конструктивті және сыни тұрғыда ойлау негіздерін қалыптастыру үшін оқытудың тиімді нысандары мен әдістері енгізілетін болады.  Интерактивті, инновациялық, жобалық-зерттеу технологияларын, сандық инфрақұрылымдарды пайдалана отырып, сынып ұжымын жаппай оқыту нысанынан әрбір білім алушының жеке білім беру аймағын іске асыруға ауысу қамтамасыз етілетін болады. Бұл ретте оқушыларға басы артық абстрактілі-теориялық білім мен тапсырмалар беру жойылады. Ол оқу процесін неғұрлым икемді етіп, практикалық бағыттауға мүмкіндік береді.
Қазіргі таңда Қазақстан Республикасында экологиялық білім беру жүйесі қалыптасқанымен, оқушылардың экологиялық функционалдық сауаттылығы жеткілікті деңгейде дамымағаны байқалады. Бірақ оқу бағдарламаларында экологиялық мазмұн қамтылғанымен, ол көбіне теориялық білім берумен шектеліп, оқушылардың алған білімдерін күнделікті өмірде, нақты экологиялық жағдаяттарды шешуде қолдану қабілеттерін қалыптастыруға толық мүмкіндік бермей отыр. Осылайша, экологиялық білімнің болуы мен экологиялық функционалдық сауаттылықтың жеткіліксіз қалыптасуы арасында айқын қарама-қайшылық туындайды. Сондықтан бұл жұмыстың да алдына қойған мақсаты казіргі тандағы сұранысқа жауап беруде манызы жоғары.
Зерттеуші ғалымдардың еңбектерінде оқушылардың заман талабына сай экологиялық білімдерін қалыптастыру мәселесі әр қырынан қарастырылып, белгілі бір ғылыми нәтижелерге қол жеткізуге мүмкіндік берген құнды зерттеулер жүргізілген. Бұл еңбектер экологиялық білім берудің мазмұны мен бағыт-бағдарын айқындауда теориялық және практикалық негіз қалыптастырғаны сөзсіз. Алайда аталған зерттеулерде экологиялық білімді оқушылардың экологиялық функционалдық сауаттылығына айналдыру мәселесі, яғни алған білімдерін нақты өмірлік жағдаяттарда қолдана алу қабілетін қалыптастырудың ғылыми-теориялық негіздері мен педагогикалық шарттары жеткілікті деңгейде, қазіргі заман талаптарына сай кешенді түрде зерделенбеген. Қазіргі қоғамда экологиялық тұрғыдан ойлай алатын, табиғатпен үйлесімді өмір сүре білетін, экологиялық мәселелерді талдап, оларды шешуге саналы түрде қатыса алатын тұлғаны қалыптастыру қажеттілігі артып отыр. Бұл, өз кезегінде, экологиялық біліммен шектелмей, оқушылардың экологиялық функционалдық сауаттылығын қалыптастыруды талап етеді. Алайда экологиялық білім берудің болуы мен оны практикалық іс-әрекетте қолдануға мүмкіндік беретін экологиялық функционалдық сауаттылықтың жеткіліксіз қалыптасуы арасында айқын қарама-қайшылықтардың бар екені анықталды.
Аталған қарама-қайшылықтар біздің зерттеуіміздің проблемасын нақтылауға негіз болды, яғни оқушылардың экологиялық функционалдық сауаттылығын қалыптастырудың педагогикалық шарттарын айқындау, экологиялық білім мазмұнын өмірлік жағдаяттармен ұштастыру жолдарын анықтау және соның негізінде экологиялық функционалдық сауаттылықты арттыруға бағытталған ғылыми-әдістемелік жүйені құру қажеттілігі туындайды.  Бұл кайшылықтар біздің зерттеуіміздің мәселесін нақтылауға, яғни, оқушылардың  экологиялық функционалдық сауаттылығын қалыптастыру мазмұнын талдаудың педагогикалық шарттарын іріктеп, соның негізінде экологиялық біліктерін қалыптастыру жолдары мен әдіс-тәсілдерін анықтай отырып, оқушылардың экологиялық дағдыларын арттырудың ғылыми-әдістемелік жүйесін құруға оң ықпал етеді.
Зерттеу нысаны : Орта мектеп білім алушыларының экологиялық функционалдық сауаттылығын іс-әрекетті зерттеу ( Action research) арқылы дамыту үдерісі . 
Зерттеу пәні: білім алушылардың экологиялық функционалдық сауаттылығын іс-әрекетті зерттеу (Action Research)  арқылы қалыптастырудың мазмұны, әдістері мен педагогикалық шарттары. 
Зерттеудің мақсаты : Білім алушылардың экологиялық функционалдық сауаттылығын дамытуды ғылыми-педагогикалық тұрғыдан негіздеу, оның құрылымдық-мазмұндық моделін жасау және оқытудың тиімді әдістемесін оқу үдерісіне енгізу.
        Зерттеу болжамы. Биология пәні оқу процесінде білім алушылардың экологиялық функционалдық сауаттылығын арттыру тиімді болады, егер: 
· білім алушылардың экологиялық сауаттылығының компоненттері, оның көрсеткіштері мен деңгейлері анықталса;
·  жоғары сынып оқушыларының экологиялық функционалдық сауаттылығын қалыптастыруға әсер ететін факторлар ескерілсе;
·  биология пәнін оқу процесінде білім алушылардың экологиялық сауаттылығын қалыптастырудың ұйымдастырушылық-педагогикалық шарттары әзірленсе.
Мәселеге, мақсатқа, объектіге, зерттеу тақырыбына және қалыптасқан гипотезаға сәйкес келесі зерттеу міндеттері қойылды:
· Білім алушыларының экологиялық функционалдық сауаттылығын дамытуда іс – әрекетті зерттеу (Action research) әдістемесінің ғылыми – педагогикалық негіздерін нақтылау және жүйелеу. 
· Білім алушылардың экологиялық функционалдық сауаттылығын қалыптастыру негізінде оқу процессін ұйымдастырудың құрлымдық- мазмұндық моделін әзірлеу. 
· Білім алушыларының экологиялық функционалдық сауаттылығын дамытуға ықпал ететін тиімді әдістеме айқындау, іс-әрекетті зерттеу негізінде «Экологиялық функционалдық сауаттылықты арттыру негіздері » элективті курстың оқу- әдістемелік кешенін әзірлеу.
· Ұсынылған әдістеменің тиімділігін педагогикалық эксперимент арқылы тәжірибелік сынақтан өткізу, бағалау және оқу үдерісіне енгізу. 
Зерттеудің әдіснамалық және теориялық негіздері:  
Бұл зерттеу биология пәнінде білім алушылардың экологиялық функционалдық сауаттылығын арттыруға бағытталған іс-әрекетті зерттеу (Action Research) әдісін қолдануға негізделген. Зерттеудің әдіснамалық және теориялық негіздерін құрайтын бағыттарға философиялық білімдер, экологиялық функционалдық сауаттылықты қалыптастыру мен дамытуға қатысты педагогикалық теориялар мен идеялар, сондай-ақ дидактикалық және әдістемелік зерттеулер жатады. 
Зерттеу көздері: зерттеу бағыты бойынша биологиялық, философиялық, педагогикалық, психологиялық еңбектер.  Қазақстан      Республикасының    ресми материалдары , Қазақстан Республикасының Білім туралы Заңы, Қазақстан Республикасының Экологиялық кодексі, Мемлекет басшысы Қасым-Жомарт Тоқаевтың Қазақстан халқына Жолдауы және Қазақстан Республикасының Оқу-ағарту министрлігінің оқу үдерісіне байланысты ұсынылған құжаттары (жалпыға міндетті білім берудің мемлекеттік стандарттары, кешенді бағдарламалары, оқулықтар мен оқу-әдістемелік құралдар, электрондық оқу құралдары), Қазақстан Республикасының Оқу-ағарту министрлігі Ы. Алтынсарин атындағы Ұлттық білім академиясы, 2025-2026 оқу жылында Қазақстан Республикасының жалпы білім беретін мектептерінде білім беру процесін ұйымдастырудың ерекшеліктері туралы ӘНҚ, педагогиканың ғылыми жетістіктері мен озық тәжірибелері, ізденушінің жеке іс-тәжірибелері.
Зерттеу әдістері:
Диссертациялық жұмысты орындау барысында қолданылатын зерттеу әдістерімен өлшеу құралдары зерттеудің мақсаты мен міндеттеріне сәйкес талданды. 
Теориялық :Педагогикалық және ғылыми-әдістемелік әдебиеттерге шолу жасалды, ,экологиялық білім беру мәселелеріне, сондай-ақ, Экологиялық білім беру мәселелері бойынша отандық және шетелдік еңбектер, қолданыстағы нормативтік құжаттар жүйелі салыстырмалы талдау, жалпылау және жүйелеу әдістері арқылы зерделенді. Жүргізілген теориялық талдау педагогикалық зерттеу әдістерінің ғылыми негіздерін айқындауға, зерттеудің ұғымдық аппаратын нақтылауға, жұмыс гипотезасын қалыптастыруға және білім алушылардың экологиялық функционалдық сауаттылығын бағалау тұжырымдамасын әзірлеуге мүмкіндік берді. Білім алушылардың экологиялық функционалдық сауаттылығы The Secondary School Environmental Literacy Instrument (SSELI) құралы арқылы зерттелінді. 
Эмпирикалық :Педагогикалық экспериментті жасау және жүзеге асыруға бағытталған бақылау, «Convenience sampling» негізінде зерттеу топтарын талдау, SSELI тесттері , пікір алмасу және білім алушылардың оқу нәтижелерін талдау қолданылды. Сонымен қатар, биологияны оқытуға арналған бағдарламалық-оқыту құралдары пайдаланылып, анықтаушы және қалыптастырушы эксперименттің ұйымдастыру, бақылау және қорытындылау кезеңдері іске асырылды. Зерттеу барысында педагогикалық диагностика әдістері де кеңінен қолданылды.
 Статистикалық әдістер :Зерттеу нәтижелері математикалық және статистикалық әдістерді қолдана отырып өңделді. бірнеше тәуелсіз топтардың орташа мәндерін салыстыру мақсатында бір факторлы дисперсиялық талдау (ANOVA) пайдаланылды. Бақылаушы айнымалының (ковариаттың) әсерін ескере отырып топтар арасындағы айырмашылықты анықтау үшін ковариациялық дисперсиялық талдау (ANCOVA) қолданылды. Деректер қалыпты үлестірім шарттарына сәйкес келмеген жағдайда, параметрлік емес Крускал–Уоллис (Kruskal–Wallis) критерийі пайдаланылды.Google сауалнамасы мен эксперименттік зерттеу нәтижелері сапалық және сандық тұрғыдан жан-жақты талданды.
Зерттеудің ғылыми жаңалығы мен теориялық маңыздылығы
· Экологиялық функционалдық сауаттылықты арттырудың ғылыми- теориялық негіздемесі айқындалды;
· Білім алушылардың экологилық функционалдық сауаттылығын іс- әрекетті зерттеу әдістемесі арқылы қалыптастырудың құрлымдық мазмұндық моделі әзірленді; 
· білім алушылардың экологиялық функционалдық сауаттылығын әрекетті зерттеу арқылы қалыптастырудың әдістемесі ұсынылды;
· ұсынылған әдістемесінің тиімділігін эксперимент жүзінде тексеріліп, оқу үдерісіне ендірілді.
Зерттеудің практикалық маңызы:
– Зерттеу нәтижелері биология пәнін оқытуда білім алушылардың экологиялық функционалдық сауаттылығын дамытуға бағытталған тиімді әдістемені білім беру тәжірибесіне енгізуге мүмкіндік береді;
· «Экологиялық функционалдық сауаттылықты арттыру негіздері» элективті курсының оқу-әдістемелік кешені (жұмыс дәптері және EcoBilim  мобильді қосымша) мектеп практикасына енгізіліп, оқу үдерісінде қолдануға ұсынылды;
· Педагогикалық эксперимент нәтижелері ұсынылған әдістеменің білім алушылардың экологиялық функционалдық сауаттылық деңгейін статистикалық тұрғыда арттырғанын көрсетті;
· Зерттеу барысында алынған деректер экологиялық функционалдық сауаттылықтың танымдық, іс-әрекеттік және құндылықтық компоненттерінің даму динамикасын нақты анықтауға мүмкіндік берді.
Диссертациялық жұмыстың нәтижелері оның теориялық және ғылыми-әдістемелік мақсаттарына сәйкес толық әрі жүйелі орындалуымен, зерттеу мазмұнының заманауи ғылыми дереккөздермен үйлесімділігімен, пәннің ерекшелігіне сәйкес әдістердің мұқият таңдалуымен және тәжірибелік-эксперименттік жұмыстың кезең-кезеңімен ұйымдастырылуымен негізделді. Сонымен қатар, алынған нәтижелердің нақтылығы мен тиімділігі ғылыми негізділікпен расталды.
Қорғауға ұсынылатын негізгі қағидалар
1. Ғылыми әдебиеттерді жүйелі талдау негізінде білім алушылардың экологиялық функционалдық сауаттылығын арттыруға арналған іс- әрекетті зерттеу арқылы оқытудың мақсаттық , мазмұндық ,және нәтижелік блоктадан тұратын құрлымдық моделі әзірленді. Аталған модель интуитивті және ғылыми түсініктер арасындағы танымдық қайшылықтарды іс- әрекетті зерттеу арқылы ұйымдастыруды және білім алушылардың экологиялық білімдерді өмірде қолдана алу деңгейінде қамтамасыз етеді.  
2. Зерттеу барысында іс- әрекетті зерттеу технологиясы қолданылған кезде оқушылардың экологиялық функционалдық сауаттылығы  айтарлықтай артатындығы анықталды. Эксперименттік топтың алдын ала тест баллдарының орташа мәні (16,96) бақылау тобының орташа мәнінен (11,53) жоғары болды.
3.  Биология пәнінде білім алушылардың экологиялық функционалдық сауаттылығын іс- әрекетті зерттеу арқылы қалыптастырудың әдістемесінің тиімділігін көрсеткен эксперимент жүзіндегі дәлелдерінің қорытындысы мен нәтижелері қорғауға ұсынылатын қағидалардың дұрыстығын растайды. 

Зерттеу базасы: зерттеу жүргізу мен зерттеу нәтижелерін сынақтан өткізу және тәжірибеге енгізу Алматы облысы , қарасай ауданы , «Әл-фараби атындағы мамандандырылған лицей» 
Зерттеу нәтижелерінің талқылануы және жүзеге асырылуы
Диссертацияның негізгі тұжырымдары мен тәжірибелік нәтижелері 2021 - 2024 жылдар аралығында келесі халықаралық ғылыми-практикалық конференцияларда баяндалып, оң бағасын алды: 
Педагогика ғылымдарының докторы, профессор Шілдебаев Жұмәділ Бәйділдәұлының 75-жылдық мерейтойына арналған «Қазақстан тәуелсіздігінің 30 жылдығы: Орта және жоғары мектептерде биологиялық және экологиялық білім берудің ӛзекті мәселелері (инновация және тәжірибе)» атты халықаралық ғылыми-практикалық конференциясының материалдары Алматы 20-21.12.2021, Б.ғ.к., доцент Рысмахамбет Қоңырұлы Жексембиевті еске алуға арналған «ғылым мен білімді жаңғыртудың жүйелі аспектілері» атты халқаралық ғылыми практикалық онлайн –конференциясы , Алматы 16.11.2021ж , А.И.Герцен атындағы «Ресей мемлекеттік педагогикалық университеті, биология факультеті, биология және экологияны оқыту әдістемесі кафедрасы Санкт-Петербург А.И.Герцен атындағы РМПУ баспасы. 2021 ж. Биология в школе 2023ж. 
Зерттеу жұмысы нәтижелері жоспарға сәйкес, Алматы облысы «Әл-фараби атындағы мамандандырылған лицей» әдістемелік семинарында,  Абай атындағы Қазақ ұлттық педагогикалық университетінің биология кафедрасының және Түркия, Гази университетінің ғылыми-әдістемелік семинарларында тұрақты түрде баяндалып, тыңдалды, талдау жасалынды.
Жарияланымдар: Зерттеу жұмысының мазмұны бойынша 9 ғылыми еңбек жарияланды. Соның ішінде 1 мақала (процентилі –92) Sсорus дерекқорының  ақпараттық базасына кіретін нөлдік емес импакт факторы бар халықаралық ғылыми журналда жарық көрген, 1 мақала ҚР ҒЖБМ Ғылым және жоғары білім саласындағы сапаны қамтамасыз ету комитетінің ұсынылған журналдарда, 2 Қазақстан Республикасындағы ұйымдастырылған халықаралық ғылыми-практикалық  конференцияларында, 2 шетелде ұйымдастырылған халықаралық ғылыми-практикалық конференция материалдарында, , 1 электив курсының бағдарламасы, 1 жұмыс дәптері, 1 мобилді қосымша, аталған оқу құралдарына авторлық куәлік  алынған. 1 мобилді қосымшаға ҚР Әділет министрлігінің patent.kz базасында авторлық құқық куәлігі алынған.
Диссертацияның құрылымы мен мазмұны: кіріспеден, үш негізгі тараудан, қорытынды бөлімнен, пайдаланылған әдебиеттер тізімінен және қосымшалардан тұрады.
Кіріспе бөлімінде зерттеліп отырған тақырыптың өзектілігі дәлелденіп, зерттеудің нысаны мен пәні, мақсат-міндеттері, жетекші идеясы, әдіснамалық және теориялық негіздері, қолданылған зерттеу әдістері мен кезеңдері, сонымен қатар жұмыстың ғылыми жаңалығы, теориялық және практикалық маңыздылығы, ғылыми болжамы мен қорғауға ұсынылған тұжырымдары айқындалады.
 «Білім алушылардың экологиялық функционалдық сауаттылығын қалыптастырудың теориялық негіздері» деп аталған бірінші тарауда Экологиялық функционалдық сауаттылықты  қалыптастырудың ғылыми-теориялық негіздеріне талдау, іс- әрекетті зерттеудің  ғылыми-теориялық негіздерін талдау жасау нәтижесінде, Биология пәнінде білім алушылардың экологиялық функционалдық сауаттылығын  қалыптастырудың қазіргі жағдайына салыстырмалы талдау нәтижесі ұсынылады.
«Білім алушылардың экологиялық функционалдық сауаттылығын іс- әрекетті зерттеу арқылы қалыптастырудың әдістемесі» деп аталған екінші тарауда биология пәнінде білім алушылардың экологиялық функционалдық сауаттылығын  іс-әрекетті зерттеу әдісі арқылы қалыптастырудың  құрылымдық - мазмұндық модельі ұсынылды, биология пәнінде білім алушылардың экологиялық функционалдық сауаттылығын іс – әрекетті зерттеу арқылы қалыптастыру әдістемесі ұсынылды.  
«Тәжірибелік – эксперимент жұмысы және нәтижелері» деп аталған үшінші тарауда тәжірибелік - эксперименттік зерттеу жұмысын талдау және зерттеу нәтижелері ұсынылды.
Қорытындыда теориялық және эксперименттік жұмыстардың нәтижелеріне негізделген тұжырымдар мен ұсыныстар беріледі.
Қосымшада тәжірибелік - эксперимент жұмыстарының материалдары мен ғылыми - зерттеу жұмысы нәтижелерін ендіру актілері көрсетілген.

1 БІЛІМ АЛУШЫЛАРДЫҢ  ЭКОЛОГИЯЛЫҚ ФУНКЦИОНАЛДЫҚ САУАТТЫЛЫҒЫН ҚАЛЫПТАСТЫРУДЫҢ ТЕОРИЯЛЫҚ  НЕГІЗДЕРІ
1.1  Экологиялық білім және функционалдық сауаттылық ұғымының теориялық негіздері және білім берудегі маңызы
Қазіргі кезеңде жаһандық қауымдастық тарапынан экологиялық білім беру мәселесіне ерекше көңіл бөлінуде. Өйткені бүгінгі таңда адамзат алдында шұғыл шешімді қажет ететін екі өзекті мәселе айқындалып отыр. Біріншіден, адам мен табиғат арасындағы тығыз өзара әрекеттестік қазіргі жағдайда орны толмас экологиялық зардаптарға әкелу қаупін күшейтуде. Екіншіден, биосфераны сақтау қажеттілігі туындап, бұл өз кезегінде адамдардың табиғатқа деген көзқарасын түбегейлі қайта қарауды және жаңа экологиялық мәдениетті қалыптастыруды талап етеді. Аталған үрдістерді Біріккен Ұлттар Ұйымы мен бірқатар мемлекеттердің биосфераны қорғауға бағытталған, энергия мен табиғи ресурстарды үнемдейтін технологияларды енгізуді көздейтін, сондай-ақ адам мен қоршаған орта туралы жаңа білім беру жүйесін қалыптастыруды міндеттейтін тұрақты даму стратегиясын қабылдауымен түсіндіруге болады [67].
Қоғамның экологиялық білім беру мәселесіне назар аударуына ықпал еткен тағы бір маңызды фактор — антропогендік сипаттағы экологиялық проблемалардың (табиғи ресурстардың сарқылуы, биоалуантүрліліктің азаюы, қоршаған орта сапасының төмендеуі, зиянды қосылыстардың артуы және т.б.) күшеюі болып табылады. Қазіргі уақытта экологияның ғаламдық мәселелері кең ауқымды қоғамдық қызығушылық тудырып отыр. Біздің республикамызда табиғатты және қоршаған ортаны қорғау саяси, экономикалық әрі әлеуметтік маңызы бар мемлекеттік міндеттердің бірі ретінде қарастырылады.
Қазақстан Республикасы Экологиялық мәдениетті дамытудың 2024 – 2029 жылдарға арналған "Таза Қазақстан" тұжырымдамасы негізінде қазірге дейінгі елімізде жүргізіліп келе жатқан экологиялық бастамаларға тоқталатын болсақ : 
Айталық, әр уақытта экологиялық тәрбие беру мәселелерін қозғайтын мынадай бағдарламалық құжаттар қабылданды:

Кесте – 1 Экологиялық тәрбиеге бағыттайтын бағдарламалармен құжаттар 

	2002 жылы
	"Қазақстан Республикасының экологиялық білім беру тұжырымдамасы";

	2003 жылы
	"Қазақстан Республикасының 2004 – 2015 жылдарға арналған экологиялық қауіпсіздік тұжырымдамасы"

	2008 жылы
	"Қазақстан Республикасының 2008 – 2010 жылдарға арналған Қоршаған ортаны қорғау" бағдарламасы;

	2013 жылы
	 Қазақстан Республикасының "жасыл экономикаға" көшуі жөніндегі тұжырымдама

	2018 жылы
	Қазақстан Республикасының 2025 жылға дейінгі ұлттық даму жоспары

	2021 жылы
	"Жасыл Қазақстан" ұлттық жобасы.



Экологиялық мәдениетті дамытудағы кешенді тәсіл халықтың әртүрлі топтары үшін экологиялық мәдениетті қалыптастырудың әртүрлі әдістері мен тәсілдерін – экологиялық білім беруді, тәрбие мен сауат ашуды, экоәлеуметтенуді, экологиялық өзін-өзі оқытуды және өзін-өзі тәрбиелеуді қолдануды болжайды.
Осы заңнамалар негізінде Қазақстан республикасында жүргізіліп келе жатқан экологиялық акциялар қатары :

 Кесте 2-  Қазақстанда жүргізіліп келе жатқан экологиялық акциялар қатары 

	2009 жылдан бері 
	2023 жылдан бері 

	Қазақстанда "Жер сағаты" акциясы өткізіліп келеді
	"Жаңа Қазақстан. Таза табиғат" тақырыбында Республика күнін мерекелеуге орайластырылған экологиялық акция өткізілді

	үниежүзілік қоршаған ортаны қорғау күніне арналған "Көліксіз 30 күн – Jasyl Jol" челленджі
	"Таза өлке", "Жасыл аймақ""Өнегелі ұрпақ

	жыл сайынғы "Дүниежүзілік тазалық күні
	"Киелі мекен",  "Мөлдір бұлақ"



2008 жылдан бастап жоғары және орта арнаулы оқу орындарының студенттері үшін міндетті пән ретінде "Экология" (2011 жылдан бастап – "Экология және орнықты даму"), сондай-ақ "Агроэкология" енгізілді, ол бойынша экологиялық бейіндегі эколог мамандарды, бакалаврлар мен магистранттарды даярлау табысты жүзеге асырылуда.
"Таза Қазақстан" республикалық экологиялық акциясы – Президент Қ.К. Тоқаевтың жаппай сенбіліктер, қоқыс жинау, аумақтарды көгалдандыру және халықты сауаттандыру арқылы елдегі экологиялық жағдайды жақсартуға бағытталған бастамасы. Акция аясында әртүрлі қалалар мен ауылдық елді мекендердің тұрғындары, волонтерлер, мемлекеттік құрылымдар мен бизнес-қауымдастық өз елін таза ету және көгалдандыру үшін әртүрлі экологиялық іс-шаралар өткізу үшін бірігеді.
Қазақстан Республикасы Конституциясында мемлекеттің басты мақсаттарының бірі ретінде адам денсаулығын сақтау және өмір сүруге қолайлы қоршаған ортаны қорғау міндеті айқындалған. Экологиялық мәдениет қоғамның жалпы мәдениетінің маңызды құрамдас бөлігі болып табылады, себебі кез келген әлеуметтік іс-әрекет қоршаған ортаның тіршілік ету талаптарымен тығыз байланыста жүзеге асады. Осы тұрғыдан алғанда, экологиялық мәдениет әлеуметтік феномен ретінде қоғам мен табиғат арасындағы өзара қатынастарды реттеу қажеттілігінен туындайды. Б.Т. Лихачевтің пайымдауынша, экологиялық мәдениеттің мәні – экологиялық тұрғыдан негізделген еркін тұлғаны қалыптастыру мүмкіндігімен айқындалады. Ал А.С. Бейсенова экологиялық мәдениет тұлғаның табиғатымен, оның көпқырлы қасиеттерімен органикалық бірлікте қарастырылатынын атап көрсетеді [68]. Білім алушылардың экологиялық мәдениетін дамыту үшін экологиялық білім мен тәрбие үдерістерінің бірлікте жүзеге асырылуы қажет, өйткені экология негіздерін меңгеру – тұлғада қалыптасатын экологиялық мәдениеттің іргетасы болып саналады.
1993 жылы ЮНЕСКО-ның бастамасымен Ф. Майордың жетекшілігімен әзірленген халықаралық «Әлем мәдениеті» бағдарламасында (UNESCO and a Culture of Peace: Promoting a Global Movement) негізгі бағыттардың бірі ретінде «Экологиялық мәдениет» тұжырымдамасы айқындалды. Қазіргі кезеңде адамзат алдында жаңа қоғам өмірін ұйымдастыру және біртұтас білім беру қағидаттарын орнықтыру мәселесі өзекті болып отыр. Әрбір тарихи даму сатысында адамның табиғатпен саналы өзара әрекеттестігі, яғни өзі өмір сүретін ортаны қорғауға бағытталған тәрбиелік тәжірибесі ұзақ уақыт бойы қалыптасқан өзіндік дәстүрге ие [69].
Заманауи жағдайда жеке тұлғаның экологиялық мәдениетін түсіну – оның құндылығын мойындау, білім алуға, бақытқа және табиғи таза ортада өмір сүруге деген ажырамас құқықтарын қамтамасыз етумен байланыстырылады [70]. Адам табиғаттың құрамдас бөлігі болғандықтан, табиғатқа қарсы жасалған әрекеттер адамның өзіне де ықпал етеді, оның психикасына, ойлау жүйесіне және әлеуметтік белсенділігіне әсер етуі мүмкін. Э.В. Гирусев экологиялық мәдениетті «адам санасындағы ноосфераның қалыптасуы» ретінде сипаттайды [71].
Білім мазмұнын экологияландыру білім беру жүйесінің органикалық әрі басым бағыты ретінде қарастырылады. Бұл стратегиялық мақсаттарды айқындап, құндылықтық бағдарларды жаңартуды көздейді және тек табиғатқа ғана емес, қоғам мен адамға деген жаңа қарым-қатынасты қалыптастыруға ықпал етеді. Әрбір адамның қолайлы ортада өмір сүру құқығын қамтамасыз ету, табиғи ортадағы дағдарысты еңсеру мүмкіндігін жасау қоғам дамуының маңызды шарттарының бірі болып табылады. Экологиялық мәдениет жалпыадамзаттық мәдениеттің құрамдас бөлігі ретінде адамдар арасындағы құндылықтық қатынастарды, әлеуметтік-табиғи ортадағы үдерістерді, материалдық және рухани құндылықтарды айқындайды. Ол қоғамның жауапкершілік деңгейін, тұрақты биосфера жағдайында жеке тұлғаны сақтауды, экологиялық іс-әрекетті негіздеуді және табиғатты қорғау мен танып-білуге бағытталған қызмет түрлерін қамтиды. Экологиялық мәдениет барлық танымдық әрекет кезеңдерінде біртіндеп қалыптасып, жалпы білім беретін пәндер мазмұны арқылы жүзеге асырылады.
Осылайша, экологиялық мәдениет барлық білім алушылардың санасында жүйелі түрде қалыптастырылуы тиіс, ал бұл үдерісте білім беру ұйымдарына зор жауапкершілік жүктеледі. Экологиялық мәдениетті дамытудың негізгі салаларының бірі – жаратылыстану білімі. Ол білім алушылардың ғылыми дүниетанымын қалыптастыруға, қазіргі заманғы ғылыми әлем бейнесін меңгеруге, экологиялық ойлау мен құндылықтық бағдарларды дамытуға, экологиялық заңдылықтарды түсінуге және табиғатты тиімді пайдалануға бағытталған тәжірибелік дағдыларды игеруге мүмкіндік береді [72].
Осы бағытта «Биосфера», «Экология», «Табиғат қорғау» және басқа да экологиялық пәндер оқу жоспарларына енгізіліп, оқытыла бастады. Экологиялық білім берудің теориялық және практикалық негіздерін дамытуда И.Д. Зверев [51, 52 б.], А.Н. Захлебный [49, 10 б.] және басқа ғалымдардың еңбектері маңызды рөл атқарды.
Жоғары білікті эколог мамандарын даярлауда Абай атындағы Қазақ ұлттық педагогикалық университетінің орны айрықша. Университет профессорлары Ә. Бейсенова мен Ж. Шілдебаев республика жоғары оқу орындарында эколог мамандар даярлау және мектеп оқушыларына экологиялық білім беру тұжырымдамасын әзірледі. 1987 жылы университетте «География-экология» факультеті ашылып, мамандар даярлау ісі басталды. Қазіргі уақытта Астана, Алматы, Өскемен, Орал, Семей, Қызылорда, Тараз, Қарағанды, Атырау, Түркістан қалаларындағы жоғары оқу орындарында химия-экология, биология-экология, география-экология бағыттары бойынша бөлімдер жұмыс істейді. Соңғы жылдары республикадағы ғылыми-зерттеу институттары биоресурстар саласында іргелі экологиялық зерттеулер жүргізіп, жоғары оқу орындары кәсіби эколог мамандарын даярлауды жүзеге асыруда.
«Функционалдық сауаттылық» ұғымы 1957 жылы ЮНЕСКО тарапынан «сауаттылық» және «минималды сауаттылық» ұғымдарымен бірге ғылыми айналымға енгізілді. Сауаттылық – оқу, жазу, есептеу және құжаттармен жұмыс істеу дағдыларын меңгеру деңгейін білдіреді. Минималды сауаттылық қарапайым мәтіндерді оқу және жазу қабілетімен шектеледі. Ал функционалдық сауаттылықты қалыптастыру – көпқырлы, күрделі және ұзақ мерзімді үдеріс болып табылады [75]. Қазіргі уақытта функционалдық сауаттылыққа қойылатын талаптардың күшеюі мен оған деген сұраныстың артуы бұл мәселенің өзектілігін арттырып отыр. Білім берудің философиялық деңгейінде функционалдық сауаттылық мәселесіне Б.С. Гершунский терең талдау жасаған [76]. ХХ ғасырдың соңына қарай функционалдық сауаттылықтың мазмұны мен түсінігі қайта қарастырылып, жаңаша пайымдалды.
Қазақстан Республикасы Конституциясында мемлекеттің басты мақсаттарының бірі ретінде адам денсаулығын сақтау және өмір сүруге қолайлы қоршаған ортаны қорғау міндеті айқындалған. Экологиялық мәдениет қоғамның жалпы мәдениетінің маңызды құрамдас бөлігі болып табылады, себебі кез келген әлеуметтік іс-әрекет қоршаған ортаның тіршілік ету талаптарымен тығыз байланыста жүзеге асады. Осы тұрғыдан алғанда, экологиялық мәдениет әлеуметтік феномен ретінде қоғам мен табиғат арасындағы өзара қатынастарды реттеу қажеттілігінен туындайды. Б.Т. Лихачевтің пайымдауынша, экологиялық мәдениеттің мәні – экологиялық тұрғыдан негізделген еркін тұлғаны қалыптастыру мүмкіндігімен айқындалады. Ал А.С. Бейсенова экологиялық мәдениет тұлғаның табиғатымен, оның көпқырлы қасиеттерімен органикалық бірлікте қарастырылатынын атап көрсетеді [68]. Білім алушылардың экологиялық мәдениетін дамыту үшін экологиялық білім мен тәрбие үдерістерінің бірлікте жүзеге асырылуы қажет, өйткені экология негіздерін меңгеру – тұлғада қалыптасатын экологиялық мәдениеттің іргетасы болып саналады.
1993 жылы ЮНЕСКО-ның бастамасымен Ф. Майордың жетекшілігімен әзірленген халықаралық «Әлем мәдениеті» бағдарламасында (UNESCO and a Culture of Peace: Promoting a Global Movement) негізгі бағыттардың бірі ретінде «Экологиялық мәдениет» тұжырымдамасы айқындалды. Қазіргі кезеңде адамзат алдында жаңа қоғам өмірін ұйымдастыру және біртұтас білім беру қағидаттарын орнықтыру мәселесі өзекті болып отыр. Әрбір тарихи даму сатысында адамның табиғатпен саналы өзара әрекеттестігі, яғни өзі өмір сүретін ортаны қорғауға бағытталған тәрбиелік тәжірибесі ұзақ уақыт бойы қалыптасқан өзіндік дәстүрге ие [69].
Заманауи жағдайда жеке тұлғаның экологиялық мәдениетін түсіну – оның құндылығын мойындау, білім алуға, бақытқа және табиғи таза ортада өмір сүруге деген ажырамас құқықтарын қамтамасыз етумен байланыстырылады [70]. Адам табиғаттың құрамдас бөлігі болғандықтан, табиғатқа қарсы жасалған әрекеттер адамның өзіне де ықпал етеді, оның психикасына, ойлау жүйесіне және әлеуметтік белсенділігіне әсер етуі мүмкін. Э.В. Гирусев экологиялық мәдениетті «адам санасындағы ноосфераның қалыптасуы» ретінде сипаттайды [71].
Білім мазмұнын экологияландыру білім беру жүйесінің органикалық әрі басым бағыты ретінде қарастырылады. Бұл стратегиялық мақсаттарды айқындап, құндылықтық бағдарларды жаңартуды көздейді және тек табиғатқа ғана емес, қоғам мен адамға деген жаңа қарым-қатынасты қалыптастыруға ықпал етеді. Әрбір адамның қолайлы ортада өмір сүру құқығын қамтамасыз ету, табиғи ортадағы дағдарысты еңсеру мүмкіндігін жасау қоғам дамуының маңызды шарттарының бірі болып табылады. Экологиялық мәдениет жалпыадамзаттық мәдениеттің құрамдас бөлігі ретінде адамдар арасындағы құндылықтық қатынастарды, әлеуметтік-табиғи ортадағы үдерістерді, материалдық және рухани құндылықтарды айқындайды. Ол қоғамның жауапкершілік деңгейін, тұрақты биосфера жағдайында жеке тұлғаны сақтауды, экологиялық іс-әрекетті негіздеуді және табиғатты қорғау мен танып-білуге бағытталған қызмет түрлерін қамтиды. Экологиялық мәдениет барлық танымдық әрекет кезеңдерінде біртіндеп қалыптасып, жалпы білім беретін пәндер мазмұны арқылы жүзеге асырылады.
Осылайша, экологиялық мәдениет барлық білім алушылардың санасында жүйелі түрде қалыптастырылуы тиіс, ал бұл үдерісте білім беру ұйымдарына зор жауапкершілік жүктеледі. Экологиялық мәдениетті дамытудың негізгі салаларының бірі – жаратылыстану білімі. Ол білім алушылардың ғылыми дүниетанымын қалыптастыруға, қазіргі заманғы ғылыми әлем бейнесін меңгеруге, экологиялық ойлау мен құндылықтық бағдарларды дамытуға, экологиялық заңдылықтарды түсінуге және табиғатты тиімді пайдалануға бағытталған тәжірибелік дағдыларды игеруге мүмкіндік береді [72].
Осы бағытта «Биосфера», «Экология», «Табиғат қорғау» және басқа да экологиялық пәндер оқу жоспарларына енгізіліп, оқытыла бастады. Экологиялық білім берудің теориялық және практикалық негіздерін дамытуда И.Д. Зверев [51, 52 б.], А.Н. Захлебный [49, 10 б.] және басқа ғалымдардың еңбектері маңызды рөл атқарды.
Жоғары білікті эколог мамандарын даярлауда Абай атындағы Қазақ ұлттық педагогикалық университетінің орны айрықша. Университет профессорлары Ә. Бейсенова мен Ж. Шілдебаев республика жоғары оқу орындарында эколог мамандар даярлау және мектеп оқушыларына экологиялық білім беру тұжырымдамасын әзірледі. 1987 жылы университетте «География-экология» факультеті ашылып, мамандар даярлау ісі басталды. Қазіргі уақытта Астана, Алматы, Өскемен, Орал, Семей, Қызылорда, Тараз, Қарағанды, Атырау, Түркістан қалаларындағы жоғары оқу орындарында химия-экология, биология-экология, география-экология бағыттары бойынша бөлімдер жұмыс істейді. Соңғы жылдары республикадағы ғылыми-зерттеу институттары биоресурстар саласында іргелі экологиялық зерттеулер жүргізіп, жоғары оқу орындары кәсіби эколог мамандарын даярлауды жүзеге асыруда.
«Функционалдық сауаттылық» ұғымы 1957 жылы ЮНЕСКО тарапынан «сауаттылық» және «минималды сауаттылық» ұғымдарымен бірге ғылыми айналымға енгізілді. Сауаттылық – оқу, жазу, есептеу және құжаттармен жұмыс істеу дағдыларын меңгеру деңгейін білдіреді. Минималды сауаттылық қарапайым мәтіндерді оқу және жазу қабілетімен шектеледі. Ал функционалдық сауаттылықты қалыптастыру – көпқырлы, күрделі және ұзақ мерзімді үдеріс болып табылады [75]. Қазіргі уақытта функционалдық сауаттылыққа қойылатын талаптардың күшеюі мен оған деген сұраныстың артуы бұл мәселенің өзектілігін арттырып отыр. Білім берудің философиялық деңгейінде функционалдық сауаттылық мәселесіне Б.С. Гершунский терең талдау жасаған [76]. ХХ ғасырдың соңына қарай функционалдық сауаттылықтың мазмұны мен түсінігі қайта қарастырылып, жаңаша пайымдалды. Бұл адамзаттың постиндустриалды қоғамға өтуімен байланысты болды. «Функционалдық сауаттылық» ұғымы қазір сауатты жазу мен жалпы білімнің белгілі және өсіп келе жатқан деңгейімен байланысады, ол әлемде тиімді қызмет ету үшін қажет. Қазіргі таңда функционалдық сауаттылық мәселесін зерттеген отандық ғалымдардың еңбектері бар, атап айтқанда білім берудегі құзыреттілік тәсілі (мысалы, Д.П. Мучкин). [77] Таубаева өз еңбектерінде [78, 3,б]   функционалдық сауаттылықты қалыптастыру мәселелерін қарастырды. Бұл қазіргі заманғы мәдени педагогикалық қызметтің және жалпы білім беретін мектеп оқушыларының сипаттамасы болып табылады. Білім беру технологияларының рөлі артып келеді, олардың көмегімен өскелең ұрпақтың танымдық белсенділігі қалыптасады, бұл оқушылардың функционалдық сауаттылығын дамыту әдістерінің бірі болып табылады.
2007 жылғы 9 шілдеден бастап Республикамызда «Экологиялық кодекс» қабылданып күшіне енді. Сонымен қатар «Қазақстан Республикасының экологиялық қауіпсіздігі тұжырымдамасы» [73] «Қоршаған ортаны қорғау жөніндегі іс-шаралар жоспары» [74] сынды маңызды құжаттар әзірленді. Экологиялық кодекс - экологиялық саясатты, қоршаған ортаны қорғауды, тұрақты дамуды және экологиялық білім мен мәдениетті дамытуға қатысты негізгі заңдық құжат болып табылады. Кодекістің 4- бабында Қазіргі және болашақ ұрпақтың қажеттіліктерін әділ қанағаттандыру мақсатында экологиялық қауіпсіздік қамтамасыз етілген және табиғи ресурстар экологиялық теңгерімді пайдаланылған кезде экологиялық орнықтылықты бұзбай қол жеткізілетін Қазақстан Республикасының әлеуметтік-экономикалық дамуы орнықты даму деп танылады делінген. Сонымен қатар 5- бапта мемлекеттік органдар мен лауазымды адамдар іске асырылуы нәтижесінде қоршаған ортаның жай-күйіне жағымсыз салдарлар туындайтын немесе туындауы мүмкін шешімдерді жоспарлаған және қабылдаған кезде табиғи экологиялық жүйелердің, тірі организмдердің, табиғи ландшафтардың, өзге де табиғи, табиғи-антропогендік және антропогендік объектілердің тұтастығы мен табиғи өзара байланыстары және табиғи ортаның табиғи теңгерімін сақтау қажеттігі ескерілуге тиіс. Бұл ретте табиғи ландшафтардың, табиғи кешендер мен биоәртүрліліктің сақталуына, табиғи экологиялық жүйелердің сақталуы мен орнықты жұмыс істеуіне, сондай-ақ осындай экологиялық жүйелер ұсынатын көрсетілетін қызметтерге теріс әсер етілуіне жол бермеуге басымдық берілуге тиіс деген қағидаттарда көрсетілген  192- бапта Экологиялық ағарту – қоғамда экологиялық мәдениет негіздерін қалыптастыру мақсатында экологиялық білімді, қоршаған орта мен экологиялық қауіпсіздіктің жай-күйі туралы ақпаратты, өзге экологиялық ақпаратты тарату айқын көрсетілген. 193- бапта  Білім беру ұйымдарында экологиялық білім беру Орнықты даму мақсаттарының призмасы арқылы қаралатын ландшафтық өңірлік басымдықтар, климаттық өзгерістер ескеріле отырып, экологиялық технологиялар тақырыптарының интеграциясын іске асыру арқылы, сондай-ақ мамандандырылған және пәнаралық білім беру бағдарламаларын ықтимал ендіру, экологиялық аспектілерді оқу пәндеріне интеграциялау арқылы жүзеге асыру Қоршаған ортаны қорғау және табиғи ресурстарды пайдалану саласындағы мамандықтар бойынша кәсіптік білім берудің үлгілік оқу бағдарламалары қауіпті қалдықтармен жұмыс істеу құқығына міндетті кәсіптік даярлауды көздеуге, сондай-ақ дуальды білім беру жүйесін дамытуға ықпал етуге тиіс деп көрсетілген . сондықтанда экологиялық білім беру мен ағарту, кадрлардың біліктілігін арттыру, оларды даярлау және қайта даярлау бойынша іс-шаралар өткізу басты мақсат болмақ.
 Қазақстан Республикасының 2007 жылғы 27 шілдедегі № 319 «Білім туралы заңы» аясында Жалпы орта білім беру мазмұнында тұрақты даму және экологиялық мәдениетті қалыптастырудың міндеттері қарастырылады.[4] Қазіргі білім беру ұйымдары алдында тұрған маңызды міндеттердің бірі – жас ұрпақтың экологиялық білімін қалыптастыру және экологиялық мәдениетін дамыту. Бұл – табиғатты қорғауға, табиғи ресурстарды тиімді пайдалануға және өз өмір сүретін ортасына саналы әрі жауапкершілікпен қарауға үйрету. Осылайша, әрбір адамның экологиялық білімі мен тәрбиесі орта және арнаулы білім беру мекемелерінде қалыптасып, оның болашақ өмірге көзқарасын айқындайды. 
Экологиялық функционалдық сауаттылық (ЭФС) түсінігі экологиялық және әлеуметтік аспектілерді біріктіре отырып, адам мен қоршаған орта арасындағы қарым-қатынасты түсінуді және басқаруды қамтиды. Заманында экологиялық ілімдер қысқа мерзімдер мен өзгерістерге тез жауап беретін, сонымен қатар тұрақтылықты қалыптастыруға бағытталған. Экологиялық функционалдық сауаттылық - бұл тұлғаның экологиялық білімдерді, дағдыларды және көзқарастарды тиімді пайдалану қабілеті. Ол экологиялық мәселелерді түсіну, энергияны тиімді пайдалану, табиғи ресурстарды сақтау және қоршаған ортаға қатысты шешімдер қабылдауда маңызды рөл атқарады. ЭФС-тың негізгі үш аспекті қамтылған: [79] Экологиялық функционалдық сауаттылықтың теориялық негіздері экологиялық білім беру жүйесінің құрлымына негізделеді. Бұл салада жүргізілген негізгі зерттеулер экологиялық сауаттылықтың өлшемдерін 3 модель бойынша ұсынды , айталық функционалдық, интерактивті және критикалық сауаттылық [80]  
Қазақстан Республикасының білім беру саясаты да функционалдық сауаттылықты дамытуға бағытталған. Елбасының және Білім беру саласындағы стратегиялық құжаттарда оқушылардың функционалдық сауаттылығын арттыру – білім сапасын арттырудың негізгі көрсеткіші ретінде белгіленген.Экологиялық сауаттылықтың жаһандық маңыздылығының артуына байланысты ол халықаралық білім беру бағалау жүйелерінің негізгі құрамдас бөлігі ретінде танылды. 2006 жылдан бастап Оқушылардың білім жетістіктерін халықаралық бағалау бағдарламасы (PISA) өз бағалау құрылымына экологиялық сауаттылықты енгізіп, жаһандық құзыреттіліктерді дамытудағы тұрақты даму білімінің маңызын айқындап келеді. Әсіресе, 2025 жылғы PISA циклі маңызды парадигмалық өзгерісті көрсетеді, онда экологиялық ғылым саласындағы құзыреттіліктер ғылым бойынша жалпы құзыреттілік доменінің құрамына ресми түрде біріктірілді [81] Бабиков В. А., Маладаева О. К өз еңбектерінде - Экологиялық сауаттылық дегеніміз ең алдымен адамда табиғи ғылымдармен байланысты мәселелер бойынша белсенді азаматтық ұстанымның болуы және экологиялық әрі табиғи ғылыми идеяларға қызығушылық таныту қабілеті болып табылады және Экологиялық сауатты адам экологиялық ғылымдар мен технологияларға қатысты мәселелерді талқылауға қатысуға ұмтылады, бұл одан келесі құзыреттердің қалыптасуын талап етеді әрі табиғи құбылыстар мен оқиғаларды ғылыми тұрғыдан түсіндіре біледі  табиғи ғылыми зерттеулердің негізгі ерекшеліктерінің мәні мен мағынасын түсінеді деп көрсеткен. [82] М. В. Аргунова мен Д. С. Ермаковтың «Экологиялық сауаттылықты қалыптастырудың әлеуметтік-педагогикалық аспектілері» атты еңбегінде экологиялық сауаттылықты қалыптастырудың негізгі аспектілері мен шарттарының моделі ұсынылған, ол 1-суретте көрсетілген [83]  

Сурет1-  Экологиялық сауаттылықты қалыптастыру моделі

Экологиялық функционалдық сауаттылық мәселесіне қатысты ғылыми зерттеулерді және елімізде қабылданған нормативтік-құқықтық құжаттарды талдау негізінде  біз «экологиялық функционалдық сауаттылық» ұғымына авторлық анықтама берідік , айталық , Біздің көзқарасымыз бойынша, экологиялық функционалдық сауаттылық – білім алушының экологиялық білімді нақты өмірлік және оқу жағдаяттарында саналы түрде қолдана алуын, қоршаған ортаға жауапты шешім қабылдауын, экологиялық мәселелерді талдап, оларды шешуге бағытталған іс-әрекеттерді жүзеге асыру қабілетін сипаттайтын кіріктірілген тұлғалық қасиет. Аталған ұғымның әдіснамалық негізі ретінде іс-әрекетті зерттеу (Action research) тәсілі қарастырылып, ол білім алушылардың экологиялық білімді тәжірибелік әрекет арқылы меңгеруін, рефлексия жасауын және тұрақты даму қағидаларына сәйкес жауапты мінез-құлық қалыптастыруын қамтамасыз етеді. 
Білім аспектісі ( естеде көрсетілген) білім алушылардың экологиялық ұғымдар мен заңдылықтарды, экожүйелердің қызметін және тұрақты даму қағидаларын түсінуімен сипатталады. Жетілдірілген дағдылар аспектісі экологиялық ақпаратты талдау, сыни ойлау, экологиялық мәселелерді шешу және білімді практикалық әрекетте қолдану қабілеттерін қамтиды. Әлеуметтік жауапкершілік аспектісі білім алушылардың экологиялық шешім қабылдаудағы қоғамдық жауапкершілігін, табиғатқа ұқыпты қатынасын және экологиялық мәселелерді шешуге бағытталған белсенді азаматтық ұстанымын көрсетеді. Осылайша, ұсынылған авторлық анықтама экологиялық функционалдық сауаттылықты танымдық, іс-әрекеттік және әлеуметтік жауапкершілікке негізделген біртұтас жүйе ретінде қарастырады.
Кесте 3- Экологиялық функционалдық сауаттылықтың аспектілері

	Білім
	Жеткілікті дағдылар
	Әлеуметтік жауапкершілік

	Экологиялық сауаттылық экологиялық мәселелер мен концепцияларды түсінуден тұрады; мұнда табиғаттың заңдылықтары,экологиялық жүйелер мен олардың функциялары маңызды орын алады
	Экологиялық функционалдық сауаттылықты дамытуда критикалық ойлау, проблемаларды шешу және жобалау дағдылары шешуші рөл атқарады Оқушылардың экологиялық мәліметтерді өңдеуі және оларды практикада қолдану қабілеті өте маңызды.
	Экологиялық функционалдық сауаттылық, сонымен қатар, адамдардың экологиялық мәселелерді шешудегі қоғамдық жауапкершілігін қамтиды. Даму үшін экологиялық мәселелерге қатынасты қалыптастыру және қоғамдық пікірді басқару қабілеттерін арттыру керек



Осылайша, зерттеу тақырыбы бойынша теориялық материалдарды зерделеу негізінде біз Қазақстан мектептері оқушыларына арналған, биология сабақтарында Action research тәсілін қолдануды ескеретін экологиялық функционалдық сауаттылықты қалыптастыру жүйесін әзірледік (сурет 2 ).
Тарихи және педагогикалық тұрғыдан алғанда, бұл ұғымның дамуы шетелдік және қазақ ағартушылары, сондай-ақ заманауи ғалым-әдіскерлер тарапынан жан-жақты әрі нәтижелі сипатқа ие болды. Экологиялық функционалдық сауаттылықты негіздеу барысында отандық және шетелдік зерттеушілердің экологиялық білімге қатысты теориялық тұжырымдамаларына кешенді талдау жүргізілді. Аталған ғылыми көзқарастарды жүйелей отырып, экологиялық білімнің мазмұндық, зерттеушілік, құндылықтық және мінез-құлықтық компоненттері өзара ықпалдасқан тұтас құрылым ретінде қарастырылды. Соның негізінде экологиялық функционалдық сауаттылық ұғымына авторлық анықтама беріліп, ол экологиялық білімді өмірлік жағдаяттарда саналы қолдану, табиғат–қоғам–адам жүйесіндегі байланыстарды түсіну, деректерді талдау, экологиялық мәдениет пен жауапкершілікті қалыптастыру және ресурстарды ұтымды пайдалану қабілеттерінің бірлігі ретінде тұжырымдалды. Нәтижесінде ұсынылған модель экологиялық білім теорияларын біріктіретін және оларды практикалық әрекетпен сабақтастыратын біртұтас ғылыми-әдіснамалық жүйе ретінде негізделді.

Сурет-  2 . Экологиялық функционалдық сауаттылықтың теориялық негіздерін жүйелеу моделі
[image: ]
        Ұсынылған жүйе экологиялық функционалдық сауаттылықты қалыптастыру жүйесі ретінде қарастырылады, өйткені онда ұғымның теориялық негіздері (ғалымдар мен ойшылдар еңбектері), мазмұндық компоненттері (танымдық, зерттеушілік, жауапкершілік, практикалық әрекет) және күтілетін нәтижесі – экологиялық білімді өмірде қолдану өзара байланыста берілген. Жүйе білім алушылардың экологиялық білімін қалыптастыруды, зерттеушілік дағдыларын дамытуды, экологиялық мәдениеті мен әлеуметтік жауапкершілігін орнықтыруды және табиғи ресурстарды ұтымды пайдалануға бағытталған практикалық әрекетін қамтамасыз ететін біртұтас педагогикалық құрылым ретінде сипатталады.
       Аталған  жүйенің құрылымы өзара кіріктірілген төрт негізгі компоненттен тұрады: танымдық, зерттеушілік, жауапкершілік және практикалық-іс-әрекеттік. Танымдық компонент білім алушылардың табиғат–қоғам–адам өзара байланысы, экологиялық заңдылықтар мен тұрақты даму қағидалары туралы білімдерін қалыптастыруға бағытталған. Зерттеушілік компонент экологиялық ақпаратты жинақтау, талдау, қорытынды жасау және мәселелерді ғылыми негізде шешу дағдыларын дамытуды көздейді. Жауапкершілік компонент білім алушылардың экологиялық мәдениетін, табиғатқа ұқыпты қатынасын және әлеуметтік-экологиялық жауапкершілігін қалыптастырумен сипатталады. Практикалық-іс-әрекеттік компонент экологиялық білімді нақты өмірлік жағдаяттарда қолдану, табиғи ресурстарды ұтымды пайдалану және қоршаған ортаны қорғауға бағытталған әрекеттерді жүзеге асыруды қамтамасыз етеді. Жүйенің күтілетін нәтижесі – білім алушылардың экологиялық білімді өмірде саналы қолдана алуы, экологиялық мәселелерді талдап, жауапты шешім қабылдай алуы және тұрақты даму қағидаларына сәйкес экологиялық мінез-құлық қалыптастыруы. Осылайша, ұсынылған модель экологиялық функционалдық сауаттылықты қалыптастырудың логикалық құрылымы мен мазмұндық тұтастығын қамтамасыз ететін тиімді педагогикалық жүйе ретінде қарастырылады.

1.2 Мектептегі оқыту үрдісінде білім алушылардың  экологиялық функционалдық сауаттылығын қалыптастырудың  педагогикалық және әдістемелік аспектілері   

Заманауи білім беру оқушыларға тек теориялық білім алу мүмкіндігін ғана емес, сонымен қатар оларды  практикада  қолдану,  дағдылар мен қабілеттерді дамыту,  сондай-ақ пәнаралық  және метапәндік байланыстарды қалыптастыру мүмкіндігін беруге бағытталған. Оқушылар тек білім алу-мен шектелмей, оларды нақты өмірлік жағдайларда саналы түрде қолдана білуі қажет.Білім  беру  мазмұнын жетілдіру білім алушының оқу жүктемесін төмендетуді, академиялық білімге баса назар аударуды, функционалдық сауаттылықты дамытуды, білім алушылардың қажеттіліктерін ескере  отырып, мазмұнды дағдылар мен құзыреттерді дамытуға  бағдарлауды көздейді [84] ЭФС-ты оқыту, экологиялық білімдерді түсініп, оны тиімді қолдануға бағытталған рәсімдер, білім беру бағдарламалары мен оқу әдістемесі арқылы жүзеге асырылады. Экологиялық функционалдық сауаттылықтың мазмұны: 
1. Білім: Экологиялық функционалдық сауаттылықтың бірінші компоненті - экология, табиғи ресурстар, экосистемалардың динамикасы мен функциялары туралы білім. Адамдардың қоршаған ортадағы өзгерістерді түсінуі және ғылыми негіздермен анықтауы маңызды   
2. Дағдылар: Экологиялық мәселелерді шешу үшін дағдының болуы қажет. Бұл дағдыларға проблемаларды шешу, критикалық ойлау, ақпаратты өңдеу және танымдық стратегияларды қалыптастыру кіреді 
3. Әлеуметтік жауапкершілік: Экологиялық функционалдық сауаттылық адамдардың экологиялық мәселелерге жауапкершілікпен қарауын және өз әрекеттерінің экологияға тигізетін әсерін бағалай білуін талап етеді. [85]
Экологиялық функционалдық сауаттылықты оқыту үшін бірнеше ұсынылатын әдістемелер бар:

Кесте 4- Экологиялық функционалдық сауаттылықты арттырудағы оқыту әдістері 

	Проблемалық оқыту
	Пәнаралық байланыс тәсілдер
	Жобалық қызмет
	Симуляциялық ойындар

	Оқушыларға экологиялық мәселелерді шешуде практикалық тәжірибеге мүмкіндік беру. Бұл әдіс оқушылардың критикалық ойлауы мен шығармашылық қабілеттерін дамытуға ықпал етеді
	Экологиялық білімді басқа пәндермен байланыстырып, интеграциялану. Мысалы, биология, география және әлеуметтік ғылымдарды бірлесе отырып оқыту, экологиялық мәселелерді жан-жақты қарастыру үшін тиімді болып табылады
	Оқушылардың экологиялық жобалар мен зерттеулер жүргізуіне мүмкіндік беру. Бұл оларға экологиялық мәселелерді шешу үшін өз кәсіби дағдыларын дамытуға, сонымен қатар тәжірибе алмасуға мүмкіндік береді
	Экологиялық мәселелер мен жағдаяттарды моделдеу, студенттердің шешім қабылдау және шешімдерді іске асыру қабілеттерін дамытуға мүмкіндік береді



Экологиялық функционалдық сауаттылықты оқыту педагогикалық зерттеулер мен оқытудың заманауи принциптеріне сай болуы керек. Бұл мазмұнды және контекстуалды оқытуға, оқушылардың іс-әрекетін белсендіруге және шығармашылыққа бағытталады. Оқытушылар экологиялық материалды түсіндіру кезінде олардың білімінің практикалық маңызын көрсетуі қажет, себебі экологиялық сауаттылықты дамытуда оқыту контексті маңызды рөл атқарады. [86] Экологиялық функционалдық сауаттылықты оқыту - бұл қоғамдағы жекелеген тұлғалар мен топтардың экологиялық мәселелерді дұрыс түсініп, бағалау мен шешу қабілеттілігін арттыруға септігін тигізеді. Бұл үрдіс экологиялық білімді ықпалдастыру, жаңаша оқыту әдістері мен педагогикалық тәсілдерді қолдануды талап етеді. Әсіресе, экологиялық функционалдық сауаттылықта практикалық тәжірибені интеграциялау, критикалық ойлауды дамыту және жауапкершілікті сезіну маңызды.
Экологиялық функционалдық сауаттылық (ЭФС) білім беру жүйесінде экологиялық проблемаларды тиімді шешуге қажетті дағдылар мен білімдерді қамтиды. Оны дамыту минималды экологиялық хабардарлықтан және концептуалды білімнен бастап, экологиялық мәселелерді шешу қабілетін нығайтуға байланысты. Педагогикалық және әдістемелік аспектілер ЭФС-ны қалыптастыруда маңызды рөл атқарады, әсіресе оқушылардың экологиялық жауапкершілігін арттыру мен мәселелерді шешу дағдыларын дамытуда.
Педагогикалық аспектілер : Оқыту – күрделі әрі көпқырлы процесс, оның ішінде педагогикалық тәсілдер оқу нәтижелерін қалыптастыруда оқу мазмұнымен қатар маңызды рөл атқарады [87]. Педагогика кең мағынада оқытуды бағыттайтын принциптер, әдістер мен тәсілдерді қамтиды, теориялық бағыттар мен практикалық техникаларды біріктіреді. Педагогикалық стратегиялар көбінесе бейімделгіш, контекстке тәуелді және өзгеруге ашық болады, ал оқыту модельдері – әдістемелік таңдау негізіндегі «неге» мен «қалай» сұрақтарына жауап беретін нақтыланған, ұсынылатын жүйелер [88, 47-бет] Оқыту модельдері әдетте танымдық, эмоционалдық немесе мінез-құлықтық оқу нәтижелерімен байланыстырылған әдістердің түсінікті негіздемесіне сүйенеді.Осы тұжырымдамадан оқыту модельдері – педагогикалық стратегияларды таңдап, қолдануға арналған теориялық негізделген құрылымдар деп қарастыруға болады. Джойс пен Калхаунның таксономиясы – педагогикалық тәсілдердің өкілдік және эмпирикалық түрде сенімді жіктелуі. Төрт негізгі санаты бар: ақпаратты өңдеу моделдері, әлеуметтік отбасы моделдері, жеке отбасы моделдері және мінез-құлықтық отбасы моделдері , Бұл жіктелу түрлі сынып жағдайларында кең қолданыс табатынын және теориялық үйлесімділік пен практикалық қолданудың арасындағы тепе-теңдікті көрсетеді. Бұл таксономия экологиялық сауаттылыққа ерекше қатысты, өйткені оның санаттары танымдық, бірлескен, эмоционалдық және мінез-құлықтық оқу аспектілерін қамтиды, бұл экологиялық сауаттылық негіздерінің негізгі құрамдас бөліктерімен тығыз сәйкеседі. Осы көзқарастарды біріктіре отырып, оқыту модельдері әртүрлі әдістемелік тәсілдердің білім алу, дағдыларды дамыту, көзқарас өзгерісі және экологиялық жауапты мінез-құлыққа (ЭЖМ) қалай ықпал ететінін теориялық тұрғыдан қарастыруға мүмкіндік береді. Осы негізге сүйене отырып, бұл зерттеу оқыту модельдерін қолданып, қолданыстағы әдебиеттерде анықталған оқыту тәжірибелерін жүйелі түрде жіктеп, талдауды мақсат етеді.

Кесте 5- Оқыту модельдерінің шолуы және сипаттамалары 

	Оқыту модельдері
	Сипаттама
	Мысалдар

	Ақпаратты өңдеу модельдері
	Оқушылардың ақпаратты қабылдау, ұйымдастыру және есте сақтау қабілетін жақсарту үшін құрылымдалған когнитивтік операциялар арқылы жұмыс істейтін модельдер.
	Индуктивті оқыту
Ғылыми зерттеу
Тұжырымдамаға қол жеткізу

	Әлеуметтік оқыту модельдері
	Әлеуметтік өзара әрекеттестікті негізгі құрал ретінде пайдаланып, ортақ түсінік пен бірлескен білімді құруға бағытталған модельдер
	Топтық зерттеу
Кооперативті зерттеу
Рөлдік ойын

	Жеке тұлғаға бағытталған модельдер тобы
	Жеке тұлғаның эмоциялық дамуы мен өзін-өзі жүзеге асыруын дараландырылған оқу тәжірибелері арқылы бірінші орынға қоятын модельдер.
	Бағыттамасыз оқыту
Зерттеу арқылы оқыту

	Мінез-құлыққа негізделген оқыту модельдері
	Оқытуды жүйелі ынталандыру мен тапсырмаларды талдау арқылы қалыптастыратын мінез-құлықты өзгерту қағидаларына негізделген модельдер.
	Түсінуді айқын үйрету
Меңгеруге негізделген оқыту
Тікелей нұсқау



Оқушылардың экологиялық функционалдық сауаттылық қабілеттерінің өлшемдерін қалыптастырудағы педагогикалық тәсілдер :
Нақты өмірлік экологиялық мәселелерге негізделген зерттеуге және тәжірибеге бағытталған оқу оқушылардың экологиялық қабілеттерін дамытуда өте тиімді парадигма болып табылады. Бұл парадигма әлеуметтік отбасы мен ақпаратты өңдеу модельдерінің оқыту құрылымдарын жүйелі түрде біріктіріп, экологиялық сауаттылықтың негізгі өлшемдерімен дәл сәйкес келетін мәселені анықтау, ғылыми түсіндіру және практикалық шешу кезеңдерін қамтитын прогрессивті циклді басшылыққа алады . Нақтырақ айтқанда, мәселені анықтау – «экологиялық мәселелерді анықтау және тиісті сұрақтар қою» қабілетіне, ғылыми түсіндіру – «экологиялық мәселелерді талдау» және «экологиялық мәселелерді зерттеу» мүмкіндіктеріне сәйкес келеді; ал практикалық шешу кезеңі шешім қабылдау қабілеттерін қамтиды, оған «экологиялық мәселелер бойынша жеке бағалау және шешім қабылдау», «позицияны қорғау және мәселелерді шешу үшін дәлелдер мен білімді пайдалану» және «экологиялық мәселелерді шешу жоспарын құру және бағалау» кіреді [89,90,91] Практикалық іске асыру барысында бұл парадигманың әсерін арттыра алатын бірнеше тиімді оқыту стратегиялары бар. Біріншіден, экологиялық мәселелерді айқын әрі қолжетімді етіп көрсету үшін визуалдық материалдарды қолдануға болады [92], ал модельдеу құралдары күрделі экологиялық қатынастарды жүйелі түрде талдауға мүмкіндік беріп, оқушыларға оларды талдауға көмектеседі [93]. Екіншіден, оқу мазмұнын оқушылардың мәдени ерекшеліктері мен өмірлік тәжірибелерімен сәйкестендіру олардың қатысуын және қамтылуын қамтамасыз ету үшін өте маңызды. Мысалы, Чермак экологиялық білім беру бағдарламаларын қара нәсілді хип-хоп музыкасын педагогикалық құрал ретінде пайдаланып қайта құрастырды, бұл «колониялық емес педагогика» ұстанымын дамытып, афроамерикандық оқушылардың экологиялық мәселелерді анықтау және мәселе қою қабілеттерін айтарлықтай арттырды. Соңында, экологиялық қабілеттерді меңгеру мен қолдануды нығайту үшін әртүрлі өзін-өзі көрсету механизмдерін құру өте маңызды. Біріншіден, жеке отбасы моделінің тәсіліне жататын қарсы-әңгімелер арқылы жеке оқиға айтып беру экологиялық ғылым туралы білімді (мысалы, қорғасын ластануының принциптері) жеке тәжірибелермен біріктіреді және экологиялық білімді қолдану мүмкіндіктерін тиімді көрсетеді [94]. Екіншіден, жеке отбасы моделінің іс-әрекеті ретінде көріністі білдіру оқушыларды пікірталас педагогикасы мен қоғамдық қатысу әдістеріне тарту арқылы әртүрлі мүдделі тараптардың рөлін ойнап, ойдан құрастырылған және шынайы пікірталас контексттерінде көзқарастарын білдіруге мүмкіндік береді [95,96]. Бұл ерекшеленген, бірақ бір-бірін толықтыратын жолдар экологиялық қабілеттерді жеке және қоғамдық деңгейде нығайтып, сауаттылық дамуының жеке («Мен әрекет ете аламын») және ұжымдық тұрғыда үйлесімді болуын қамтамасыз етеді.
Оқушылардың экологиялық жауапты мінез-құлқын (ЭЖМ) қалыптастырудағы педагогикалық тәсілдер: 
Экологиялық білім беру (ЭБ) бағдарламаларын бағалауда экологиялық жауапты мінез-құлықты (ЭЖМ) өлшеу әдебиетте әлі де салыстырмалы түрде шектеулі болса да, бұл оның педагогикалық маңыздылығын төмендетпейді. Керісінше, ЭБ-ның соңғы мақсатты нәтижесі ретінде ЭЖМ білім, қабілеттер және мінез-құлықтық сипаттардың үйлестірілген дамуына негізделеді. Қолданыстағы зерттеулер көрсеткендей, көзқарас өзгерісі көбінесе мінез-құлық өзгерісінен бұрын жүреді [97,98]. Алайда, ЭЖМ-ді қалыптастыру тек оқушылардың мінез-құлықтық дамуына ғана байланысты емес; ол экологиялық сауаттылықтың бірнеше өлшемдерінің интеграцияланған дамуын және олардың нақты өмір жағдайларында контекстік негізделген, іс-қимылға бағытталған практикаларға айналуын талап етеді. Әлеуметтік отбасы оқыту модельдерінің негізгі тәсілі саналатын пікірталас педагогикасы экологиялық жауапты мінез-құлықты (ЭЖМ) қалыптастыруда перспективалы жолды көрсетеді. Чанның батпақты алқаптар туралы оқу бағдарламасындағы араласу тәжірибесінде көрсетілгендей, оның тиімділігі әлеуметтік отбасының бірлескен қарым-қатынасқа, қоғамдық мәселелерді зерттеуге және демократиялық дағдыларды дамытуға бағытталғанын үйлестіруде жатыр [99]. Осы құрылым аясында ЭЖМ дамуы үш қайталанатын кезеңнен тұратын спиральды нығайту механизмін ұстанады: рефлексия, іс-әрекет және қайта рефлексия. Ең бастысы, мінез-құлықтық тәжірибе – ЭЖМ-ді шынайы қоғамдық қатысу арқылы нығайтуға қызмет ететін маңызды буын болып табылады. Оқушылар экологиялық ұғымдарды жергілікті тұрғындарға жеткізгенде, сыныптастарымен бірге саналы шешімдер қабылдағанда немесе шешім қабылдаушыларға саяси ұсыныстар жасағанда, сыныпта игерілген дағдылар азаматтық белсенділікке айналады. Осылайша, пікірталас педагогикасы ЭЖМ-ді уақытша оқу нәтижесінен тұрақты әлеуметтік контексттерге енген әдетке көтеріп, әлеуметтік отбасы моделдерінің трансформациялық әлеуетін көрсетеді. Пікірталас педагогикасы құрылымдалған қоғамдық қатысудың маңыздылығын атап көрсетсе де, зерттеулер бірден, контекстке негізделген қолданудың да маңызды екенін көрсетеді. Юджел мен Озкан жетінші сынып оқушыларының су мен топырақты сынау сияқты практикалық әрекеттерге қатысуы дәстүрлі оқыту әдісімен оқитын оқушыларға қарағанда экологиялық көзқарастарының жақсарғанын анықтады [100]. Алайда, экожүйелердің өзара байланыстарын зерттеу немесе шешімдер ұсыну сияқты үдерістік тапсырмаларды орындағанымен, бұл оқушыларда тұрақты экологиялық жауапты мінез-құлық байқалған жоқ. Негізгі шектеу – қоғамдық қатысуға арналған құрылымдалған мүмкіндіктердің болмауы болды, мысалы, нәтижелерді мүдделі тараптарға тарату немесе қауымдастыққа бағытталған бастамаларға қатысу сияқты. Сыныптан тыс осындай кеңейтілген әрекеттерсіз, көзқарас пен білімнің тұрақты мінез-құлыққа айналуы толық жүзеге аспады. Жалпы алғанда, бұл нәтижелер әлеуметтік отбасы моделдерінің ЭЖМ қалыптастырудағы негізгі рөлін растайды, бірақ педагогикалық стратегиялардың өздері уақыттық тереңдіксіз жеткіліксіз екенін де көрсетеді. Готтлиб және басқалары қысқа мерзімді мінез-құлықтық жақсартулар байқалмағанын айтып, ұзақ мерзімді және үйлесімді араласудың қажеттілігін атап көрсетті [101]. Тиімді ЭЖМ дамуы осылайша ұзақ мерзімді құрылымдалған білім беру міндеттемелерін талап етеді, мұнда мінез-құлықтық тәжірибелердің нәтижелері үнемі жаңартылған танымдық қатысуды қамтамасыз етіп, көзқарастарды жетілдіру мен дағдыларды нығайтудың қайталанатын циклін қалыптастырады. Ақырында, тұрақты ЭЖМ қалыптастыру тек педагогикалық модельді таңдауға ғана емес, сонымен қатар ұзақ мерзімді, практикаға бағытталған экологиялық білім беруді жүйелі интеграциялауға тәуелді.
Әдістемелік аспектілер : 

Кесте 6- Әдістемелік аспектілер 

	Критикалық ойлауды дамыту
	Интерактивті оқыту құралдары
	Экологиялық жобалар:
	Эмоционалдық және мотивтік элементтер:

	Оқушыларға экологиялық ақпаратты талдау, синтездеу және бағалау қабілеттерін дамыту дағдыларын үйрету өте маңызды. Бұл үшін экологиялық мәселелерге қатысты зерттеу жұмыстары мен құрамалар әзірлеу қажет
	Цифрлық технологияларды пайдалану, соның ішінде онлайн ресурстар, интерактивті платформалар және симуляциялық әрекеттер арқылы оқуда белсенділік арттырады. Осындай құралдарды пайдалану оқу үрдісін қызықты әрі тиімді етуге ықпал етеді
	Оқушылардың экологиямен байланысты жобаларға қатысуы олардың білімдерін күнделікті өмірде тәжірибеде пайдалану мен оларды әлеуметтік жауапкершілік сезіміне тәрбиелеу үшін маңызды
	Оқушылардың экологияға деген құндылықтары мен қатынастарының дамуы, эмоционалдық аспектілер мен мотивтерді ескере отырып құрылған оқу бағдарламаларында айқын көрінуі тиіс. Бұл тұрғыда реминисценциялар, оқиғалар мен әрекеттер экологиялық проблемаларды шешуде студенттерді мотивирлеуге ықпал етеді



Экологиялық функционалдық сауаттылықты дамытуда педагогикалық және әдістемелік аспектілердің бірігуі оқу процесінің тиімділігін арттырады. Оқушылар экологиялық білім мен дағдыларды меңгере отырып, өз әрекеттерінің экологияға әсері жөнінде хабардар болуы керек. Мұғалімдер мен білім беру ұйымдары ЭФС-ды дамытуда жауапты болуы тиіс, яғни экологиялық білім беру бағдарламаларына инновациялық педагогикалық тәсілдер мен әдістерді енгізу қажеттілігі айқын. Экологиялық дағдарыстың артуына байланысты, экологиялық сауатты азаматтарды дамыту – экологиялық проблемаларды түсіну және оларды шешу үшін өте маңызды. Экологиялық сауаттылық – тиімді экологиялық қорғаудың негізі болып табылады. Және бұл экологиялық білім беру арқылы жүзеге асырылуы мүмкін. Тиімді білім беру экологиялық хабардарлықты, көзқарастарды, құндылықтарды және білімді арттырады, сондай-ақ жеке тұлғаларды бірлесіп оң экологиялық әрекеттер жасауға және қоршаған ортаға жауапты мінез-құлық танытуға дайындайтын дағдыларды қалыптастырады [102]
Экологиялық сауаттылықтың өлшемдері және анықтамалары : 

Кесте 7 - Экологиялық функционалдық сауаттылықтың өлшемдері және анықтамалары 

	Өлшемі 
	Анықтамасы 

	

Білім 
	Сен не білесің:
физикалық және экологиялық жүйелер туралы;
1) әлеуметтік, мәдени және саяси жүйелер туралы;
2)  экологиялық мәселелер туралы;
3)   экологиялық мәселелерді шешудің бірнеше жолдары туралы;
4) азаматтардың қатысуы және іс-әрекет стратегиялары туралы.

	


Құндылықтар
	Қоршаған орта мәселелеріне қалай жауап бересің:
1) Сезімталдық
2) Қатынас, алаңдау және дүниетаным
3) Жеке жауапкершілік
4) Өзін-өзі тиімді сезіну / бақылау орны 
5) Мотивация және ниеттер

	




Дағдылар
	Сен қандай дағдылар мен қабілеттерді белгілі мақсаттар үшін қолдана аласың және көрсете аласың:
1) экологиялық мәселелерді анықтау;
2) қатысты сұрақтар қою;
3) экологиялық мәселелерді талдау;
4) экологиялық мәселелерді зерттеу;
5) экологиялық мәселелер бойынша жеке пікір қалыптастыру және бағалау;
6) дәлелдер мен білімді қолданып, өз ұстанымыңды қорғау және мәселелерді шешу;
7) экологиялық мәселелерді шешу үшін жоспарлар жасау және бағалау.

	Экологиялық жауапты
 мінез-құлық
	Қоршаған орта мәселелерін шешу және алдын алу үшін жеке және ұжымдық түрде қалай әрекет етесің: белгілі бір жағдайдағы дағдылар, білім және қасиеттердің бірлесе қолданылуы.



Осылайша, экологиялық функционалдық сауаттылықты қалыптастырудың педагогикалық негіздері мен оқыту модельдерінің мүмкіндіктерін талдау зерттеудің әдіснамалық өзегін айқындауға мүмкіндік берді. Зерттеудің әдіснамалық негізі ретінде іс-әрекетті зерттеу (Action Research) тәсілі таңдалды, ( Сурет 3 ) себебі бұл тәсіл білім алушылардың экологиялық білімді тәжірибелік әрекет арқылы меңгеруін, зерттеу жүргізуін және рефлексия жасауын қамтамасыз етеді. Зерттеу барысында Action Research циклі (мәселені анықтау – жоспарлау – іс-әрекет – бақылау – рефлексия) экологиялық функционалдық сауаттылықтың құрылымдық компоненттерімен өзара байланыста қарастырылды. Аталған цикл білім алушылардың экологиялық мәселелерді анықтау, ғылыми негізде талдау, практикалық шешім ұсыну және өз әрекетінің нәтижесін бағалау қабілеттерін дамытуға бағытталды. Осы әдіснамалық тәсіл зерттеудің құрылымдық-мазмұндық моделін, элективті курс мазмұнын және бағалау құралдарын әзірлеудің теориялық негізі болды. Осы әдіснамалық негіз зерттеудің құрылымдық-мазмұндық моделін, 34 сағаттық электив курс мазмұнын және бағалау рубрикасын әзірлеудің теориялық тірегі болды.
Сурет-3. Экологиялық функционалдық сауаттылықты қалыптастырудағы Action Research циклі
[image: ]

Педагогикалық тәжірибе нәтижелері Action Research цикліне негізделген оқыту білім алушылардың экологиялық білімді практикалық жағдаяттарда қолдану, зерттеу жүргізу және экологиялық жауапты шешім қабылдау қабілеттерін айтарлықтай арттырғанын көрсетті. Әсіресе рефлексия кезеңі экологиялық құндылықтар мен жауапты мінез-құлықтың қалыптасуына оң әсер етті.

1.3 Іс- әрекетті зерттеу (Action Research) әдістемесін экологиялық функционалдық сауаттылықты қалыптастыруда қолданудың мүмкіндіктері
Іс-әрекеттегі зерттеу (Action Research) әртүрлі пәндер бойынша көрнекті әдіснама ретінде пайда болды, әсіресе циклдік және бірлескен сипатымен танымал. Ғалымдар іс-әрекеттегі зерттеуді тәжірибешілер өз тәжірибелерінен алынған деректер мен кері байланысқа негізделген өзгерістерді енгізе алатындай етіп іс-әрекет пен зерттеуді біріктіруге бағытталған рефлексивті, құралға бағытталған процесс ретінде анықтайды. Бұл синтез соңғы әдебиеттерде дәлелденген іс-әрекеттегі зерттеудің негізгі қағидаларын, әдіснамаларын және кең ауқымды салдарын зерттейді.
Іс-әрекеттегі зерттеу, әсіресе оның қатысушылық нысаны, әлеуметтану, денсаулық сақтау және білім беру сияқты әртүрлі салаларда маңызды тәсіл ретінде пайда болды. Бұл әдіснама зерттеушілер мен қатысушылар арасындағы ынтымақтастыққа баса назар аударады, қатысушылардың тәжірибесі мен біліктілігіне негізделген маңызды әлеуметтік өзгерістерге бағытталған. Іс-әрекеттегі зерттеу (ІЗ) қайталанатын процестерімен және инклюзивтілікке берілгендігімен сипатталады, бұл сайып келгенде қауымдастықтарды кеңейтеді және зерттеуге теңдікке негізделген тәсілді насихаттайды.
Іс-әрекеттегі зерттеу бірлескен зерттеуден бастап қатысушылық зерттеу шеңберлеріне дейінгі әртүрлі әдістерді қолданады. Мысалы, Мох және т.б. мейірбикелік білім берудегі іс-әрекеттегі зерттеудің нақты анықтамасының маңыздылығын атап өтіп, оның әртүрлі пәндердегі қайталанатын сипаты мен өзектілігін атап өтеді 
Бұл әдістеме мұғалімдерге өздерінің оқыту тәжірибелерін жүйелі түрде зерттеуге және оқушылардың экологиялық функционалдық сауаттылығын арттырудағы тиімділігін бағалауға мүмкіндік береді. Осыған орай, эксперименттік жұмыс экологиялық білім беруді жаңғыртудың маңызды бағыттарының бірі болып табылады, өйткені ол оқушыларға қажетті құзыреттіліктерді қалыптастыруға көмектеседі  [103] Ол сонымен қатар, экологиялық мәселелерге деген саналы көзқарасты қалыптастыруға және табиғатты қорғауға бағытталған практикалық іс-шараларды ұйымдастыруға ықпал етеді. Мектеп алаңында жүргізілетін тәжірибелік жұмыстар мен сабақтар тікелей практикалық әрекет арқылы оқушылардың экологиялық білімдерін тереңдетуге және функционалдық сауаттылығын арттыруға мүмкіндік береді [103,10-бет ] іс-әрекетті зерттеу әдісін экологиялық функционалдық сауаттылықты қалыптастыруда қолданудың өте зор мүмкіндіктері бар. Бұл әдіс оқушылардың экологиялық мәселелерді терең түсінуіне, оларға саналы түрде әрекет етуіне және тұрақты дамуға деген көзқарастарын қалыптастыруға мүмкіндік береді. Осы әдісті қолданудың бірнеше мүмкіндіктеріне келетін болсақ : білім алушылардың торияны практикамен байланыстыру дағдысын дамытуға ықпал етеді. Іс-әрекетті зерттеу оқушыларға теориялық білімді практикалық қолдану арқылы нақты экологиялық мәселелерді зерттеуге және шешуге мүмкіндік береді, Бұл тәсіл оқушылардың қоршаған ортаға әсер ететін өз әрекеттерінің салдарын түсіну қабілетін дамытып,биоәртүрлілікті сақтауға және табиғи ресурстарды ұтымды пайдалануға бағытталған жауапты шешімдер қабылдауға үйретеді. Сонымен қатар сындық ойлау және мәселе шешу дағдыларын дамытуға ықпал етеді. Іс-әрекетті зерттеу оқушыларға экологиялық мәселелерді сыни тұрғыдан талдауға және оларды шешу жолдарын іздеуге көмектеседі .Қазіргі жаһандық экологиялық дағдарыстар жағдайында жастардың табиғатқа деген жауапкершілігі мен экологиялық сауаттылығын арттыру өзекті міндеттердің бірі болып табылады . Бұл тұрғыда іс-әрекетті зерттеу әдісі (Participatory Action Research) экологиялық білім беру саласында ерекше маңызға ие болып отыр. Іс-әрекетті зерттеу - бұл зерттеушілер мен қатысушылардың бірлескен әрекеті негізінде экологиялық мәселелерді анықтау, талдау және шешу бағытында жүргізілетін зерттеу түрі. Оның негізгі ерекшелігі - зерттеу субъектілері (оқушылар) белсенді түрде өз тәжірибелерін, білімдерін қолдана отырып, нақты жағдайларға қатысты сыни ойлау қабілеттерін дамытады. Іс-әрекетті зерттеу әдісі оқушыларды экологиялық проблемаларды тек теориялық тұрғыдан емес, сонымен бірге практикада шешуге шақырады. Бұл әдіс оқушыларға өз ортасының экологиялық жағдайын жан-жақты зерделеп, өздері үшін маңызды және өзекті мәселелерді анықтап, оларды шешу жолдарын іздеуге мүмкіндік береді. Әсіресе, экологиялық мәселелердің күрделілігі мен көпқырлылығы жағдайында сыни тұрғыдан ойлау - оқушылардың нақты, негізделген шешімдер қабылдау қабілетін қалыптастыратын маңызды дағды болып табылады.Іс-әрекетті зерттеу арқылы оқушылар: Экологиялық жағдайларды жан-жақты бағалай алады, Мәселелердің себептері мен салдарын терең түсінеді, Әртүрлі көзқарастар мен ақпарат көздерін салыстыра отырып, объективті қорытындылар жасайды, Өз пікірін дәлелдей отырып, қоғамдық талқылауға қатыса алады, Өздері қатысқан зерттеу нәтижесінде экологиялық шешімдер қабылдап, іске асырады. Бұл процесс оқушылардың өздерін зерттеу субъектісі ретінде сезініп, жауапкершілігін арттырады және олардың экологиялық мәдениетін қалыптастырады. Сонымен қатар, іс-әрекетті зерттеу оқушыларға өзара ынтымақтастықта жұмыс істеуге, шығармашылық қабілеттерін дамытуға, және шешім қабылдау дағдыларын жетілдіруге жағдай жасайды.
Қорыта айтқанда, іс-әрекетті зерттеу экологиялық білім берудің тиімді әдісі болып табылады, өйткені ол оқушыларды экологиялық мәселелерге белсенді түрде араласып, оларды сыни тұрғыдан талдауға және өз ортасының экологиялық тұрақтылығын қамтамасыз етуге бағытталған практикалық шешімдер табуға ынталандырады. Бұл әдіс арқылы қалыптасқан білім мен дағдылар қазіргі заманғы экологиялық сын-қатерлерді жеңуге мүмкіндік беретін маңызды құралға айналады. Экологиялық білім беру контекстінде іс-әрекетті зерттеу оқушылардың өз ортасындағы нақты экологиялық жағдайларды (қалдықтарды басқару, су ресурстарын пайдалану, ауа ластануы, биоалуантүрліліктің азаюы және т.б.) зерттеуіне жағдай жасайды. Оқушылар мәселенің себеп-салдарлық байланыстарын анықтап, ғылыми деректер мен күнделікті өмір тәжірибесін ұштастыра отырып, экологиялық проблемаларды жан-жақты талдайды. [104]
Бұл әдістеме оқушылардың экологиялық мәдениетін қалыптастыруда және олардың табиғатқа деген саналы көзқарасын дамытуда маңызды рөл атқарады Қазіргі экологиялық ахуал білім беру үдерісінде оқушылардың тек экологиялық білім көлемін арттырумен шектелмей, олардың экологиялық функционалдық сауаттылығын, экологиялық санасы мен жауапкершілігін қалыптастыруды талап етеді. Осы тұрғыда Action Research (іс-әрекетті зерттеу) әдісі экологиялық білім берудің тиімді педагогикалық тетігі ретінде қарастырылады. Бұл әдіс оқушыларды нақты экологиялық мәселелерді анықтауға, оларды зерттеуге және шешу жолдарын тәжірибе жүзінде жүзеге асыруға бағыттайды. Оқушылар экологиялық мәселелерді сырттай бақылаушы емес, тікелей қатысушы ретінде қабылдайды. Бұл олардың жеке әрекеттерінің қоршаған ортаға тигізетін әсерін сезінуіне және экологиялық тұрғыдан негізделген шешімдер қабылдауына ықпал етеді. Ұжымдық зерттеу мен талқылау барысында оқушылар өзара ынтымақтастықта жұмыс істеуге, пікір алмасуға және ортақ экологиялық мақсаттарға қол жеткізуге үйренеді.
Action Research әдісінің тағы бір маңызды қыры – оқушылардың экологиялық мәдениетін қалыптастыруы. Экологиялық мәдениет табиғатқа құрметпен қарау, тұрақты даму қағидаттарын ұстану және экологиялық нормаларды саналы түрде орындау арқылы көрініс табады. Іс-әрекетті зерттеу арқылы алынған білім мен тәжірибе оқушылардың экологиялық құндылықтарын қалыптастырып, табиғатқа деген саналы көзқарасын дамытады. Бұл өз кезегінде оқушылардың ұзақ мерзімді экологиялық мінез-құлқына оң әсер етеді. [105] Іс-әрекетті зерттеу әдістемесі экологиялық функционалдық сауаттылықты қалыптастыруда кешенді және тиімді тәсіл болып табылады. Ол теориялық білімді практикалық қолдануға, оқушылардың сындық ойлау және мәселе шешу дағдыларын дамытуға, экологиялық сана мен жауапкершілікті қалыптастыруға, сондай-ақ инновациялық технологиялар мен педагогикалық тәсілдерді қолдануға мүмкіндік береді. Бұл зерттеу оқушылардың экологиялық қауіпсіздікке деген жауапкершілігін қалыптастыруға және табиғатты қорғау шараларына белсенді қатысуын қамтамасыз етеді. [106]

Кесте 8- Іс- әрекетті зерттеу (Action Research) әдістемесін экологиялық функционалдық сауаттылықты қалыптастыруда қолданудың мүмкіндіктері 

	Action Research кезеңдері

	Оқушылардың іс-әрекеті
	Экологиялық функционалдық сауаттылық компоненттері
	Нәтиже

	Мәселені анықтау
	Жергілікті экологиялық проблемаларды (қалдық, су, энергия, ластану) анықтайды
	Экологиялық білім, экологиялық түсінік
	Экологиялық мәселелерді тану қабілеті қалыптасады

	Жоспарлау
	Зерттеу сұрағын, мақсат-міндеттерді, шешу жолдарын ұсынады
	Сыни ойлау, экологиялық талдау
	Экологиялық шешімдерді жоспарлау дағдысы дамиды

	Іс-әрекетті жүзеге асыру
	Экологиялық жоба, тәжірибе, акция жүргізеді
	Практикалық экологиялық дағдылар
	Экологиялық білімді өмірде қолдана алады

	Бақылау және дерек жинау
	Нәтижелерді бақылап, деректер жинайды
	Экологиялық ақпаратпен жұмыс
	Экологиялық деректерді талдау қабілеті қалыптасады

	Рефлексия және бағалау
	Нәтижені бағалайды, қорытынды жасайды
	Экологиялық сана, жауапкершілік
	Экологиялық жауапты мінез-құлық қалыптасады



Зерттеу барысында іс-әрекетті зерттеу (Action research) әдістемесінің экологиялық функционалдық сауаттылықты қалыптастырудағы педагогикалық мүмкіндіктері теориялық еңбектерге сүйене отырып айқындалды және жүйеленді. Аталған әдістеме білім алушылардың экологиялық мәселелерді анықтау, жоспарлау, практикалық әрекет жүргізу, деректерді талдау және рефлексия жасау арқылы экологиялық білімді тәжірибеде қолдануына мүмкіндік беретіні анықталды (сурет 3 ). Ұсынылған мүмкіндіктер экологиялық функционалдық сауаттылықтың білімдік, дағдылық және жауапкершілік компоненттерін кезең-кезеңмен дамытуға бағытталған.
Теориялық талдау мен анықталған педагогикалық мүмкіндіктер негізінде экологиялық функционалдық сауаттылықты қалыптастыруға бағытталған 34 сағаттық «Экологиялық функционалдық сауаттылық негіздері» элективті курсының мазмұны әзірленді. Курстың құрылымы Action research кезеңдерінің логикасына сәйкес ұйымдастырылып, онда мәселені анықтау, жоспарлау, іс-әрекетті жүзеге асыру, бақылау және деректер жинау, рефлексия және бағалау кезеңдері бірізділікпен қарастырылды. Әр кезең білім алушылардың экологиялық білімін тереңдетуге, зерттеушілік және практикалық дағдыларын дамытуға, сондай-ақ экологиялық жауапкершілігін қалыптастыруға бағытталды.
Осылайша, анықталған педагогикалық мүмкіндіктер мен әзірленген элективті курс мазмұны өзара байланыста қарастырылып, Action research әдістемесін оқу үдерісінде жүйелі қолдану экологиялық функционалдық сауаттылықты тиімді қалыптастырудың әдістемелік негізі ретінде дәлелденді. 

Кесте – 9. Білім алушылардың экологиялық функционалдық сауаттылықты қалыптастыру деңгейін бағалау рубрикасы

	Критерий
	1- Деңгей
Төмен
	2- Деңгей Бастапқы
	3- Деңгей
Жеткілікті
	4- Деңгей
Жоғары

	Экологиялық білім
	Негізгі ұғымдарды білмейді, қателіктер көп
	Жеке фактілерді біледі, түсінігі үстірт
	Негізгі заңдылықтарды дұрыс түсіндіреді
	Жүйелі, себеп-салдармен ғылыми түсіндіреді

	Қолдану (кейс, есеп
	Мәселені шеше алмайды
	Мұғалім көмегімен жартылай шешеді
	Таныс жағдайда дұрыс қолданады
	Жаңа жағдайда дербес, тиімді шешім ұсынады

	Деректермен жұмыс
	График/кестені түсінбейді
	Қарапайым деректі оқиды
	Деректерді талдап қорытынды жасайды
	Деректерді салыстырып, ғылыми интерпретация береді

	Экологиялық ойлау
	Байланысты көрмейді
	Қарапайым себеп-салдарды атайды
	Жүйелік байланыстарды түсінеді
	Ұзақ мерзімді, жаһандық әсерді болжайды

	Құндылық және жауапкершілік
	Экологиялық қызығушылық жоқ
	Қажеттілікті түсінеді, тұрақсыз
	Жауапкершілік сезімі бар
	Тұрақты даму құндылықтарын саналы ұстанады

	Экологиялық мінез-құлық
	Экологиялық әрекет жоқ
	Сирек орындайды
	Тұрақты орындайды (үнемдеу, сұрыптау)
	Белсенді бастамашы, өзгеге ықпал етеді

	Проблеманы шешу сапасы
	Ұсыныс ғылыми негізсіз
	Қарапайым, толық емес
	Ғылыми негізді, тиімді
	Кешенді, экологиялық-әлеуметтік тұрғыда оңтайлы

	Рефлексия
	Өз әрекетін бағаламайды
	Мұғалім сұрағанда жауап береді
	Әрекетінің салдарын түсіндіреді
	Терең талдап, мінез-құлқын түзетеді



Зерттеудің теориялық тұжырымдары, Action research әдістемесінің айқындалған педагогикалық мүмкіндіктері және экологиялық функционалдық сауаттылықтың құрылымдық компоненттері негізінде білім алушылардың оқу жетістіктерін бағалауға арналған авторлық рубрика әзірленді (кесте ___). Ұсынылған рубрика 34 сағаттық «Экологиялық функционалдық сауаттылық негіздері» элективті курсының мазмұнымен өзара сәйкестікте құрастырылып, Action research кезеңдеріне (мәселені анықтау, жоспарлау, іс-әрекетті жүзеге асыру, бақылау және деректер жинау, рефлексия және бағалау) сәйкес білім алушылардың танымдық, зерттеушілік, практикалық және жауапкершілік компоненттерінің қалыптасу деңгейін кешенді бағалауға бағытталды. Рубрикада әр кезең бойынша білім алушылардың экологиялық білімді меңгеруі, экологиялық ақпаратты талдау және қолдану дағдылары, практикалық іс-әрекет нәтижелері, сондай-ақ экологиялық жауапкершілік пен рефлексия деңгейі нақты өлшемдер мен көрсеткіштер арқылы сипатталды. Бұл бағалау құралы элективті курс барысында білім алушылардың экологиялық функционалдық сауаттылығының қалыптасу динамикасын бақылауға, оқу нәтижелерін объективті бағалауға және оқыту үдерісін түзетіп отыруға мүмкіндік берді. Осылайша, авторлық рубрика зерттеудің теориялық негіздері, анықталған педагогикалық мүмкіндіктер және элективті курс мазмұны арасындағы әдістемелік байланысты қамтамасыз ететін, экологиялық функционалдық сауаттылықты қалыптастыру тиімділігін бағалаудың құралдық негізі ретінде қарастырылды.

1- Бөлім бойыншы қорытынды 
1. Теориялық талдау негізінде «экологиялық білім», «экологиялық мәдениет» және «функционалдық сауаттылық» ұғымдарының мазмұны талданып, олардың өзара байланысы айқындалды. Функционалдық сауаттылық білімді өмірлік жағдаяттарда тиімді қолдану қабілеті ретінде қарастырылып, оның экологиялық бағыттағы көрінісі экологиялық функционалдық сауаттылық ұғымымен сипатталатыны негізделді. Экологиялық функционалдық сауаттылық тұлғаның экологиялық білімді меңгеруімен қатар, оны практикада қолдану, сыни ойлау, шешім қабылдау және әлеуметтік жауапкершілік қабілеттерін біріктіретін кешенді сапа ретінде анықталды. Оның құрылымы экологиялық білім, практикалық дағдылар және әлеуметтік жауапкершілік компоненттерінен тұратыны дәлелденді.Сонымен қатар экологиялық функционалдық сауаттылықтың халықаралық білім беру кеңістігіндегі маңызы қарастырылып, PISA зерттеулерінде экологиялық құзыреттіліктердің ғылым саласының құрамдас бөлігі ретінде енгізілуі оның жаһандық маңыздылығын айқындайтыны көрсетілді.
2. Экологиялық функционалдық сауаттылықты қалыптастырудың педагогикалық және әдістемелік негіздері талданды. Заманауи білім беру білімді практикада қолдану, метапәндік байланыстарды дамыту және құзыреттіліктерді қалыптастыру қажеттілігімен сипатталатыны анықталды. Экологиялық функционалдық сауаттылықты қалыптастырудың тиімді әдістері ретінде проблемалық оқыту, пәнаралық ықпалдастыру, жобалық жұмыс, модельдеу және симуляциялық ойындар ұсынылды. Педагогикалық тұрғыдан оқыту стратегиялары мен модельдерінің рөлі негізделіп, ақпаратты өңдеу, әлеуметтік, тұлғалық және мінез-құлықтық модельдер білім алушылардың танымдық, әлеуметтік және құндылықтық дамуына ықпал ететіні көрсетілді. Әсіресе нақты өмірлік экологиялық мәселелерге негізделген зерттеушілік оқыту экологиялық мәселелерді анықтау, талдау және шешу қабілеттерін дамытуда тиімді педагогикалық парадигма ретінде айқындалды. Экологиялық жауапты мінез-құлықты қалыптастырудың маңыздылығы дәлелденіп, білім, көзқарас және әрекеттің өзара байланысы негізінде экологиялық мәдениетті дамыту қажеттілігі көрсетілді. Сонымен қатар экологиялық функционалдық сауаттылықты дамыту үшін сыни ойлау, цифрлық технологиялар, экологиялық жобалар және эмоционалдық-мотивациялық компоненттердің маңызы айқындалды.
3. Іс-әрекетті зерттеу (Action Research) әдістемесінің экологиялық функционалдық сауаттылықты қалыптастырудағы педагогикалық мүмкіндіктері негізделді. Action Research теория мен практиканы біріктіретін, білім алушыларды нақты экологиялық мәселелерді анықтауға, зерттеуге және шешуге бағыттайтын тиімді педагогикалық тәсіл екені көрсетілді. Іс-әрекетті зерттеу білім алушылардың сыни ойлауын, зерттеу дағдыларын, экологиялық санасын және жауапкершілігін дамытуға ықпал ететіні дәлелденді. Сонымен қатар бұл әдіс білім алушылардың экологиялық мәдениетін қалыптастырып, олардың тұрақты даму қағидаттарына негізделген экологиялық жауапты мінез-құлқын дамытуға мүмкіндік беретіні анықталды.

2 БИОЛОГИЯНЫ ОҚЫТУДА БІЛІМ АЛУШЫЛАРДЫҢ  ЭКОЛОГИЯЛЫҚ ФУНКЦИОНАЛДЫҚ САУАТТЫЛЫҒЫН ІС-ӘРЕКЕТТІ ЗЕРТТЕУ АРҚЫЛЫ ҚАЛЫПТАСТЫРУДЫҢ ӘДІСТЕМЕСІ 
  
2.1 Биология пәнінде білім алушылардың экологиялық функционалдық сауаттылығын іс- әрекетті зерттеу арқылы қалыптастырудың құрылымдық-мазмұндық моделі

Қазіргі кезеңде биологиялық білім беру тек білім беру саласындағы мамандарды ғана емес, сонымен қатар медицина, инженерия, биотехнология және басқа да салалардағы мамандарды даярлауда маңызды болып табылады. Әртүрлі сала мамандары үшін кең мүмкіндіктер ашылады, себебі мектепте негізгі құзыреттерді қалыптастыруға ерекше көңіл бөлінеді. Бұл құзыреттерді дамыту – білім берудің әмбебап, пәннен тыс нәтижесі болып саналады.
Экологиялық білім беру мен тәрбие беру моделінің мәні - жүргізілетін көп деңгейлі тәрбие жұмысымен, мұғалімнің ұйымдастыратын тәрбиелік іс-әрекеттерінің арасындағы қайшылықгы табудан кұралады. Осы айтылғандарға сүйене отырып, оқушылардың экологиялық білімін қалыптастырудың ғылыми-әдістемелік тұжырымдары мен соның негізінде дайындалған бағдарламалар мен оқу-әдістемелік құралдардың қолданылуын ескере отырып, орта мектеп оқушыларының экологиялық білімін қалыптастырудың ғылыми-әдістемелік жүйесінің кұрамы мен құрылымы анықталды. Оқушылардың экологиялық функционалдық сауаттылығын қалыптастыру, сондай-ақ оны қалыптастырудың әдістері мен кезеңдері біз әзірлеген биология сабақтарында іс- әрекетті зерттеу арқылы оқушылардың функционалдық сауаттылығын қалыптастыруға арналған әдістемелік жүйе моделінде сипатталған. Аталған модельді табысты жүзеге асыру үшін біз төмендегі педагогикалық шарттарды қолдандық:
1. «Мазмұндық шарттар» – сабақ жоспарларының жүйелілігін қалыптастыруға және өзіндік дамуға бағытталған оқу-танымдық құзыреттер. Сонымен қатар білім алушылардың танымдық үдерісі құзыреттілікке негізделген тәсіл тұрғысынан қарастырылады. Бұл шарттардың жүзеге асуы оқу пәнінің мазмұндық компоненті арқылы іске асады (нақты оқу тапсырмаларын шешу, графиктер, кестелер құра білу және т.б. дағдыларды қалыптастыруға бағытталған).
2. «Технологиялық шарттар» – функционалдық сауаттылықты қалыптастыруға бағытталған, сабақ барысында мұғалімдердің жаңа педагогикалық технологияларды, әдістер мен іс-әрекет тәсілдерін қолдануын айқындайды, сондай-ақ оқушылардың жеке жұмысын ұйымдастыруды көздейді.
3. «Ұйымдастырушылық шарттар» – бұл шарттар білім алушыларды білім беру үдерісіне белсенді түрде тартуды, «мұғалім–оқушы» жүйесіндегі өзара әрекеттестікті ұйымдастыруды, сондай-ақ оқушылардың жетістіктерін бағалаудың жаңа түрлерін (формативті және жиынтық бағалау) қолдануды көздейді. Сонымен қатар функционалдық сауаттылықты бағалау келесі көрсеткіштер бойынша жүзеге асырылады: презентация жасау, конференциялар мен дебаттарға қатысу, рефлексия жүргізу және т.б.
Экологияны оқыту барысында оқушылардың негізгі құзыреттерін дамытудың басты қағидаттары мыналар болып табылады:
1. дамыта оқыту;
2. оқу материалының қолжетімділігі мен меңгеруге лайықтылығы;
3. білім алушының өзіндік білім алуға дайын болу қағидаты;
4. білім алушылардың шығармашылық іс-әрекетінің алуан түрлілігін ынталандыру;
5. ұжымдық жұмыс жағдайындағы дербестік;
6. саналы әрекет қағидаты;
7. бақылау қағидаты;
8. жүйелі рефлексия қағидаты.
Іс- әрекетті зерттеу біз тарапымыздан білім мазмұнының объективті әлеуетті мүмкіндіктерін жаңа пәндік формаларға айналдыратын мақсатты «әрекет» үдерісі, сондай-ақ тұлғаның өмірге белсенді қатысуға бағытталған белсенді іс-әрекеті ретінде қарастырылады. Білім беру саласында орын алып жатқан түрлі өзгерістер ғылыми-техникалық прогрестің дамуы және қоғамның ақпараттандырылуымен байланысты. И.А. Зимняяның пікірінше [107, 56–58-бб.]  қазіргі мектеп жағдайында негізгі құзыреттерді қалыптастыру – күрделі үдеріс болып табылады. Негізгі құзыреттердің қалыптасуы арнайы ұйымдастырылған іс-әрекетті талап ететінін ескере отырып, бұл мәселе біздің зерттеуіміздің міндеттерінің бірі болып саналады (функционалдық сауаттылықты қалыптастыру мүмкіндіктерін іздеу).
Осылайша, экологиялық білім беру мен функционалдық сауаттылықты қалыптастырудың педагогикалық шарттары, қағидаттары және іс-әрекеттік тәсілге негізделген оқыту логикасы білім алушылардың танымдық, әрекеттік және құндылықтық дамуын қамтамасыз ететін біртұтас жүйе ретінде қарастырылады. Аталған теориялық тұжырымдар зерттеу барысында әзірленген экологиялық функционалдық сауаттылықты қалыптастырудың құрылымдық-мазмұндық моделінің әдіснамалық негізін құрады. ( 3-сурет) 
Модельді әзірлеу барысында біз ұсынған модель зерттеліп отырған шынайы болмыстың идеясын бейнелейтінін ескердік. Аталған модель құрылымдық-мазмұндық типке жатады, зерттеу мақсатына сәйкес келеді және биология сабақтарында Іс- әрекетті зерттеу технологиясы арқылы оқушылардың негізгі құзыреттерін қалыптастыруға бағытталған.
Модельге сәйкес педагогтың жұмысында оқушылардың негізгі құзыреттерін қалыптастырудың басты кезеңдері көрсетілген: нормативтік құжаттарды талдау, кешенді педагогикалық зерттеуді жүзеге асыру, оқу материалын әзірлеу, жобалық іс-әрекетті қолдану арқылы функционалдық сауаттылықты қалыптастыру, оқушылардың негізгі құзыреттерінің қалыптасу деңгейін кешенді талдау және оқыту үдерісін түзету. Біз ұсынған сабақтарда оқушылардың экологиялық функционалдық сауаттылығын қалыптастыруға арналған әдістемелік жүйе моделі оқушылардың жан-жақты дамуын көздейді. 
        Ұсынылып отырған құрылымдық-мазмұндық модель іс-әрекетті зерттеу (Action Research) әдіснамасына негізделіп жасалды. Оның теориялық іргетасы алғаш рет ұсынған Kurt Lewin еңбектеріндегі «жоспарлау–әрекет–бақылау–рефлексия» циклдік қағидасына сүйенеді , ал білім беру үдерісіндегі жүйелі рефлексиялық тәжірибені дамыту идеясы Stephen Kemmis пен Robin McTaggart еңбектерінде теориялық тұрғыда нақтыланған. Модель құрылымында мұғалім мен оқушы әрекетінің өзара байланысы, зерттеу цикліне негізделген жобалау және бағалау кезеңдерінің кіріктірілуі аталған ғалымдардың практикалық-рефлексиялық тәсілін білім беру контексінде бейімдеуге сәйкес келеді. Сонымен қатар, нәтиженің танымдық, іс-әрекеттік және құндылықтық компоненттер арқылы сипатталуы құзыреттілікке бағытталған білім беру тұжырымдамаларымен үйлеседі (OECD, 2019), бұл модельдің теориялық және әдіснамалық негізділігін қамтамасыз етеді.
білім алушыны зерттеуші субъект ретінде қалыптастыруға бағытталған зерттеушілік оқыту (Inquiry-based learning) идеяларымен толықтырылады. Бұл тәсілдің философиялық-педагогикалық негіздері John Dewey еңбектерінде білімнің тәжірибе арқылы қалыптасуы және оқушының «ізденуші» рөлі ретінде қарастырылса , ал ғылыми таным логикасына негізделген зерттеушілік оқытудың құрылымы Jerome Bruner ұсынған жаңалық ашу арқылы оқыту теориясында нақтыланған . Осы теориялық қағидаларға сүйене отырып, модельде білім алушының мәселені анықтау, дерек жинау, талдау, қорытынды жасау және рефлексия жүргізу әрекеттері арқылы біртіндеп «оқушыдан – зерттеушіге» трансформациялану үдерісі әдіснамалық тұрғыда негізделді.
Модель педагог пен білім алушының бірлескен зерттеушілік әрекетіне негізделіп, Action Research әдіснамасы арқылы оқу үдерісін үздіксіз жетілдіру логикасына құрылған. Модельдің құрылымы өзара байланысқан төрт негізгі бөлімнен тұрады: мақсаттық, мазмұндық, іс-әрекеттік және нәтижелік-бағалау. Модельдің тиімді жүзеге асуын қамтамасыз ететін негізгі дидактикалық принциптер жүйелілік, циклдік, рефлексиялылық және практикалық бағыттылық қағидаларына негізделеді. Жүйелілік принципі модель компоненттерінің (мақсат–мазмұн–іс-әрекет–нәтиже) өзара біртұтас байланыста іске асуын қамтамасыз етсе, циклдік принцип іс-әрекетті зерттеудің «жоспарлау–әрекет–бақылау–рефлексия» кезеңдерінің үздіксіз қайталануына сүйенеді. Сонымен қатар, субъектілік принципке сәйкес білім алушы оқу үдерісінде белсенді зерттеуші рөлін атқарады, бұл тәжірибе арқылы білім қалыптастыру идеяларымен үйлеседі

Мақсаттық бөлім Модельдің негізгі мақсаты – білім алушылардың экологиялық функционалдық сауаттылығын қалыптастыру және дамыту. Бұл бөлім оқу үдерісінің жалпы бағытын айқындап, педагогикалық әрекет пен оқушының зерттеушілік әрекетін біріктіретін негізгі өзек болып табылады. Мақсаттық бөлім экологиялық білімді өмірлік жағдаяттарда қолдану, дерекке негізделген ойлау, экологиялық жауапты мінез-құлық және зерттеушілік дағдыларды қалыптастыруға бағытталған.
Мазмұндық бөлім (педагог пен оқушы әрекетінің бірлігі Модельдің мазмұндық бөлімі педагог пен оқушының өзара әрекетіне негізделген. Педагог Action Research әдіснамасын басшылыққа ала отырып, экологиялық білім мазмұнын жүйелейді, экологиялық проблемаларды анықтайды, оқу процесін жоспарлайды және зерттеушілік әрекетті ұйымдастырады. Оқушы зерттеуші субъект ретінде экологиялық мәселені талдайды, дерек жинайды, тәжірибе жүргізеді, нәтижелерді өңдейді және қорытынды жасайды. Осылайша, оқыту процесі дәстүрлі «білім беру» моделінен «бірлескен зерттеу» моделіне ауысады.
Action Research циклі – модельдің өзегі Модельдің орталық элементі Action Research циклі болып табылады. Бұл цикл оқу процесін үздіксіз жетілдіруді қамтамасыз ететін төрт кезеңнен тұрады: жоспарлау, әрекет, бақылау және рефлексия. Жоспарлау кезеңінде педагог пен оқушы зерттеу мәселесін және әрекет жоспарын анықтайды; әрекет кезеңінде зерттеу және оқу тапсырмалары жүзеге асырылады; бақылау кезеңінде нәтижелер талданады; рефлексия кезеңінде жетістіктер мен қиындықтар анықталып, келесі әрекет жоспарланады. Бұл цикл педагог пен оқушы әрекетінің үздіксіз байланысын қамтамасыз етеді.
Іс-әрекеттік бөлім : Модельдің орталық элементі Action Research циклі болып табылады. Бұл цикл оқу процесін үздіксіз жетілдіруді қамтамасыз ететін төрт кезеңнен тұрады: жоспарлау, әрекет, бақылау және рефлексия. Жоспарлау кезеңінде педагог пен оқушы зерттеу мәселесін және әрекет жоспарын анықтайды; әрекет кезеңінде зерттеу және оқу тапсырмалары жүзеге асырылады; бақылау кезеңінде нәтижелер талданады; рефлексия кезеңінде жетістіктер мен қиындықтар анықталып, келесі әрекет жоспарланады. Бұл цикл педагог пен оқушы әрекетінің үздіксіз байланысын қамтамасыз етеді.	
Нәтижелік-бағалау компоненті: Іс-әрекеттік бөлімде оқу мазмұны нақты әдістер мен құралдар арқылы жүзеге асырылады. Қолданылған әдістерге проблемалық оқыту, жобалық әдіс, дебат, рөлдік ойын және заманауи оқыту технологиялары жатады. Қолданылған құралдар – зерттеу күнделігі, жоба және постер, жұмыс дәптері, халықаралық бағалау форматындағы тапсырмалар. Бұл бөлім білім алушылардың дерекпен жұмыс істеу, талдау, модельеру және шешім қабылдау дағдыларын қалыптастыруға бағытталған. Ұсынылған модельде барлық бөлімдер біртұтас жүйе құрайды: мақсат оқу мазмұнын анықтайды, мазмұн Action Research циклі арқылы жүзеге асады, іс-әрекеттік бөлім оқу әрекетін қамтамасыз етеді, ал нәтижелік-бағалау бөлімі алынған нәтижелерді анықтап, келесі циклді жоспарлауға негіз болады. Бұл байланыс оқу үдерісінің үздіксіз жетілдірілуін және экологиялық функционалдық сауаттылықтың жүйелі дамуын қамтамасыз етеді. Модельдің ғылыми мәні экологиялық білімді зерттеушілік әрекетпен біріктіруінде және оқу процесін Action Research циклі арқылы ұйымдастыруында көрінеді. Ұсынылған модель педагог пен білім алушының бірлескен әрекетіне негізделіп, экологиялық функционалдық сауаттылықтың танымдық, іс-әрекеттік және құндылықтық компоненттерінің кешенді дамуын қамтамасыз етеді. Модельді жүзеге асыру нәтижесінде білім алушылардың танымдық, іс-әрекеттік, құндылықтық және мінез-құлықтық компоненттері дамиды. Танымдық нәтиже білім алушылардың экологиялық білімді меңгеруімен, экологиялық ұғымдар мен заңдылықтарды түсінуімен сипатталады. Іс-әрекеттік нәтиже экологиялық мәселелерді шешу, зерттеу жүргізу, деректерді талдау және экологиялық білімді практикалық жағдаяттарда қолдану дағдыларының қалыптасуын көрсетеді. Құндылықтық нәтиже білім алушылардың табиғатқа жауапты қатынасы мен экологиялық мәдениетінің дамуын қамтиды. Мінез-құлықтық нәтиже экологиялық жауапты іс-әрекетке қатысуы, тұрақты даму қағидаларына сәйкес шешім қабылдауы және экологиялық белсенділігінің артуымен айқындалады. Бағалау бөлімі экологиялық функционалдық сауаттылықтың қалыптасу деңгейін объективті анықтауға мүмкіндік беретін кешенді диагностикалық құралдар жүйесіне негізделеді. Бағалау үдерісінде диагностикалық әдістемелер (SSELI), критерийлік рубрика, білім алушылардың жобалық жұмыстарының сапасын талдау және рефлексивтік бағалау қолданылды. Критерийлік рубрика арқылы білім, дағды, жауапкершілік және мінез-құлық компоненттерінің қалыптасу деңгейі (жоғары, орта, төмен) айқындалды. Жобалық жұмыстарды бағалау білім алушылардың экологиялық мәселені зерттеу тереңдігін, деректерді талдау сапасын және практикалық шешім ұсыну қабілетін анықтауға бағытталды. Рефлексивтік бағалау білім алушылардың өз әрекетін талдау, нәтижесін бағалау және әрі қарай жетілдіру бағыттарын анықтау қабілетін көрсетуге мүмкіндік берді. Осылайша, нәтижелік-бағалау бөлімі ұсынылған модельдің тиімділігін дәлелдеуге, білім алушылардың экологиялық функционалдық сауаттылығының даму динамикасын анықтауға және оқу үдерісін ғылыми негізде түзетуге мүмкіндік беретін маңызды құрылымдық компонент ретінде қарастырылады.
Модельдің ғылыми жаңалығы Ұсынылған құрылымдық–мазмұндық модельдің ғылыми жаңалығы білім алушылардың экологиялық функционалдық сауаттылығын дамыту процесін Action Research әдіснамасы негізінде жүйелі ұйымдастыруымен сипатталады. Модельде педагог пен білім алушының бірлескен зерттеушілік әрекеті тұтас педагогикалық жүйе ретінде қарастырылып, экологиялық білім беру мазмұны Action Research циклінің кезеңдерімен (жоспарлау–әрекет–бақылау–рефлексия) кіріктірілді. Сонымен қатар, модельде экологиялық функционалдық сауаттылықтың танымдық, іс-әрекеттік және құндылықтық компоненттерінің өзара байланысы ғылыми тұрғыда негізделіп, оларды дамытуға бағытталған мазмұндық және іс-әрекеттік тетіктер нақтыланды. Модельдің ерекшелігі – оқыту процесін дәстүрлі ақпараттық тәсілден зерттеушілік және дерекке негізделген әрекетке көшіру арқылы экологиялық функционалдық сауаттылықты кешенді дамытуға мүмкіндік беруінде.
Модельдің практикалық маңыздылығы
Ұсынылған модель оқу үдерісінде тікелей қолдануға бейімделген педагогикалық құрал ретінде практикалық маңызға ие. Модель негізінде ұйымдастырылған оқу әрекеті білім алушылардың экологиялық білімді өмірлік жағдаяттарда қолдану, дерекке негізделген шешім қабылдау және экологиялық жауапты мінез-құлық қалыптастыру дағдыларын дамытуға мүмкіндік береді. Модельді жүзеге асыру үшін әзірленген элективті курс, зерттеушілік тапсырмалар жүйесі және жұмыс дәптері мұғалімдерге оқу процесін тиімді ұйымдастыруға, оқушылардың зерттеушілік әрекетін белсендіруге және экологиялық функционалдық сауаттылықтың қалыптасу деңгейін жүйелі бағалауға жағдай жасайды. Сонымен қатар, модельді жалпы білім беру мектептерінде, элективті курстарда және зерттеушілік оқытуға негізделген сабақтарда қолдануға болады, бұл оның педагогикалық практикада кеңінен қолданылу мүмкіндігін көрсетеді.
Іс- әрекетті зерттеу (Action research) сабақта оқушылардың қызығушылығын, шығармашылық және танымдық ынтасын дамытып, функционалдық сауатты тұлғаның қалыптасуына алып келеді. Осылайша, биологияны оқыту барысында оқушылардың негізгі құзыреттерін дамыту үшін (олар білім, дағдылар, қабілеттер жүйесі болып табылады) білім алушылардың оқу қажеттіліктерін дамытуға және әртүрлі іс-әрекеттер тәжірибесін алуға жағдай жасау маңызды. Ұсынылған модельді жүзеге асыру үшін біз оқушылардың экологиялық функционалдық сауаттылығын іс- әрекетті зерттеу әдісі арқылы іске асыруға арналған тақырыптық жоспар құрдық. Ол методологиялық бағыттарға негізделген: мәселе мен міндеттерді анықтау; зерттеу гипотезаларын сану және оларды шешу; зерттеу мәселесін шешу үшін әртүрлі әдістерді қарастыру; зерттеу нәтижелерін рәсімдеу әдістерін үйрену (презентациялар, есептер, қорғау); алынған нәтижелерді талдау; зерттеу қорытындыларын шығару, нәтижелерді рәсімдеу (презентация),  Қортынды және талқылау. Осы модельді іске асыру барысында оқушылар креативті дағдыларды игереді (нақты өмірден білім алу, стандартты емес жағдайларда әрекет ету ). Биология сабағында оқыту әдістері мен формаларын оқушылардың таным үдерісіне, қызығушылықтарына және зерттеушілік-мақсатты сипаттағы нақты жағдайларға сәйкес ақылмен қолдану тиімді болады.
Сонымен, Іс- әрекетті зерттеу циклін жүргізу барысында оқушыларда мынадай қабілеттер қалыптасады: рефлексивтік және зерттеушілік дағдылар.
Білім алушылардың рефлексивтік дағдылары өз әрекетін талдау, біліміндегі олқылықтарды анықтау және оқу мақсаттарын айқындау қабілетімен сипатталады. Сонымен қатар олар күрделі мәселелерді шешу барысында қажетті білім мен дағдыларды өз бетінше анықтап, «не үйрену қажет» деген сұраққа жауап таба алады.
Зерттеушілік дағдылар білім алушылардың идеяларды дамыту, мәселені шешудің түрлі жолдарын қарастыру, гипотеза ұсыну, себеп-салдарлық байланыстарды анықтау, сондай-ақ қажетті ақпаратты өз бетінше іздеу және оны тиімді пайдалану қабілеттерін қамтиды.
        Осылайша, зерттеу барысында биология пәнінде білім алушылардың экологиялық функционалдық сауаттылығын қалыптастыруға бағытталған іс-әрекетті зерттеу (Action Research) тәсіліне негізделген құрылымдық-мазмұндық модель әзірленді және теориялық тұрғыдан негізделді. Ұсынылған модельде экологиялық функционалдық сауаттылықтың танымдық, зерттеушілік, практикалық және құндылықтық компоненттері педагогикалық шарттар мен Action Research циклінің кезеңдерімен өзара байланыста қарастырылды. Модельдің ерекшелігі – экологиялық білімді меңгеруді зерттеушілік және практикалық әрекетпен ұштастыра отырып, білім алушылардың экологиялық жауапты мінез-құлқын қалыптастыруға бағытталуында. Ұсынылған құрылымдық-мазмұндық модель зерттеудің келесі бөлімдерінде сипатталатын экологиялық функционалдық сауаттылықты дамыту мазмұнын, оқыту әдістемесін және бағалау жүйесін әзірлеудің теориялық-әдіснамалық негізі болып табылады.

2.2 Биологияда экологиялық функционалдық сауаттылығын іс-әрекетті зерттеу арқылы қалыптастыру мазмұны

Біздің Қазақстаннан басқа Отанымыз жоқ. Туған жерімізді ешкім сырттан келіп тазалап, көркейтіп бермейді. Отанымызды таза ұстау – әр азаматтың қастерлі парызы. Соңғы жылдары елімізде көптеген маңызды өзгеріс болды. Әділетті мемлекет болу үшін біз заң мен тәртіпке бағынатын қоғам құрып жатырмыз. Сондай-ақ ауқымды реформалар жүргізіліп жатыр. Мұның бәрі, ең алдымен, өскелең ұрпақ үшін, яғни, сіздер үшін жасалуда. Қазақ жастарының болашағы – жарқын, жолы – ашық. Мен сіздерге сенемін, зор үміт артамын! Отаншыл, білімпаз, еңбекқор болыңыздар деп тілеймін. Сонда Қазақстанымыз да Әділетті, Таза, Қауіпсіз және Өркендеген озық ел болмақ. Бәріңізге сәттілік тілеймін, – деді Қасым-Жомарт Тоқаев 2025 жылғы 21 сәуірде өткен «Таза Қазақстан» экологиялық фестивалінде [108] сондықтанда Экологиялық білім берудің мақсаты – жеке адамның бойында өз ұлтына тән ізгілік пен әдет-ғұрыптарын дамыта отырып, «адам – қоғам– табиғат» арасындағы үйлесілімділікті қалыптастыру және дамыту болып табылады.
Экологиялық білім беру әрқашанда жеке адамның тәрбиесін, экологиялық мәдениетін дамытудан бастап, көпшілікке экологиялық білім беру деңгейіне көтеріледі. Сондықтан, экологиялық білім беру өте күрделі процесс. Оны «дайын» күйінде ұсынуға болмайды. Ол үшін студенттердің санасына, ой өрісіне, дүиеге деген көзқарасына қоршаған табиғи ортаның өзі мен қоғам үшін қажеттілігін сезіндіре отырып беру керек [109]
 Педагогикалық технология білім стандартына сәйкес көзделген оқыту нәтижелеріне қол жеткізу жолындағы мақсат, мазмұн, әдістер мен құралдардың біртұтас қызметін бейнелейтін процесс. В.П.Беспальконың пікірінше: «Педагогикалық технология – оқу процесін жүзеге асыратын мазмұндық техника». Ал, В.М. Монаховтың анықтауынша: «Педагогикалық технология – бұл оқушы мен мұғалімнің оқу процесін жобалап және ұйымдастыруда бірігіп қызмет етуіне қолайлы жағдай туғызатын, жан-жақты ойластырылған педагогикалық іс-әрекеттің үлгісі» [110] сондықтанда жаңа технологияларды қолдану маңызды болып саналмақ. 
Қазақстан Республикасы білім беруді дамытудың Мемлекеттік бағдарламасында «Қазақстан Республикасында ел басшылығының адами капиталды дамытудың қажеттілігі мен маңыздылығын түсініп, білім беру жүйесін реформалауды бастауға және жүргізуге жан-жақты қолдау көрсетуінің нәтижесінде білім беруді қарқынды дамыту мен жаңғырту мүмкін болып отыр» делінген [111]
Міне осы тұжырымдарға негізделе отып білім алушылардың экологиялық функционалдық сауаттылығын іс- әрекетті зерттеу әдісін қолданып арттыруға арналған «Экологиялық функционалдық сауаттылық негіздері» элективті курсы эколгиялық білім және экологиялық функционалдық сауаттылық туралы білімді тереңдетуге және кеңейтуге сонымен қатар  табиғи рессурстарды тиімді пайдалануға алған білімдерін өмірде қолдана. Курста негізінен іс – әрекетті зерттеу негізіндегі әдіс тәсілдер қолданылып оқушылар жағдаяттық тапсырмаларды шешу теориялық талдау , деректерді жинау және сандық мәліметтерді талдау және ең бастысы экология туралы нақты көзқарастың қалыптасуына мүмкіндік береді. Бағдарламаның мазмұны қазіргі білім беру талаптарына, функционалдық сауаттылық тұжырымдамасына және тұрақты даму қағидаттарына негізделген. Бағдарламаның мазмұндық желісі оқушылардың: экологиялық мәселелерді тануы мен түсінуін және экологиялық ақпаратты талдау, салыстыру, интерпретациялауын дағдысының қалыптасуын , нақты өмірлік жағдайларда шешім қабылдау дағдыларын әрі білім алушылардың жеке экологиялық жауапкершілігін қалыптастыруды көздейді. Курста экологиялық функционалдық сауаттылықты қалыптастыру іс-әрекеттік және зерттеушілік (action research) тәсілдер арқылы жүзеге асырылады. Сабақ құрылымында проблемалық жағдаятты анықтау, болжам ұсыну, бақылау жүргізу, шағын эксперименттер жасау, деректер жинау және рефлексия кезеңдері жүйелі түрде қамтылған. Бұл оқушылардың экологиялық құбылыстарды дайын ақпарат ретінде емес, өз тәжірибесі арқылы зерттеп, дәлелді қорытынды жасауына мүмкіндік береді. Бағдарлама мазмұны биология, химия және география пәндерімен кіріктіріле отырып, жергілікті экологиялық мәселелерді (су мен ауа сапасы, тұрмыстық қалдықтар, жер ресурстары) зерттеуге бағытталған. Мұндай кіріктірілген тәсіл оқушылардың пәндік білімін өмірмен байланыстырып, экологиялық мәселелерге кешенді көзқарас қалыптастырады.пәнаралық байланыстардың көрніс табуына жол ашады. Бағдарламаның тиімділігі келесі аспектілермен дәлелденеді айталық :
Оқушылардың  сабақ барысында танымдық белсенділігі мен пәнге қызығушылығының артуы , экологиялық ақпаратпен жұмыс істеу, дерек жинау және талдау дағдыларының дамуы өз бетінше сандық деректермен жұмыс жасау қабылетінің артуы, ыни және шығармашылық ойлаудың қалыптасуы, экологиялық мәселелерге қатысты саналы көзқарас пен жауапты мінез-құлықтың қалыптасуы , экологиялық көзқарастардың қалыптасуы бұл маңызды элемент болып табылуында. Сонымен қатар функционалдық сауаттылықтың негізгі құрамдас бөліктері – оқу, зерттеу, коммуникативтік және рефлексиялық дағдылардың дамуы. Осылайша, элективті курс бағдарламасы оқу үдерісінде экологиялық білімді тәжірибемен ұштастырып, оқушылардың экологиялық функционалдық сауаттылығын тиімді қалыптастыруға мүмкіндік береді. Бағдарлама мазмұны қазіргі білім беру жүйесінің талаптарына сай және мектеп жағдайында қолдануға толықтай бейімделген.
Бағдарламаның мақсаты: Оқушылардың экологиялық функционалдық сауаттылығын дамыту, іс-әрекеттік және зерттеушілік (action research) тәсілдер арқылы табиғи ортадағы экологиялық мәселелерді талдау, түсіндіру және оларды шешуге бағытталған саналы әрекеттер жасай алу қабілетін қалыптастыру. 
Бағдарламаның міндеттері: 
1. Оқушыларға экологиялық жүйелер, табиғи ресурстар және антропогендік әсер туралы ғылыми негізделген білім қалыптастыру.
2. Оқушылардың экологиялық ақпаратты талдау, салыстыру, интерпретациялау және дәлелді қорытынды шығару дағдыларын дамыту.
3. Action research әдісі негізінде шағын зерттеулер жүргізуге үйрету: проблема анықтау, болжам ұсыну, дерек жинау, бақылау жүргізу және нәтижені интерпретациялау.
4. Жергілікті экологиялық мәселелерді зерттеу арқылы оқушылардың жауапкершілігін, сыни ойлауын және шешім қабылдау қабілетін қалыптастыру.
5. Экологиялық қауіпсіз мінез-құлық формаларын, жеке іс-әрекет стратегиясын және табиғатты қорғау мәдениетін дамыту.
6. Топтық жұмыс, жобалық әрекет және коммуникация дағдыларын жетілдіру.
7. Цифрлық құралдарды пайдалана отырып экологиялық өлшеулер нәтижесін өңдеу және визуализациялау дағдыларын қалыптастыру.
Элективті курс бағдарламасының өзектілігі : Қазіргі таңда экологиялық проблемалардың күрделенуі жас ұрпақтың ғылыми негізделген экологиялық мәдениетін қалыптастыруды білім беру жүйесінің басты міндеттерінің біріне айналдырып отыр. UNESCO-ның Education for Sustainable Development (2020) құжатында оқушылардың экологиялық функционалдық сауаттылығын арттыру — тұрақты қоғам құрудың негізгі шарты ретінде анықталған. Қазақстанда да жалпы білім беретін мектептерде функционалдық сауаттылықты дамыту жөніндегі ұлттық жоспар (Қазақстан Республикасы БҒМ, 2012) оқушылардың нақты өмірлік жағдайларда экологиялық ақпаратты талдап, шешім қабылдай алу қабілетін күшейтуді талап етеді.Дәстүрлі экологиялық білім көбіне теориялық сипатта болғандықтан, оқушылар алған білімін нақты ортада қолдануда қиындықтарға кезігеді. Осы себепті іс-әрекеттік тәсіл мен action research әдісін енгізу - оқушыларды өз ортасындағы экологиялық мәселелерді тәжірибелік зерттеуге, дерек жинауға, нәтижелерді талдауға және жеке шешімдер ұсынуға үйрететін тиімді жол. Бұл тәсілдер оқушылардың зерттеушілік дағдыларын дамытып қана қоймай, нақты экологиялық жауапкершілік қалыптастыруда маңызды. Сондықтан курстың мазмұны халықаралық және ұлттық стратегиялық құжаттар талаптарына сай келеді және қазіргі қоғам сұранысына жауап беретін экологиялық сауатты тұлға тәрбиелеуге бағытталады.
Бағдарлама нәтижесінде күтілетін оқыту нәтижелері: 
1. Білімдік нәтижелер (Оқушылар) 
· экология және тұрақты даму саласындағы негізгі ұғымдарды, заңдылықтарды және экологиялық мәселелерді біледі
· қоршаған ортаға әсер ететін табиғи және антропогендік факторларды түсінеді;
· экологиялық мәселелердің жергілікті, аймақтық және жаһандық деңгейдегі маңызын ажырата алады;
· экологиялық ақпарат көздерімен (мәтін, кесте, диаграмма, график, статистикалық деректер) жұмыс істей алады.
2. Функционалдық сауаттылық нәтижелері (оқушылар) 
· экологиялық мазмұндағы ақпаратты талдайды, салыстырады, бағалайды және өмірлік жағдаяттарда қолданады;
· нақты экологиялық проблемаларға қатысты шешім қабылдау дағдыларын меңгереді;
· экологиялық жағдайларды бағалап, ғылыми негізделген қорытынды жасай алады;
· экологиялық білімін күнделікті өмірде (ресурсты үнемдеу, экологиялық мәдениет, қауіпсіз мінез-құлық) қолдана алады.
Оқушылардың оқу жетістіктерін бағалау жүйесі
·  Оқушылардың өзін-өзі бағалауы және топтардың  өзара  бір-бірін бағалауы.
·  Әр тарау бойынша берілген жұмыс дәптеріндегі тапсырмалардың орындалу көрсеткіші арқылы бағалау;
·  Және бағдарлама аяқталғаннан кейінгі пост – тест нәтиже көрсеткіштері. 
Бағдарламаны іске асыру мерзімдері
Электив курс бағдарламасы 34 сағатқа есептелген және 10-11 сынып оқушыларына арналған. Оқушылар 11 сыныптың оқу бағдарламасы негізінде құрастырылған элективті курс бағдарламасы негізінде 3 тарау бойынша айталық , биосфера және экожүйе, популяция түрлерінің алуантүрлілігі, Экология және адам іс- әрекетінің қоршаған ортаға әсері сынды тарау бойынша тақырыптарды іс- әрекетті зерттеу әдісі негізінде қарастырады. Түрлі дереккөздерден пайдаланып қажетті ақпаратты таңдайды, зерттеулер жүргізеді, алынған нәтижелер бойынша оқушылар материалдарды мақала, эссе, презентация, брошюралар, плакаттар түрінде ұсынады.
Педагогикалық әдіс - тәсілдер
Курсты жүзеге асыру барысында оқушылардың функционалдық сауаттылығын, зерттеушілік қабілеттерін және экологиялық мәдениетін қалыптастыруға бағытталған белсенді, интерактивті және зерттеушілік педагогикалық әдіс-тәсілдер қолданылады.айта кететін болсақ , Зерттеушілік әдістер (бақылау жүргізу , шағын эксперименттер ұйымдастыру, салыстыру және талдау, гипотеза ұсыну және тексеру тб) . Жобалық оқыту әдістері (жеке, жұптық және топтық жобалар, ) Проблемалық оқу әдістері (проблемалық жағдаят құру, экологиялық кейстерді талдау, пікірталас ұйымдастыру ) Интерактивті әдіс-тәсілдер (Миға шабуыл , дебат , ) Ақпараттық-коммуникациялық технологиялар (электронды ресурстармен жұмыс, бейнематериалдар талдау) және Рефлексиялық әдістер ( рефлексиялық күнделік , кері байланыс беру).
Оқу үдерісінде қолданылатын ресурстар 
Бағдарламаны жүзеге асыру барысында экологиялық функционалдық сауаттылықты қалыптастыруға бағытталған әртүрлі білім беру ресурстары кешенді түрде қолданылады. биология пәніне арналған оқу бағдарламалары , жалпы орта білім берудің мемлекеттік жалпыға міндетті стандарты , биология оқулықтары мен оқу-әдістемелік кешендер , авторлық жұмыс дәптері, «EcoBilim» мобилді қосымшасы және экологиялық мазмұндағы мақалалар мен басылымдар , электрондық оқулықтар мен деректер базасы, бейнематериалдар, деректі фильмдер, статистикалық және аналитикалық материалдар қолданылды. 
Бағдарлама қысқаша мазмұнына тоқталатын болсақ :
І бөлім. Биосфера және экожүйе (15 сағат ) 
Бұл тарауда оқушыларға экожүйенің негізгі ұғымдары, оның құрылымы мен қызметі туралы кешенді білім берілді. Оқушылар экологиялық пирамидалардың энергия, биомасса және тұрақтылық аспектілерін, сондай-ақ экожүйенің құрылымдық жүйесін талдауды меңгерді. Трофикалық деңгейлердің экожүйедегі рөлі, олардың өзгерістерін бақылау және антропогендік әсерлердің экологиялық жүйелерге ықпалы қарастырылды. Сонымен қатар, қоректік тізбектер мен энергия тасымалдануын модельдеу әдістері, экологиялық есептер құрастыру және қоршаған ортаны бағалау тәсілдері оқушылардың назарына ұсынылды. Бұл бөлімде экожүйелердің тұрақты дамуы мен тепе-теңдік жағдайларының сақталуы үшін қажетті экологиялық қағидалар зерттелді. Осы білім аясында оқушылардың экологиялық функционалдық сауаттылығы айтарлықтай артты. Олар экожүйенің құрылымын және оның құрамдас бөліктерінің өзара байланысын жүйелі түрде түсіне бастады. Энергия мен биомасса айналымы, экологиялық пирамидалардың маңызын нақты өмірлік жағдайларда қолдану дағдылары қалыптасты. Сонымен бірге, экожүйелердің тұрақтылығын сақтау, антропогендік әсерлерді бағалау және оларды болжау арқылы сыни ойлау мен зерттеу қабілеттері жетілдірілді. Экологиялық ақпаратты талдау, қоршаған ортаны бағалау және экологиялық есептерді құрастыру дағдылары арқылы оқушылар практикалық шешімдер ұсынуға үйренді. Бұл өз кезегінде оқушылардың қоршаған ортаны қорғауға бағытталған белсенді іс-әрекеттерді жоспарлау және жүзеге асыру қабілеттерін дамытты.
II. бөлім. Популяция түрлерінің алуантүрлілігі (10 сағ)
Бұл тарауда оқушылар биологиялық жүйелердегі түрлер мен популяциялардың құрылымы мен қызметін зерттеуге бағытталған білім алды. Олар түрлердің алуан түрлілігі мен экожүйедегі рөлін, популяциялық деңгейдегі биологиялық үрдістерді, соның ішінде популяцияның құрылымы, биоалуантүрлілікті сақтау және экожүйелік қызметтерді талдауды меңгерді. Сонымен қатар, табиғи және антропогендік факторлардың генетикалық тепе-теңдікке әсері, Харди–Вайнберг моделін қолдану арқылы генетикалық үрдістерді болжау әдістері оқушыларға түсіндірілді. Жойылып бара жатқан түрлерді сақтау стратегиялары мен экожүйедегі ағзалардың санын бағалауға арналған дерекке негізделген әдістер қарастырылды. Осы бөлімнің мазмұны арқылы оқушылардың экологиялық функционалдық сауаттылығы кеңейді. Олар биологиялық әртүрлілік пен экожүйелік қызметтердің маңыздылығын терең түсініп, популяциялық процестерді талдау және бағалау қабілетін арттырды. Сонымен қатар, генетикалық үрдістер мен антропогендік әсерлерді модельдеу арқылы зерттеу және сыни ойлау дағдылары жетілдірілді. Оқушылар жойылып бара жатқан түрлерді қорғау стратегияларын білу арқылы экологиялық проблемаларды шешуге бағытталған белсенді іс-әрекеттерді жоспарлай және жүзеге асыра алады. Бұл өз кезегінде олардың экологиялық жағдайды бағалау және қоршаған ортаны қорғау бойынша функционалдық сауаттылығын арттырады.
ІІІ бөлім. Экология және адам іс- әрекетінің қоршаған ортаға әсері (9 сағ)
Бұл бөлімде оқушылардың табиғи орта мен адам қызметінің өзара байланысы туралы түсінігін қалыптастыруға ерекше назар аударылады. Бөлім мазмұны адамның шаруашылық және тұрмыстық іс-әрекетінің қоршаған ортаға тигізетін оң және теріс әсерін талдауға бағытталған. Бөлім аясында келесі мәселелер қарастырылған , айталық , адам іс-әрекетінің табиғи экожүйелерге әсері, өндіріс, ауыл шаруашылығы, көлік және тұрмыстық қызметтің экологиялық салдары, қоршаған ортаның ластану түрлері (ауа, су, топырақ), табиғи ресурстарды пайдалану және сарқылу мәселелері сонымен қатар биологиялық әртүрліліктің азаю себептері түрлі себептер аясында қарастырылып климаттың өзгеруі және оның салдары бүкіл адамзатқа ортақ мәселе ретінде қарастырыла келе кологиялық апаттар мен олардың алдын алу жолдары оқушылар тарапынан талқыланып табиғатты қорғау және қоршаған ортаны сақтау бағытындағы адам әрекеттері көрсетіледі. Бөлім мазмұны проблемалық тапсырмалар, талдау, пікірталас және шағын жобалар арқылы жүзеге асырылады. Бұл оқушылардың экологиялық функционалдық сауаттылығын, сыни ойлауын және зерттеушілік дағдыларын дамытуға мүмкіндік береді.

Кесте 10- Элективті курс бағдарламасы нормативті бөлімі 

НОРМАТИВТІК БӨЛІМ
                           Апталық сағат саны -1, барлығы – 34 сағат
	р\с

	Бөлім
Бөлімше
Тақырып
	Оқу мақсаты


	 Сағат саны
	Білім өнімі

	
	
	
	Барлығы 
	Теория
	Тәжірибе
	

	
	І бөлім.  Биосфера және экожүйе (15 сағат)

	1.1
	Экожүйенің негізгі ұғымдары
	11.3.1.1-
Экожүйелердегі трофикалық деңгейлердің сызбасын құрастыру 
	1
	
	
	Экожүйе сызбасы

	1.2
	Экологиялық пирамидалар: энергия, биомасса және тұрақтылық
	11.3.1.1-
Экожүйелердегі трофикалық деңгейлердің сызбасын құрастыру
	1
	
	
	Салыстырмалы кесте

	1.3
	Экологиялық пирамидалар арқылы экожүйе тұрақтылығын талдау
	 11.3.1.1-
Экожүйелердегі трофикалық деңгейлердің сызбасын құрастыру
	1
	
	
	Тұрақты -тұрақсыз экожүйе талдау

	1.4
	Экологиялық пирамидаларды модельдеу және болжау
	11.3.1.1-
Экожүйелердегі трофикалық деңгейлердің сызбасын құрастыру
	1
	
	
	Қарапайым модель және болжам

	1.5
	Трофикалық деңгейлер: экожүйе құрылымын жүйелік талдау
	11.3.1.1-
Экожүйелердегі трофикалық деңгейлердің сызбасын құрастыру
	1
	
	
	Трофикалық деңгей сызбасы

	1.6
	Трофикалық деңгейлер арқылы экожүйе тұрақтылығын бағалау
	11.3.1.1-
Экожүйелердегі трофикалық деңгейлердің сызбасын құрастыру
	1
	
	
	Экожүйе тұрақтылығы қорытынды

	1.7
	Трофикалық деңгейлер: өзгерістерді болжау
	11.3.1.1-
Экожүйелердегі трофикалық деңгейлердің сызбасын құрастыру
	1
	
	
	Өзгерісті болжау сценарий

	1.8
	Антропогендік әсер жағдайындағы трофикалық деңгейлер
	11.3.1.1-
Экожүйелердегі трофикалық деңгейлердің сызбасын құрастыру
	1
	
	
	3 әсер , 1 экологиялық шешім

	1.9
	Экожүйедегі қарым-қатынастар және экожүйе тұрақтылығы
	11.3.1.1-
Экожүйелердегі трофикалық деңгейлердің сызбасын құрастыру
	1
	
	
	Түрлер арасындағы байланыс схемасы

	1.10
	Экожүйедегі қарым-қатынас түрлерін модельдеу және болжау
	11.3.1.1-
Экожүйелердегі трофикалық деңгейлердің сызбасын құрастыру
	
	
	
	Модель және ықтимал салдар

	1.11
	Антропогендік әсер жағдайындағы экожүйелік қарым-қатынастар
	11.3.1.1-
Экожүйелердегі трофикалық деңгейлердің сызбасын құрастыру
	
	
	
	Себеп салдар кестесі

	1.12
	Қоректік тізбектерде энергияның тасымалдануының сызбасын құрастыру (Модельдеу)
	11.3.1.1-
Экожүйелердегі трофикалық деңгейлердің сызбасын құрастыру
	
	
	
	Энергия ағыны сызбасы

	1.13
	Экологиялық есептер арқылы қоршаған ортаны бағалау
	11.3.1.1-
Экожүйелердегі трофикалық деңгейлердің сызбасын құрастыру
	
	
	
	Дерек негізде бағалау

	1.14
	Экологиялық есептер: дерекке негізделген шешімдер
	11.3.1.1-
Экожүйелердегі трофикалық деңгейлердің сызбасын құрастыру
	
	
	
	Экологиялық мәселе шешім

	1.15
	Экологиялық есептер және тұрақты даму мәселелері
	11.3.1.1-
Экожүйелердегі трофикалық деңгейлердің сызбасын құрастыру
	
	
	
	Тұрақты даму бойынша ұсыныс

	
	ІІ бөлім Популяция түрлерінің алуантүрлілігі (10 сағат)

	2.1
	Түр мен популяция: биологиялық жүйе ретінде талдау
	11.3.1.2-
Экожүйенің алуантүрлілігі мен тұрақтылығы арасындағы өзара байланыс орнату 
	1
	
	
	Түр популяция салыстыру кестесі

	2.2
	Популяциялық деңгейдегі биологиялық үрдістер
	11.3.1.2-
Экожүйенің алуантүрлілігі мен тұрақтылығы арасындағы өзара байланыс орнату
	1
	
	
	Популяция өзгеріс графигі

	2.3
	Түр, популяция және биоалуантүрлілікті сақтау
	11.3.1.2-
Экожүйенің алуантүрлілігі мен тұрақтылығы арасындағы өзара байланыс орнату
	1
	
	
	3 қорғау шарасы

	2.4
	Түрлердің алуантүрлілігі: экожүйелік қызметтерді талдау
	11.3.1.2-
Экожүйенің алуантүрлілігі мен тұрақтылығы арасындағы өзара байланыс орнату
	1
	
	
	Экожүйелік қызмет схемасы

	2.5
	Антропогендік әсер жағдайындағы түрлік алуантүрлілік
	11.3.1.2-
Экожүйенің алуантүрлілігі мен тұрақтылығы арасындағы өзара байланыс орнату
	1
	
	
	Себеп -салдар талдауы

	2.6
	Харди–Вайнберг моделі арқылы генетикалық үрдістерді болжау
	11.3.1.2-
Экожүйенің алуантүрлілігі мен тұрақтылығы арасындағы өзара байланыс орнату
	1
	
	
	Аллель жиілігін есептеу

	2.7
	Табиғи және антропогендік факторлар әсеріндегі генетикалық тепе-теңдік
	11.3.1.2-
Экожүйенің алуантүрлілігі мен тұрақтылығы арасындағы өзара байланыс орнату
	1
	
	
	Фактор әсерінің кестесі

	2.8
	Жойылып бара жатқан түрлерді сақтау стратегиялары
	11.3.1.3-
Жергілікті экожүйенің биоалуан түрлілігін сипаттау
	1
	
	
	Қорғау жоспары

	2.9
	Экожүйедегі ағзалар санын бағалау: дерекке негізделген әдістер
	11.3.1.3-
Жергілікті экожүйенің биоалуан түрлілігін сипаттау
	1
	
	
	Сынақ нәтижесі

	2.10
	Экологиялық мониторинг: ағзалар саны мен таралуын бағалау
	11.3.1.3-
Жергілікті экожүйенің биоалуан түрлілігін сипаттау
	1
	
	
	Мониторниг кестесі

	
	ІІІ бөлім. Сақталу заңдары (7 сағат)

	3.1
	Ғаламдық жылыну себептерін талдау: дерек пен дәлел
	11.3.2.1-
Мүмкін болатын климаттың жаһандық жылыну салдарын болжау
	1
	
	
	Себеп дәлел кестесі

	4.7
	Ғаламдық жылыну: өндіріс, энергия және экология
	11.3.2.1-
Мүмкін болатын климаттың жаһандық жылыну салдарын болжау
	1
	
	
	Энергия- экология байланыс схемасы

	
	Ғаламдық жылыну және экожүйе тұрақтылығы
	11.3.2.1-
Мүмкін болатын климаттың жаһандық жылыну салдарын болжау
	
	
	
	Экожүйеге әсер картасы

	
	Климаттың жылынуына қарсы экологиялық шешімдер
	11.3.2.1-
Мүмкін болатын климаттың жаһандық жылыну салдарын болжау
	
	
	
	3 нақты шешім

	
	Климаттық өзгерістерді тежеу және бейімделу стратегиялары
	11.3.2.1-
Мүмкін болатын климаттың жаһандық жылыну салдарын болжау
	
	
	
	Тежеу және бейімделу кестесі

	
	Климаттық жауапкершілік: жеке, жергілікті, ғаламдық деңгей
	11.3.2.1-
Мүмкін болатын климаттың жаһандық жылыну салдарын болжау
	
	
	
	Жеке әрекет жоспары

	
	Қазақстанның экологиялық проблемалары: аймақтық талдау
	11.3.2.2-
Қазақстанның экологиялық проблемаларын оқып білу және шешу жодарын ұсыну
	
	
	
	Аймақтық талдау картасы

	
	Қазақстанның экологиялық проблемалары: себеп, салдар және шешім
	11.3.2.2-
Қазақстанның экологиялық проблемаларын оқып білу және шешу жодарын ұсыну
	
	
	
	Экологиялық мәселе талдауы

	
	Экология және қоғам: Қазақстан тәжірибесі
	11.3.2.2-
Қазақстанның экологиялық проблемаларын оқып білу және шешу жодарын ұсыну
	
	
	
	Қоғам – экология байланыс схемасы

	
	Барлығы
	34 сағат



Ақпараттық-әдістемелік бөлім
Курс аяқталғаннан кейін оқушылар: 
Экология – адамзаттың табиғатқа қатысты жауапсыз әрекеттерінің салдарын шектеуге бағытталған, оның күнделікті тіршілігімен тығыз байланысты ғылым саласы. Бұл ғылым қоршаған ортаны түрлі келеңсіз құбылыстар мен жағымсыз ықпалдардан қорғауға, адам мен табиғат арасындағы тепе-теңдікті сақтауға және қалпына келтіруге бағытталған маңызды мемлекеттік әрі әлеуметтік тетік ретінде қарастырылады. Қазақстан Республикасының «Қоршаған ортаны қорғау туралы» Заңының 73–74-баптарында, сондай-ақ «Білім туралы» Заңының 3-бабында экологиялық білім мен тәрбие беру мемлекеттік саясаттың білім беру саласындағы негізгі бағыттарының бірі екендігі нақты айқындалған [4, 2–3 б.].
Ғалымдардың басым көпшілігі табиғаттағы терең әрі күрделі өзгерістердің алдын алу үшін ең алдымен тұлға санасында экологиялық мәдениетті қалыптастыру қажеттігін негіздейді. Осы тұрғыдан алғанда, экология мәселелерін адам психологиясымен байланыстыра отырып, экологиялық мәдениетті дамыту – уақыт талабы. Аға буын қалыптастырған табиғи мұраны қорғау ғана емес, оны келесі ұрпақтың жалғастырушы күш екендігін саналы түрде ұғындыру маңызды. Табиғатты қорғауға үлес қосу әрбір азаматтың адамгершілік әрі қоғамдық жауапкершілігінің көрсеткіші ретінде қарастырылуы тиіс.
Туған өлкені абаттандыру ісіне жас ұрпақ неғұрлым ерте араласып, нақты еңбек арқылы қатысса, оның табиғатқа деген құндылықтық қатынасы соғұрлым терең қалыптасады. Табиғи ресурстарды сақтау мен көбейту ісіне белсенді араласып, оның мәнін жан дүниесімен сезінген білім алушы табиғатқа немқұрайлы қарамайды: жас өскінді зақымдамайды, құстарға зиян келтірмейді, кез келген игіліктің адал еңбек нәтижесінде келетінін саналы түрде түсінеді.
Элективті курс барысында өткізілген сабақтар экологиялық функционалдық сауаттылықты дамытуға бағытталды. Әр сабақ оқушылардың теориялық білімдерін тәжірибемен ұштастырып, экологиялық мәселелерді шешу қабілеттерін арттыруға арналған. Сабақтарда жағдаяттық тапсырмалар , проблемалық сұрақтар негізінде оқушылар қоршаған ортаның тұрмыстық, өнеркәсіптік қалдықтармен ластануы және оның адам денсаулығына кері әсері, елімізде кездесетін экологиялық проблемалар және оларды шешу жолдары, қалдықтарды өңдеудің маңыздылығы туралы түсінік қалыптастырады. Сонымен бірге оқушылар осы курсты аяқтағаннан кейін экологияға қатысты негізгі ұғымдар мен заңдылықтарды меңгргені байқалды,табиғатқа деген құрмет пен жауапкершілікті бойларына сіңіре бастады ,экологиялық проблемаларды анықтап, оларды шешу жолдарын іздестіруді үйренді ,өз айналасында мектеп ауласында немесе өзі тұрған қала немесе ауыл көлеміндегі эколгиялық жағдайларды зерттеп зерделеді. Жұмыс дәптерінің соңындағы эколгиялық көзқарасты анықтау тапсырмасы негізінде менің байқағаным көптеген оқушылардың бойында экологиялық сана, этика, сауаттылық, мәдениет қалыптасып, экологиялық сауатты тұлға ретінде дамыған. 
Оқушылардың оқу жетістіктерін критериалды бағалау жүйесі
Экологиялық функционалдық сауаттылықты дамыту мақсатында элективті курс барысында оқушылардың оқу жетістіктерін бағалау критериалды бағалау жүйесі негізінде жүзеге асырылды. Бұл жүйе оқушының білімін, дағдыларын және тұлғалық қасиеттерін жан-жақты бағалауға мүмкіндік береді. Бағалау барысында оқушылардың бойында түрлі дағдылардың қалыптасуы баса назарда ұсталды. Оқушылардың теориялық білім, экологиялық ұғымдар мен заңдылықтарды меңгеру деңгейі терминдерді дұрыс қолдануы, тәжірибелік тапсырмаларды орындау, экологиялық мәселелерді шешудегі қабілеттіліктерінің қалыптасуы, экологиялық жағдайларға қатысты жаңа идеялар ұсыну және проблемаларды өз бетінше  талдау анализдеу дағдысы , топтық жұмысқа қатысу және өз ойын жеткізе білу дағдысының қалыптасуы мен ынтымақтастық ортаны құра алуы және табиғатқа деген жауапкершілік пен экологиялық тәртіпті сақтау ұстанымы 
« Адал азамат» біртұтас тәрбие бағдарламасы негізінде критерилер бойынша бағаланды. Сабақ үдерісінде қалыптастырушы бағалау негізінде кері байланыс берілді. 
Элективті курс барысында экологиялық функционалдық сауаттылықты арттыру мақсатында іс-әрекетті зерттеу (action research) әдісі белсенді түрде қолданылды. Бұл әдіс оқушылардың оқу процесіндегі нақты мәселелерді анықтап, оларды шешу жолдарын бірлесіп іздеуге мүмкіндік берді. Алдымен оқушылардың экологиялық білім деңгейі мен іс-әрекеттеріндегі қиындықтар зерделенді. Осыдан кейін проблемаларды шешуге бағытталған оқу тапсырмалары мен тәжірибелік жұмыстар жоспарланып, сабақ барысында оқушыларға ұсынылды. Оқушылар белсенді қатысып, берілген тапсырмаларды орындады.Сабақ барысындағы оқушылардың әрекеттері мен алған нәтижелері мұқият бақылаудан өтіп, талдау жасалды. Соңында алынған мәліметтер негізінде сабақ мазмұны мен қолданылған әдістерге қажетті түзетулер енгізілді. Осылайша, іс-әрекетті зерттеу әдісі оқушылардың практикалық тәжірибесіне сүйеніп, олардың белсенді қатысуын қамтамасыз етті. Бұл әдіс оқыту процесін үздіксіз жетілдіруге, оқушылардың оқу мотивациясы мен нәтижелілігін арттыруға ықпал етті.
«EcoBilim» мобилді қосымшасы 
Цифрлық технологиялар жаһандық еңбек нарығын жылдам өзгертіп жатыр. Әлемде жасанды интеллектімен жұмыс істеудің қыр-сырын білетін мамандарға деген сұраныс артып келеді- деді мемлекет басшысы 2025- жылғы өз жолдауында [112] сондықтан Қазіргі цифрлық дәуірде ақпараттық-коммуникациялық технологиялар білім беру саласында кеңінен қолданылуда. Оқушылардың экологиялық функционалдық сауаттылығын арттыру мақсатында арнайы мобильді қосымшаның жасалуы білім беру процесін жаңғыртуға және оқушылардың белсенділігін арттыруға бағытталған маңызды қадам болып табылады. Бұл қосымша интерактивтілік пен қолжетімділікті қамтамасыз ете отырып, оқушыларға экологиялық тақырыптарды тереңірек түсінуге мүмкіндік береді. Сонымен қатар, мобильді технологиялардың көмегімен оқушылар өз білімдерін кез келген уақытта және кез келген жерде жетілдіре алады, бұл оқу үдерісінің икемділігі мен тиімділігін арттырады.Мобильді қосымша оқушылардың сыни ойлау қабілеттерін дамытуға, экологиялық мәселелерге қатысты нақты іс-әрекеттер жасауға ынталандырады. Цифрлық құралдарды пайдалану арқылы экологиялық білім беру әдістері заманауи талаптарға сай келіп, оқыту сапасын арттырады және оқушылардың экологиялық санасын қалыптастыруға тиімді әсер етеді.
Осылайша, мобильді қосымшаның енгізілуі экологиялық функционалдық сауаттылықты дамытуда жаңа мүмкіндіктер туғызып, цифрлық білім беру кеңістігінде инновациялық шешім ретінде өзін дәлелдейді.
Аталған мобилді қосымшаның негзгі мазмұны : 
1. Ауа және атмосфера 
2. Су ресурстары 
3. Климат және энергия 
4. Қалдықтар және қайта өңдеу 
5. Биоалуан түрлілік және экожүйе 
6. Қазақстанның қызыл кітабі 
7. PISA тапсырмалары 
Аталған мобилді қосымша оқушылардың экологиялық білімін тиімді әрі ыңғайлы түрде арттыруға мүмкіндік береді. Бұл әдіс білімді кез келген уақытта, кез келген жерде меңгеруге жағдай жасап, интерактивті материалдар арқылы оқушылардың қызығушылығын арттырады. Сонымен қатар, мобильді технологиялар оқудың жекелеген ерекшеліктеріне сай икемделіп, сыни ойлау мен практикалық дағдыларды дамытуға көмектеседі. Сондықтан цифрлық құралдарды пайдалану заманауи білім беру үрдісінде ерекше маңызға ие.

2.3. Биологияда экологиялық функционалдық сауаттылығын іс-әрекетті зерттеу арқылы   қалыптастыру әдістемесі

Қазіргі таңда биологияны оқыту әдістерінің теориялық және практикалық негіздерін жасаған педагогтар Ж.Б.Шілдебаев [67] Зверев И.Д [51] Андреева Н.Д [52] Зуев В.Ф [58] аталған  ғалымдардың еңбектері бүгінгі күнге дейін ешбір маңызын жойған емес. Олар өздерінің ғылыми ізденістерінде биологияны оқытудың әдіс-тәсілдерін, дидактикалық ұстанымдарын ұдайы жетілдіріп отырды. Қазіргі уақытта биологияны оқытудың әдістемелік жүйесіне арналған оқу-құралдары жеткілікті болғанымен экологияны оқытудың функционалдық сауаттылықты дамытудың әдіс-тәсілдері дамытылып зерттелу үстінде. Экологиялық білім беру саласында ұйымдастыру-әдістемелік құзыреттілікті қалыптастыру белсенді оқыту формаларын тиімді қолданумен қамтамасыз етіледі. Бұл үдерісте бірқатар дидактикалық талаптарды сақтау маңызды.
1. Негізгі теориялық біліммен қамтамасыз ету. Аталған талап әрбір оқу пәнінің мазмұнын жүйелі меңгеру арқылы білім алушылардың жоспарланған құзыреттерін немесе олардың құрамдас бөліктерін қалыптастыру мақсатында дидактикалық үдерісті ғылыми тұрғыдан дұрыс ұйымдастыруды көздейді. Бұл теория мен практиканы ұштастыра отырып, терең білім беруді, интеллектуалдық қабілеттерді дамытуды және әдістемелік тұрғыдан сауатты ұйымдастырылған өзіндік жұмысты жүзеге асыру арқылы орындалады.
2. Білім беру, тәрбиелеу және дамыту функцияларының бірлігін сақтау. Оқыту үдерісі тек білім берумен шектелмей, білім алушылардың ойлау қабілетін жетілдіруді, танымдық дағдыларын қалыптастыруды, сондай-ақ жауапкершілік, адалдық, кәсіби мақтаныш секілді тұлғалық қасиеттерін дамытуды қамтиды. Бұл талап білімді эмоциялық-сезімдік қабылдау арқылы сенімге айналдыруға мүмкіндік береді.
3. Оқу-танымдық әрекет пен білімге қызығушылықтың өзара байланысын қамтамасыз ету. Оқу жүйесіне оң көзқарас қалыптастыру жаңа білімді меңгеруге деген қажеттілік пен оқу мазмұнын игеруге қызығушылықты ынталандыру арқылы жүзеге асады.
4. Проблемалық оқыту қағидатын сақтау. Шығармашылық қабілетті дамыту оқытуда проблемалық жағдайлар туындату арқылы іске асады. Тәжірибені оқу мазмұнының құрамдас бөлігі ретінде меңгеру арнайы ұйымдастырылған проблемалық жүйе мен жағдайларды білім алушылардың өз бетінше шешуі арқылы құзыреттілікті қалыптастыруға бағытталады.
5. Әріптестік оқытуды жеке жұмыс түрлерімен үйлестіру. Оқу мазмұнына сәйкес мақсатты ықпалдастықты қамтамасыз ету, өзіндік жұмыстың маңыздылығы мен тиімділігін арттыру әріптестік негіздегі оқытуды дара әдістермен ұштастыруды талап етеді.
6. Тұлғалық-бағдарлы бағыттылық. Оқыту үдерісі білім алушының белсенділігін арттыруға, оның субъективті тәжірибесін құндылық ретінде тануға және жеке ерекшеліктерін ескеруге негізделуі тиіс. Педагогикалық ықпал білім алушы тәжірибесіне сүйене отырып құрылып, оқу қызметін талдау арқылы тұлғалық әлеуетті ашуға бағытталады.
7. Өзіндік білім алу мен өзін-өзі дамыту қабілеттерін жетілдіру. Жаңа әлеуметтік жағдайларға бейімделу және білімді дербес меңгеру қажеттілігі өзіндік талдау, өзіндік білім алу және өзіндік даму дағдыларын қалыптастыру арқылы қамтамасыз етіледі.
8. Оқу-материалдық базаның мазмұнға сәйкестігі. Білім беру ұйымдарының оқу-ақпараттық, оқу-өндірістік және оқу-жаттығу базалары оқу мазмұнымен үйлесімді болуы тиіс. Бұл талаптардың орындалуы педагогтер әзірлеген білім беру бағдарламаларының ғылыми-педагогикалық негіздеріне сүйене отырып жүзеге асырылады.
9. Тиімді кері байланысты ұйымдастыру. Оқыту жүйесінде тұрақты әрі сапалы кері байланыс орнату маңызды. Осы мақсатта дәстүрлі әдістермен қатар құзыреттілікті қалыптастыруға бағытталған инновациялық және белсенді оқыту тәсілдерін кешенді қолдану қажет [113].
Ұсынылған әдістеме Action Research цикліне негізделіп, экологиялық функционалдық сауаттылықты қалыптастырудың кезеңдік технологиясы ретінде жүзеге асырылды. Әдістемені іске асыру барысында элективті курс бағдарлама негізінде сабақ жоспарлары, мобильді қосымша және жұмыс дәптері кешенді түрде қолданылды. Сабақ құрылымы экологиялық мәселені анықтау, зерттеу жүргізу, практикалық әрекет және рефлексия кезеңдерін қамтып, білім алушылардың зерттеушілік, аналитикалық және экологиялық жауапкершілік дағдыларын дамытуға бағытталды. Мобильді қосымша деректерді тіркеу, тапсырмаларды орындау және рефлексия жүргізу құралы ретінде қолданылса, жұмыс дәптері зерттеу әрекетін кезең-кезеңмен ұйымдастыруға мүмкіндік берді. Ұсынылған әдістеме білім алушылардың экологиялық функционалдық сауаттылығының қалыптасуын қамтамасыз ететін тиімді педагогикалық технология ретінде қарастырылды.Зерттеу жұмысының мақсатына сәйкес биология пәнінде білім алушылардың экологиялық функционаллдық сауаттылығымен мәдениетін қалыптастыру, құрылымдық – мазмұндық моделі бойынша ұйымдастырылды. Бірінші  кезеңінің мақсаты – экологиялық білімі мен тәрбиесін қалыптастыруға дайындау. 
Бұл кезеңде биология пәнін, «экологиялық функционалдық сауаттылықты арттыру негіздері » элективті курсын өткізуде және оқу үдерісінде қосымша пайдалану үшін ұсынылған «EcoBilim» атты мобилді қосымша танысумен басталды. 
Экологиялық білім және PISA тапсырмаларына арналған мобильді қосымша Толық пайдаланушы нұсқаулығы (10–11 сынып оқушылары мен мұғалімдері үшін)
Мобилді қосымшаның мақсаты оқушылардың экологиялық білімін жақсартуға, экологиялық мәселелерді шешудегі дағдыларын дамытуға және PISA халықаралық бағалау тапсырмаларына сапалы дайындалуға арналған.
2. Тіркелу және кіру
Тіркелу:
1. Қосымшаны ашыңыз.
2. «Тіркелу» батырмасын басыңыз.
3. Email және құпия сөзіңізді енгізіңіз.
4. «Тіркелу» батырмасын басыңыз (Firebase арқылы бір рет).
Тіркелу және кіру үдерісі пайдаланушының жеке оқу траекториясын қалыптастыруға және оқу нәтижелерін жүйелі түрде бақылауға мүмкіндік береді. Қосымшаға тіркелу кезінде енгізілген деректер арқылы білім алушының жеке профилі құрылады, онда орындалған тапсырмалар, жинақталған балл және оқу прогресі автоматты түрде сақталады. Бұл оқу жетістіктерін талдауға және білім алушының жеке даму динамикасын бақылауға жағдай жасайды.

Сурет 4.  Мобилді қосымша тіркелі реттілігі

Кіру: Келесі ретте «Кіру» батырмасын басып, email және құпия сөзіңізді енгізіңіз.
Қосымшаның мазмұны алты тақырыптық бөлімді қамтиды: ауа және атмосфера, су ресурстары, климат және энергия, қалдықтар және қайта өңдеу, биоалуантүрлілік және экожүйе, Қазақстанның Қызыл кітабы. Әр бөлім теориялық материалдан, бейнемазмұннан және PISA форматындағы тапсырмалардан тұрады 

Сурет 5. Мобилді қосымша мазмұны

Қосымшада тапсырмаларды автоматты тексеру, түсіндірме беру, оқу нәтижелерін тіркеу, жеке прогресті бақылау және статистикалық талдау мүмкіндіктері қарастырылған. Сонымен қатар теориялық материалды интернетсіз пайдалану және кері байланыс алу функциялары енгізілген. Қосымшадағы экологиялық контекстке негізделген тапсырмалар білім алушылардың деректерді талдау, мәселені анықтау, дәлелге негізделген шешім қабылдау және рефлексия жасау қабілеттерін дамытуға ықпал етті. PISA форматындағы жағдаяттық тапсырмалар нақты өмірлік жағдайларға негізделіп, экологиялық білімді практикада қолдану дағдыларын қалыптастыруға бағытталды.
Экологиялық функционалдық сауаттылықты дамытуға бағытталған тапсырмалардың құрылымы мен мазмұнын нақтылау мақсатында EcoBilim қосымшасындағы PISA форматындағы тапсырмалардың біріне талдау жүргізілді.

Сурет 6. PISA тапсырмалары үлгісі

        Берілген тапсырманы қарасақ : қышқыл жаңбырдың таралуы мен оның кеңістіктік өзгерісін картографиялық деректер негізінде талдауға бағытталған. Оқушы әртүрлі жылдардағы мәліметтерді салыстырып, өзгерістің ықтимал себебін анықтауы тиіс. Тапсырманың ерекшелігі – визуалды деректерді (карта, көрсеткіштер) интерпретациялау арқылы экологиялық құбылысты түсіндіруді талап етуінде. Тапсырманы орындау барысында оқушыларда: деректерді салыстыру және талдау; себеп–салдарлық байланыстарды анықтау; экологиялық құбылыстарды түсіндіру; ғылыми негізделген қорытынды жасау дағдылары қалыптасады. Бұл тапсырма экологиялық функционалдық сауаттылықтың танымдық және аналитикалық компоненттерін дамытуға бағытталған. Ал екінші тапсырманы қарастырсақ, су айдындарының қышқылдануы мен оның экожүйеге әсерін ғылыми деректер негізінде түсіндіруге бағытталған. Оқушы мәтіндегі ақпаратты, сандық көрсеткіштерді және экологиялық заңдылықтарды пайдаланып, құбылыстың себебін анықтайды. Тапсырманың ерекшелігі – экологиялық мәселені ғылыми тұрғыдан талдап, дұрыс шешім нұсқасын таңдауды талап етуінде. Тапсырманы орындау барысында оқушыларда, ақпаратты интерпретациялау , экологиялық жүйелік ойлау дағдылары қалыптасады. Зерттеу барысында білім алушылардың оқу жетістіктерін жедел бағалау және функционалдық дағдылардың қалыптасу деңгейін анықтау мақсатында EcoBilim мобильді қосымшасында PISA форматындағы тапсырмалар жүйесі қолданылды. Тапсырмалар аяқталғаннан кейін білім алушылардың нәтижелері пайыздық көрсеткіш арқылы автоматты түрде анықталып, олардың оқу жетістіктерінің деңгейі (тапсырманы меңгеру/меңгермеу) айқындалды. Мұндай цифрлық бағалау механизмі білім алушыларға жедел кері байланыс беруге, өз білім деңгейін объективті бағалауға және рефлексия жүргізуге мүмкіндік жасады. Сонымен қатар пайыздық көрсеткіштер оқу нәтижелерін мониторингтеуге, функционалдық дағдылардың қалыптасу динамикасын бақылауға және оқу үдерісін түзетуге жағдай туғызды. Осылайша, PISA форматындағы тапсырмалардың автоматтандырылған бағалау жүйесі экологиялық функционалдық сауаттылықтың танымдық және әрекеттік компоненттерінің қалыптасуын бақылауға бағытталған тиімді цифрлық құрал ретінде қолданылды
        Осылайша, PISA форматындағы тапсырмалардың автоматтандырылған бағалау жүйесі экологиялық функционалдық сауаттылықтың танымдық және әрекеттік компоненттерінің қалыптасуын бақылауға бағытталған тиімді цифрлық құрал ретінде қолданылды.
       Зерттеу барысында қолданылған EcoBilim мобильді қосымшасының мазмұнына Қазақстан Республикасының Қызыл кітабына енген өсімдіктер мен жануарлар туралы ақпараттық бөлім енгізілді. Бұл бөлім оқушылардың ұлттық деңгейдегі биоалуантүрлілік мәселелерін түсінуіне және жергілікті экологиялық құндылықтарды тануына бағытталды. Қызыл кітап нысандарын оқу үдерісіне енгізу білім алушылардың экожүйелік ойлауын дамытуға, сирек және жойылып бара жатқан түрлердің маңызын бағалауға, сондай-ақ табиғатты қорғауға қатысты жауапты ұстаным қалыптастыруға ықпал етті. Осы мазмұн арқылы экологиялық функционалдық сауаттылықтың танымдық және құндылықтық компоненттері нығайтылды. Қызыл кітап нысандарын оқу үдерісіне енгізу тек танымдық емес, тәрбиелік әсерге де ие болды: білім алушылар сирек және жойылып бара жатқан түрлердің экожүйедегі рөлін түсініп, биоалуантүрлілікті сақтаудың маңызын сезінді, табиғатқа ұқыпты қарау, жауапты мінез-құлық көрсету және экологиялық құндылықтарды құрметтеу ұстанымдары қалыптасты. Осы арқылы экологиялық функционалдық сауаттылықтың құндылықтық және мінез-құлықтық компоненттерінің дамуына ықпал жасалды.

Сурет 7. Мобилді қосымша мазмұы , Қазақстан қызыл кітабы

EcoBilim мобильді қосымшасы оқу үдерісіне жүйелі түрде енгізіліп, биология сабақтарында экологиялық мазмұнды меңгеруді және функционалдық дағдыларды бекітуді қолдайтын қосымша цифрлық ресурс ретінде қолданылды. Қосымша PISA форматындағы тапсырмалар, деректермен жұмыс және Қызыл кітап материалдары арқылы білім алушылардың экологиялық білімді практикада қолдану, талдау және рефлексия жасау әрекеттерін ұйымдастыруға мүмкіндік берді. Осылайша, мобильді қосымша зерттеу аясында экологиялық функционалдық сауаттылықты дамытуға бағытталған әдістемелік жүйені цифрлық тұрғыдан қолдайтын құрал ретінде оқу үдерісіне интеграцияланды.
       Зерттеу барысындағы тәжірибелік-эксперименталды төмендегідей кезеңдер бойынша жоспарлы түрде орындалды: 
1. биология пәнінде білім алушылардың экологиялық функционалдық сауаттылығын қалай қалыптастыру мәселелеріне талдау жасау , PISA тапсырмаларындағы экологиялық сауаттылықты анықтауға арналған тапсырмаларды зерттей отыра оқушылардың жауап беру мүмкіндігін ескере отрып негізгі кемшіліктер негізінде жұмыс жасау 
2. биология пәнінде білім алушылардың экологиялық білімінің қазіргі деңгейін анықтау , 2 бөліктен тұратын тест тапсырмаларын беру арқылы оқушылардың нақты білімін зерделеу.
3. биология пәнінде білім алушылардың экологиялық функционалдық сауаттылығы мен экологиялық білімі және тәрбиесін дамыту бағыттарын анықтау;
4. биология пәнінде білім алушылардың экологиялық функционалдық сауаттылығын іс-әрекетті зерттеу әдісі арқылы арттырудың құрлымдық- мазмұндық моделін жасау 
5. биология пәнінде білім алушылардың экологиялық функционалдық сауаттылығын құрлымдық- мазмұндық модел негізінде жүзеге асыру.
Аталған жоспар негізінде түрлі педагогикалық тәсілдерді пайдалана отрып зерттеуді тиімді еттік. Қазақстандық зерттеушілердің еңбектерінде жаңаша оқыту әдіс-тәсілдері, оқытудың түрлері орта және жоғары оқу орындарындағы педагогикалық процесте қарастырылған. М.Жанпейісова, Ж.А.Қараев, Қ.Құдайбергенова, С.Н.Лактионова, С.С.Мирсеитова, А.Қ.Рысбаева, Ш.Таубаева, Б.А.Тұрғанбаева еңбектерінде оқытудың жаңа технологиялары арқылы оқушылар мен студенттерге сапалы білім беру мәселелері қарастырылған[114]	
«Инновация» ұғымына зерттеушілер мынадай түсініктеме береді: «Инновация - бұл нақты қойылған мақсатқа, ойға бағытталған жаңа нәтиже» Нақты мақсат дегеніміз не? Нақты мақсатқа қандай әдіс-тәсілдердің көмегімен жетуге болады? деген сұақтарға жауап іздеу барысында біздер талқылаған көптеген ғылыми еңбектерде мынадай анықтамалар берілген. 
Инновациялық процестің негізі – жаңалықтарды қалыптастыру, қолдану, жүзеге асырудың тұтастық қызметі. Инновация - «жаңалық», «жаңа әдіс», «өзгеріс», «әдістеме», «жаңашылдық», ал инновациялық процесті «жаңа әдістеме құралы» деп ұғынуға болады. Инновация білім деңгейінің көтерілуіне жағдай туғызады [115] Педагогикалық технология білім стандартына сәйкес көзделген оқыту нәтижелеріне қол жеткізу жолындағы мақсат, мазмұн, әдістер мен құралдардың біртұтас қызметін бейнелейтін процесс. В.П.Беспальконың пікірінше: «Педагогикалық технология – оқу процесін жүзеге асыратын мазмұндық техника». Ал, В.М. Монаховтың анықтауынша: «Педагогикалық технология – бұл оқушы мен мұғалімнің оқу процесін жобалап және ұйымдастыруда бірігіп қызмет етуіне қолайлы жағдай туғызатын, жан-жақты ойластырылған педагогикалық іс-әрекеттің үлгісі» [116] Біз өз зерттеуімізде білім алушылардың өз бетімен жұмыс жасауға бейімделуге мүмкіндік беретін оқытудың белсенді әдістерін қолдандық. Айталық:  Проблемалық оқыту , Дебаттар , Кейс-стади , Рөлдік ойындар өз кезегінде ең ұтымды әдістердің түрлері болып саналады . Білім беру процесінде проблемалық оқыту, дебаттар, кейс-стадилер және рөлдік ойындар сияқты интерактивті әдістердің қолданылуы оқушылар мен студенттердің сыни ойлау, коммуникациялық дағдыларын және практикалық білімдерін дамытуда рөл атқарады. Бұл әдістер студенттердің белсенді қатысуын талап етеді, сондықтан оларды білім беру тәжірибесінде интеграциялау маңызды. Проблемалық оқыту (PBL) - студенттерге шынайы өмірдегі проблемаларды шешуге ықпал ететін әдіс. PBL-дің тиімділігі топтық оқытуда, яғни студенттердің бірлесе жұмыс істеуінің арқасында артады. Зерттеулер көрсеткендей, проблемалық оқыту студенттердің сыни ойлау дағдыларын дамытуға мүмкіндік береді [117]
Қазақстандық білім беру жүйесінде проблемалық оқыту әдістемесі кеңінен енгізілуде. Попова және оның авторлары [118] PBL-дің студенттердің проблемаларды шешуге өзін-өзі бағалау деңгейін арттырудағы рөлін зерттеді. Олар PBL әдісінің қолданылуы негізінде білім алушылардың ғылыми ізденістерін белсенді түрде ынталандыратындығын анықтады. Мұндай әдістеме жоғары білім жүйесіндегі білім алушылардың шешендік, аналитикалық және сыни ойлау қабілеттерін дамытуға ықпал етеді. Дебаттар студенттердің сыни ойлау және коммуникациялық дағдыларын дамытуда тиімді құрал болып табылады. Олар студенттерді проблемаларды талдауға, өз пікірлерін жинақтауға және қарсы пікірлермен күресуге үйретеді. Зерттеулер нәтижесінде, студенттер рөлдік ойындар мен дебаттар әдістерін бірдей тиімді деп бағалайды, дебаттар көмегімен студенттер оқу материалын тереңірек түсінеді, аргументтерді құрастырады және әртүрлі көзқарастарды бағалауда тәжірибе алады [119] Мысалы, Қазақстандағы университет студенттері дебаттар барысында өз пікірлерін жүйелі түрде қорғау және объективті түрде талқылау тәжірибесін алады [120]
Кейс-стадилер білім беру барысында теориямен тәжірибені біріктіру үшін қолданылатын тиімді әдіс. Бұл тәсіл студенттерге шынайы сценарийлер негізінде білімдерін қолдануға мүмкіндік береді. Зерттеулер көрсеткендей, кейс-стадилер физика, химия және медицина сияқты пәндерде студенттердің әлеуметтік сауаттылығын арттыру, сыни ойлау қабілетін дамыту үшін пайдаланылады, Сонымен қатар, кейс-стадилер білім алушылардың кері байланыс алу арқылы оқу процесінде белсенді болуына ықпал етед [121] Рөлдік ойындар - студенттерге түрлі рөлдерді орындауға мүмкіндік беретін интерактивті әдістердің бірі. Бұл әдіс студенттердің шынайы өмірлік сценарийлерде әрекет ету қабілетін дамытуға көмектеседі. Зерттеулер рөлдік ойындар арқылы білім алушылардың шешендік, әлеуметтік дағдыларын және проблемаларды шешу қабілеттерін арттыруға болатындығын көрсетеді. рөлдік ойындар барысында студенттер нақты өмірлік мәселелерді талқылап, өз көзқарастарын қорғауға үйренеді [122] Проблемалық оқыту мен дебаттар Қазақстанның білім беру жүйесінде тек білім алушылардың ғылыми-теориялық білімдерін ғана емес, сонымен қатар, практикалық дағдыларын дамытуға көптеп ықпал етеді. Зерттеулер PBL мен дебаттарды қолдану білім беру процесінің тиімділігін арттыруға және білім алушылардың жеке дамуына оң әсерін тигізетіндігін растайды. Болашақта білім беру жүйесінде осы әдістемелердің қолданылуын кеңейту білім алушылардың бәсекеге қабілеттілігін арттыруға септігін тигізеді. Жоғарыда тоқталып өткен белсенді әдістерді қолданып, білім алушылардың экологиялық функционалдық сауаттылығын арттыру мақсатында іс- әрекетті зерттеу әдісін қолданып10-11 сынып оқушыларына арналған қысқа мерзімдік жоспар үлгісін ұсынамыз:

Кесте 11- Қысқа мерзімді сабақ  жоспар  
	Бөлімі:11  
	

	Педагогтің аты-жөні:
	Кабылбек Кулшаш

	Сынып:  10
	Қатысушылар саны: 

	Сабақтың тақырыбы:
	Қазақстанның экологиялық проблемалары: себеп, салдар және шешім 	

	Оқу бағдарламасына сәйкес оқу мақсаты:
	11.3.2.2-Қазақстанның экологиялық проблемаларын оқып білу және шешу жодарын ұсыну 

	Сабақтың мақсаты:




	· Қазақстандағы негізгі экологиялық проблемаларды анықтау
· Проблемалардың себептері мен салдарын талдау
·  Қиындықтарды шешудің нақты ұсыныстарын әзірлеу
·  Оқушылардың экологиялық функционалдық сауаттылығын арттыру




Сабақтың барысы:
	Сабақ кезеңі/
Уақыты
	Педагогтің іс-әрекеті
	Оқушының іс-әрекеті
	Бағалау
	Ресурстар

	



2 мин  











2 мин.



















	1. Ұйымдастыру кезеңі 


Оқушылармен амандасу, сабақтың тақырыбы мен мақсатын хабарлау.

Оқушылар сабаққа кірер алдында партадан өздері көңіл күйлерімен сәйкес келетін түсті қағаздарды талдап алады ) 


Проблемалық сұрақтарды таңдау 
Әр топқа «Негізгі проблема» — Қазақстандағы нақты экологиялық мәселе жазылған карточка беріледі. 

	



1-топқа — су ластануы
2-топқа — ауа ластануы
3-топқа — орманның кесілуі

	Әр топ өздеріне берілген экологиялық мәселені анықтап, оның себептері мен салдарын талдайды

Оқушыларды жеткілікті рессурстармен қамтамасыз ету 



Қосымша ақпарат жинау үшін мобильді қосымша (мысалы, «ЭкоBILIM»), интернет ресурстары, оқулықтар пайдаланады.

Экологиялық проблемаға қатысты нақты, қолжетімді шешімдер әзірлеу талап етіледі 

Жәйлі оқу ортасын құру
 



Бірдей түс талдаған оқушылар бір группаға бөлінеді 



Іздену экспедициясы
1- топ 
Қазақстандағы су ластануының негізгі себептері қандай? Бұл жағдай адамның денсаулығына және табиғатқа қалай әсер етеді?
Зерттеу бағыты :
- Су ластануының көздері (өнеркәсіп, ауыл шаруашылығы, тұрмыстық қалдықтар) 
- Су экожүйесіне және адамдарға әсері 
- Су ресурстарын қорғау жолдары
2- топ 
Қазақстандағы ауа ластануының негізгі көздері қандай және ол экожүйеге қалай зиян тигізеді?
Зерттеу бағыты 
- Ауаның ластануының себептері (көлік, зауыттар, көмір жағу) 
- Ауаның адам денсаулығына әсері 
- Ластануды азайту шаралары
3- топ 
Ормандардың азаюы Қазақстан үшін қандай экологиялық және экономикалық салдарға алып келеді?
Зерттеу бағыты 
- Орман кесудің себептері (ауыл шаруашылығы, құрылыс, заңсыз кесу) 
- Биологиялық алуантүрлілікке әсері 
- Орманды қорғау және қалпына келтіру әдістері
Топтар өз проблемаларын зерттеп, төмендегі сұрақтарға жауап табады:
1.Бұл мәселенің негізгі себептері қандай?
2. Қандай салдары бар?
3. Мәселені шешудің қандай жолдары бар?
	



Екі жұлдыз бір тілек 

Ауызша бағалау 





Бағалау парағы 








Пағалау парағы 

Бағалау парағы 

Жақсы 

Ұсыныс 

Қолдау 

https://science.nasa.gov/earth/earth-observatory/world-of-change/aral-sea/





https://www.iqair.com/kazakhstan
https://www.worldbank.org/en/country/kazakhstan/publication/air-quality-and-health-in-kazakhstan



https://gfr.wri.org/forest-extent-indicators/forest-loss


https://www.globalforestwatch.org/dashboards/country/KAZ/

	15 мин






	Экологиялық жаңалықтар студиясы

Топтардан зерттеу бағыттарымен зерттеу сұрағы негізінде өз жұмыстарынан постер немесе шағын презентация жасауы сұралады. 
	Топтар
Өз зерттеу нәтижелерін қысқаша (2-3 минуттық) презентация немесе постер түрінде дайындайды.
Презентацияда мәселенің себептері, салдары және шешімдері қамтылады
	  Ауызша бағалау 


Топтардың бір бірін бағалауы 

Бағалау парағы 
	

Презентация 

	



15 мин  





	 
Топтардан бағалау критерийлерін ескере отрып өз жасаған постер немесе презентация көмегімен Қазақстандағы экологиялық мәселелерді себептерімен шешімін талдауы сұралады. 

Топтардың жұмысына кері байланыс беріліп отырады 
	
Топтар ынтымақтастықты дамыта отрып өз жұмыстарын талдайды. 


	
Бағалау парағы негізінде топтар бір біріне сұрақ қойып өзара бір бірін бағалайды


	

Постер 

	5 мин 
	Жеке жұмыс 
Оқушыларға жұмыс дәптерінен графикті талдау тапсырмасы беріледі 
	Оқушылар графиктегі берілген мәлімет негізінде тапсырмаларды орындайды 
	Оқушылар сұрақтарға жауап беруі негізінде ауызша бағаланады 
	Жұмыс дәптері 



	5 мин 
	 Оқушылардың экологиялық әрекеттерді қабылдау деңгейі бойынша тапсырмалар орындалады. 
	
Оқушылар тапсырманы орындайды 
	Оқушылар жауабына кері байланыс беріліп ауызша бағаланады. 
	Жұмыс дәптері 

	1 мин 
	Рефлексия 
«Жүрек, ой, әрекет» 
 
	Жүрек — сабақта не сезіндім? (қызығушылық, таңданыс, көңілсіздік)
 Ой— не білдім? (жаңа ақпарат, идея)
Әрекет — енді не істеймін? (қоршаған ортаны қорғауға қатысты қандай іс-әрекет жоспарлаймын)
Арқылы сабаққа рефлексия жасайды 
	
	Жұмыс дәптері 

	Саралау. Сіз қандай тәсілмен көбірек қолдау көрсетпексіз? Сіз қабілетті оқушылардың алдына қандай тапсырмалар ұсынасыз?
	Бағалау.  Сіз оқушылардың материалды игеру деңгейін қалай тексеруді жоспарлап отырсыз?
	Денсаулық және қауіпсіздік техникасын сақтау



	Рефлексия. Сабақ/оқу мақсаттары шынайы ма? Бүгін оқушылар не білді? Сыныптағы ахуал қандай болды? Мен жоспарланған саралау шаралары тиімді болды ма? Мен берілген уақыт ішінде үлгердім бе? Мен өз жоспарыма қандай түзетулер енгіздім және неліктен?
	
	Биология кабинетіндегі қауіпсіздік ережесі еске салынады.



        Білім алушылардың экологиялық функционалдық сауаттылығын арттыру мақсатында құрылған « Экологиялық функционалдық сауаттылықты арттыру негіздері» элективті курсқа арналған жұмыс дәптері зерттеуден кейінгі экологиялық функционалдық сауаттылығын жүйелі түрде қалыптастыруға бағытталған маңызды оқу-әдістемелік құрал болып табылады. Жұмыс дәптерінің мазмұны курс тақырыптарымен толық сәйкестендіріліп, теориялық білім мен практикалық әрекетті өзара байланыстыра отырып құрылды. Жұмыс дәптерінің құрылымы білім алушылардың зерттеушілік және рефлексивтік әрекетін кезең-кезеңмен ұйымдастыруға бағытталып, жағдаяттық тапсырмалардан, деректерді талдауға арналған сұрақтардан, графиктер мен диаграммаларға негізделген тапсырмалардан және рефлексия сұрақтарынан тұрды. Жағдаяттық тапсырмалар нақты экологиялық мәселелерді түсіну және шешуге бағытталса, деректер мен графиктерге негізделген тапсырмалар білім алушылардың ақпаратты талдау, салыстыру және ғылыми қорытынды жасау дағдыларын дамытуға мүмкіндік берді. Рефлексия сұрақтары білім алушылардың өз әрекетін бағалауына, оқу нәтижесін саралауына және экологиялық мазмұнды саналы меңгеруіне жағдай жасады. Осылайша, жұмыс дәптері элективті курстың барлық тақырыптарын қамти отырып, білім алушылардың экологиялық функционалдық сауаттылығының танымдық, аналитикалық және рефлексивтік компоненттерін кешенді дамытуға бағытталған әдістемелік құрал ретінде оқу үдерісіне енгізілді.

Сурет 8. «Экологиялық функционалдық сауаттылықты арттыру негіздері» жұмыс дәптері

Элективті курс аясында әзірленген жұмыс дәптері 34 тақырыпты қамтығанымен, оның құрылымы мен мазмұндық ерекшеліктерін нақтылау мақсатында диссертациялық жұмыста бір сабаққа арналған үлгі фрагменті ұсынылды. Ұсынылған үлгі жұмыс дәптерінің жалпы логикасын, тапсырмалардың құрылымын және экологиялық функционалдық сауаттылықты қалыптастыруға бағытталған әдістемелік ұстанымдарын көрсетуге арналған. берілген сабаққа арналған жұмыс дәптері жағдаяттық тапсырмаларды, деректерді талдауға бағытталған сұрақтарды, графиктер мен диаграммалар негізіндегі аналитикалық тапсырмаларды және рефлексия сұрақтарын қамтиды. Бұл құрылым білім алушылардың экологиялық мәселені түсіну, ақпаратты талдау, ғылыми қорытынды жасау және өз оқу әрекетін бағалау дағдыларын жүйелі түрде дамытуға мүмкіндік береді. Осылайша, диссертацияда ұсынылған жұмыс дәптерінің үлгісі элективті курс мазмұны бойынша әзірленген толық жұмыс дәптерінің құрылымдық моделін сипаттайды және оның оқу үдерісінде экологиялық функционалдық сауаттылықты қалыптастырудағы рөлін айқындайды.
№33    Өзіндік жұмыс
Қазақстанның экологиялық проблемалары: себеп, салдар және шешім

🔍 Тапсырма. Себеп–салдарды анықтау
Жағдаят:
Соңғы жылдары Қазақстанның кейбір аймақтарында ауа ластануы күшейіп,
тыныс алу ауруларының саны артқан.Бұл жағдай көбіне өндіріс орындары мен көлік санының өсуімен байланыстырылады.
Сұрақтар:
1) Берілген жағдаяттағы негізгі экологиялық проблеманы атаңыз. Оның екі себебін көрсетіңіз.
--------------------------------------------------------------------------------------------------------------------------------------------------------------------------------------------------
2) Бұл мәселенің адам денсаулығына және табиғатқа әсерін сипаттаңыз.
--------------------------------------------------------------------------------------------------------------------------------------------------------------------------------------------------
🧩 Тапсырма Төмендегі факторларды тиісті бағанға орналастырыңыз:
· өнеркәсіп қалдықтары
· су көздерінің тартылуы
· халық денсаулығының нашарлауы
· көгалдандыру
· экологиялық заңнаманы күшейту
· биоалуантүрліліктің азаюы

	Себеп 
	Салдар 
	Шешім 

	
	


	


Қай шешім ұзақ мерзімді әсер береді деп ойлайсыз? Неліктен?
--------------------------------------------------------------------------------------------------------------------------------------------------------------------------------------------------------------------

 Деректерді талдау сұрағы  
Кестеде экологиялық апатты аймақтармен оның негізгі себептері көрсетілген мәлімет берілген 

	Аймақ
	Экологиялық проблема
	Негізгі себеп

	Арал өңірі
	Су тапшылығы
	Су ресурстарын тиімсіз пайдалану

	Өнеркәсіптік қала
	Ауа ластануы
	Зауыттар мен ЖЭО

	Ірі мегаполис
	Смог
	Көлік санының артуы



1) Кестеге сүйене отырып, себеп–салдар байланысын түсіндіріңіз.
--------------------------------------------------------------------------------------------------------------------------------------------------------------------------------------------------------------------
2) Қай проблема шұғыл шешімді қажет етеді?
--------------------------------------------------------------------------------------------------------------------------------------------------------------------------------------------------------------------
3) Бұл деректер экологиялық шешім қабылдауда қалай көмектеседі?
--------------------------------------------------------------------------------------------------------------------------------------------------------------------------------------------------------------------

📊 Графикке негізделген тапсырма
График сипаттамасы: Графикте 2012–2024 жылдар аралығында Қазақстанның бір өнеркәсіптік аймағындағы ауа ластану деңгейінің (PM2.5) өзгерісі көрсетілген.
[image: ]
1.8 сурет
1) Графикке сүйене отырып, ауа ластану деңгейінің ең жоғары және ең төмен кезеңдерін анықтаңыз.
--------------------------------------------------------------------------------------------------------------------------------------------------------------------------------------------------------------------
2) 2016–2020 жылдар аралығындағы өзгерісті талдаңыз.Бұл өзгеріске екі мүмкін себепті атаңыз.
--------------------------------------------------------------------------------------------------------------------------------------------------------------------------------------------------
3) Ауа ластануының артуы адам денсаулығы мен экожүйеге қандай салдар әкелуі мүмкін? Кемінде екі салдарды көрсетіңіз.
--------------------------------------------------------------------------------------------------------------------------------------------------------------------------------------------------------------------
4) Қандай бір нақты экологиялық шешім ұсынуға болады?
--------------------------------------------------------------------------------------------------------------------------------------------------------------------------------------------------------------------
5) Бұл шешім қай деңгейде іске асады (жеке, жергілікті, ұлттық)?
--------------------------------------------------------------------------------------------------------------------------------------------------------------------------------------------------
6) Ұсынылған шешім ластану деңгейіне қалай әсер етеді деп ойлайсыз?
--------------------------------------------------------------------------------------------------------------------------------------------------------------------------------------------------------------------

Рефлексия   
👉 «Графиктегі деректерді талдау менің экологиялық шешім қабылдауыма … әсер етті, себебі …» деген ойды 3– 4 сөйлеммен толықтырыңыз.
--------------------------------------------------------------------------------------------------------------------------------------------------------------------------------------------------------------------
Экологиялық әрекеттерді қабылдау деңгейі
Төмендегі тұжырымдарды оқып, өзіңе сәйкес келетін деңгейін таңда. Әр тұжырымға бір сөйлеммен жауап бер.
Төмен деңгей
Мен экологиялық мәселелер туралы естимін, бірақ табиғатты қорғау менің күнделікті іс-әрекетіме тікелей байланысты деп ойламаймын.
Орташа деңгей
Мен экологиялық мәселелердің маңызын түсінемін және кейбір жағдайда суды, электр қуатын үнемдеу немесе қоқысты азайтуға тырысамын.
Жоғары деңгей
Мен экологиялық мәселелерге жауапкершілікпен қарап, табиғатты қорғауға бағытталған әрекеттерді күнделікті өмірімде тұрақты түрде орындаймын.

       Осылайша, экологиялық функционалдық сауаттылықты қалыптастыруға бағытталған авторлық жұмыс дәптері әзірленіп, оның құрылымы іс-әрекетті зерттеу (Action Research) кезеңдерінің логикасына сәйкес ұйымдастырылды. Жұмыс дәптерінде білім алушылардың экологиялық мәселені анықтау, деректерді талдау, гипотеза ұсыну, шешім қабылдау және рефлексия жасау әрекеттерін кезең-кезеңмен орындауына мүмкіндік беретін тапсырмалар жүйесі қамтылды. Зерттеу барысында жұмыс дәптеріндегі тапсырмалар оқу үдерісіне жүйелі түрде енгізіліп, биология сабақтарында экологиялық мазмұнды меңгеру мен оны практикалық жағдаяттарда қолдануға бағытталған оқу-танымдық әрекетті ұйымдастыру құралы ретінде қолданылды. Жұмыс дәптерін пайдалану білім алушылардың зерттеушілік, аналитикалық және рефлексивтік дағдыларын дамытуға, сондай-ақ экологиялық функционалдық сауаттылықтың танымдық және әрекеттік компоненттерін нығайтуға ықпал етті.

2- Бөлім бойынша қорытынды 
1. Биологияны оқыту үдерісінде білім алушылардың экологиялық функционалдық сауаттылығын іс-әрекетті зерттеу (Action Research) арқылы қалыптастырудың тұтас әдістемелік жүйесі әзірленіп, теориялық және практикалық тұрғыдан негізделді. Зерттеу барысында экологиялық функционалдық сауаттылықты дамытуға бағытталған құрылымдық–мазмұндық модель ұсынылып, оның мақсаттық, мазмұндық, іс-әрекеттік және нәтижелік-бағалау компоненттерінің өзара байланысы айқындалды. Модельдің әдіснамалық өзегін Action Research циклі (жоспарлау – әрекет – бақылау – рефлексия) құрап, ол оқу үдерісін зерттеушілік және тәжірибеге бағытталған сипатта ұйымдастыруға мүмкіндік беретіні дәлелденді. Экологиялық функционалдық сауаттылықты дамыту мазмұны «Экологиялық функционалдық сауаттылық негіздері» атты 34 сағаттық элективті курс аясында жүзеге асырылды. Бағдарлама экожүйелер, биоалуантүрлілік, антропогендік әсер және тұрақты даму мәселелерін қамтып, теориялық білімді практикалық зерттеумен ұштастыруға бағытталды. Оқу тапсырмалары проблемалық жағдаяттар, жобалық жұмыстар, дерекке негізделген талдау және пікірталас арқылы ұйымдастырылып, оқушылардың экологиялық ақпаратты талдау, себеп-салдарлық байланыстарды анықтау, ғылыми негізделген қорытынды жасау және шешім ұсыну дағдыларын дамытуға ықпал етті.
2. Әдістемелік тұрғыдан белсенді оқыту тәсілдері мен критериалды бағалау жүйесі қолданылып, білімдік, функционалдық және құндылықтық нәтижелер кешенді бағаланды. Цифрлық қолдау құралы ретінде пайдаланылған «EcoBilim» мобильді қосымшасы экологиялық мазмұнды интерактивті форматта ұсыну арқылы білім алушылардың өздігінен жұмыс істеу және деректермен әрекет ету қабілеттерін нығайтты.Тәжірибелік-эксперименттік жұмыс нәтижелері Action Research әдісінің тиімділігін көрсетті: білім алушылар экологиялық мәселелерді анықтауға, деректерді талдауға, дәлелге негізделген шешімдер ұсынуға және өз көзқарасын негіздеуге дағдыланды. Сонымен қатар олардың экологиялық санасы мен жауапкершілігі айқын қалыптасқаны байқалды. 
3. Осылайша, екінші бөлімде биологияны оқытуда экологиялық функционалдық сауаттылықты қалыптастырудың тиімді әдістемелік жүйесі негізделіп, ұсынылған модель мен элективті курс мазмұны білім алушылардың танымдық, практикалық және құндылықтық компоненттерін кешенді дамытуға мүмкіндік беретіні дәлелденді. Бұл тәсіл экологиялық сауатты, жауапты және ғылыми негізде шешім қабылдай алатын тұлға қалыптастыруға бағытталған заманауи педагогикалық модель ретінде ғылыми және практикалық маңызға ие.








ІІІ БІЛІМ АЛУШЫЛАРДЫҢ ЭКОЛОГИЯЛЫҚ ФУНКЦИОНАЛДЫҚ САУАТТЫЛЫҒЫН ІС-ӘРЕКЕТТІ ЗЕРТТЕУ АРҚЫЛЫ ҚАЛЫПТАСТЫРУ МАҚСАТЫНДАҒЫ ТӘЖІРИБЕЛІК ЭКСПЕРИМЕНТТІК ЖҰМЫС МАЗМҰНЫ
3.1 Эксперименттік жұмыстың мазмұны, қолданылатын тәсілдері және оның ұйымдастырылу ерекшеліктері.

Зерттеу жұмысының алдыңғы бөлімдерде биология пәнін оқыту барысында білім алушылардың экологиялық функционалдық сауаттылығын іс-әрекетті зерттеу арқылы дамытудың  әдіснамалық негіздері, сондай-ақ оны жүзеге асыруға бағытталған негізгі инновациялық технологиялар теориялық және эксперименттік тұрғыда қарастырылды. Сонымен қатар алынған экологиялық білім мен тәрбие, коммуникативтік құзыреттер білім алушылардың өзін-өзі дамытуына, оқу мотивациясын арттыруына, қарым-қатынас жасау және мәдениетаралық өзара әрекет дағдыларын жетілдіруге ықпал ететіні көрсетілді. Қазіргі таңда функционалдық сауаттылық елімізде білім алушылардың жан-жақты тұлға ретінде қалыптасуына және сыни ойлау дағдыларын дамытуға бағытталған маңызды құрал ретінде кеңінен қолданылуда. Осы зерттеу аясында экологиялық сауаттылық іс-әрекетті зерттеу үдерісі арқылы қалыптастырылып, алынған нәтижелер жан-жақты талданып, талқыланды. Сонымен қатар, іс-әрекетті зерттеу моделінің тиімділігі және оның білім алушылардың экологиялық санасын, табиғатқа жауапкершілік қатынасын және сыни санасының дамуына ықпалы көрсетілген 
Осы бөлімде аталған зерттеу шеңберінде алынған ғылыми нәтижелерді айқындау және ұсынылған әдістеменің практикалық қолданысын сипаттауға баса назар аударылады. Әдістеменің тиімділігін педагогикалық эксперимент арқылы тексеру және негіздеу мақсатында зерттеу болжамын ғылыми тұрғыда объективті бағалау, сондай-ақ әзірленген теориялық-әдістемелік материалдардың қазіргі білім беру үдерісінде қолдануға жарамдылығын дәлелдеу көзделді. [123]
Диссертациялық зерттеу жұмысымыздың алғашқы екі бөлімінде көрсетілген теориялық және әдістемелік аспектілерді ескере отырып, тәжірибелік-эксперименттік ұйымдастырудың мақсаты, міндеттері, сондай-ақ принциптері биология пәнінде білім алушылардың экологиялық функционалдық сауаттылығын іс-әрекетті зерттеу арқылы дамытудың негізгі   өлшемдері мен көрсеткіштерін анықтадық [124 ] 
Тәжірибелік-эксперименттік жұмыстың мақсаты: біз ұсынған білім алушылардың экологиялық функционалдық сауаттылығын іс-әрекетті зерттеу арқылы дамыту әдістемесін тексеру болып табылады.
Алға қойылған негізгі  мақсатқа жету үшін ғылыми-педагогикалық зерттеу әдістерінің кешені пайдаланылып, жүзеге асыру жұмысы бірнеше кезеңнен тұрды айталық: 
Бірінші кезең (2021–2022 оқу жылы) – теориялық-талдау кезеңі.
Бұл кезеңде зерттеу тақырыбы бойынша отандық және шетелдік ғылыми әдебиеттерге кешенді талдау жүргізілді, экологиялық функционалдық сауаттылықтың мәні, құрылымы және оны дамытудағы Action Research әдіснамасының теориялық негіздері айқындалды. Зерттеудің мақсаты мен міндеттері нақтыланып, ғылыми болжамы тұжырымдалды, зерттеу әдістері мен әдіснамалық тұғырлары негізделді.
Екінші кезең (2022–2023 оқу жылы) – тәжірибелік-зерттеу кезеңі.
Бұл кезеңде зерттеу жұмысының тәжірибелік бөлімі ұйымдастырылып, педагогикалық интервенция жүзеге асырылды. Action Research негізінде әзірленген оқу мазмұны мен әдістемелік құралдар оқу үдерісіне енгізіліп, білім алушылардың экологиялық функционалдық сауаттылығының бастапқы және аралық көрсеткіштері анықталды. Эмпирикалық деректер жинақталып, жүйеленді.
Үшінші кезең (2023–2024 оқу жылы) – қорытындылау және талдау кезеңі. Зерттеудің соңғы кезеңінде алынған деректер өңделіп, статистикалық талдау жүргізілді, зерттеу нәтижелері жүйеленіп, ғылыми тұрғыда талқыланды. Ұсынылған әдістеменің тиімділігі дәлелденіп, негізгі қорытындылар мен ғылыми-практикалық ұсыныстар тұжырымдалды.
Зерттеу алаңы: сауалнама зерттеуі үшін 3 мектеп алынды , Алматы қаласы «QAZBILIM» лицейі жеке мектеп , Алматы облысы ,Қарасай ауданы Әл-фараби атындағы мамандандырылған лицей және Алмалыбақ гимназиясы Барлығы 269 оқушы жекеменшік (18%), мемлекеттік (62%) және гимназия (20%). Қатысушылардың 45%-ы ұлдар, 55%-ы қыздар болды. Оқушылар  өздеріне берілген бес тесттен тұратын сауалнаманы толық орындады. эксперименттік зерттеу үшін Алматы облысы , Қарасай ауданы, әл- фараби атындағы мамандандырылған лицейі таңдалды. мектептің 10 және 11 сыныптарынан алынған 40 оқушы (бақылау тобы) және 25 оқушы (эксперименттік топ). Бақылау тобы 12 ұл және 28 қыздан тұрды, ал эксперименттік топта 4 ұл және 21 қыз болды.
Зерттеу жұмыстарын жоспарлау зерттеу әдістерін зерделеу және  орындау барысында біз отандық және шетелдік еңбектерде жинақталған тәжірибелерді қолданған зерттеуші – ғалымдардың Али Гуль [125 ] И.Я. Лернер [126] зерттеулеріне сүйеніп педагогикалық диагностика жасау  әдістерін, сонымен қатар отандық Ж.Б.Чилдибаевтың [127, 300-310 б.] В.И Андреев [128] еңбектерінде көрініс тапқан зерттеу нәтижелерін математикалық - статистикалық өңдеу әдістерін негізге алдық. 
Танымдық көрсеткіштер – экологиялық ұғымдар мен заңдылықтарды түсіну деңгейі, экологиялық білімді қолдана алу, ғылыми түсіндіру және себеп–салдар байланысын анықтау қабілеті.
Іс-әрекеттік көрсеткіштер – дерек жинау, талдау, модельдеу, қорытынды жасау, зерттеушілік тапсырмаларды орындау және экологиялық мәселелерді шешуге бағытталған практикалық әрекет дағдылары.
Құндылықтық-мотивациялық көрсеткіштер – қоршаған ортаға жауапты көзқарас, экологиялық сананың қалыптасуы, экологиялық мәселелерге қызығушылық пен тұрақты мінез-құлыққа ұмтылыс.
   
 Осы көрсеткіштер мен оның құрылымдық компоненттерінің негізінде білім алушылардың экологиялық функционалдық сауаттылығын іс-әрекетті зерттеу арқылы дамытудың үш деңгейін бөліп қарастырдық: 
Жоғары деңгей - Білім алушылар экологиялық ұғымдар мен заңдылықтарды ғылыми тұрғыда толық түсіндіреді, білімді жаңа жағдаяттарда еркін қолданады және себеп–салдар байланысын дәл анықтайды. Дерек жинау, талдау және модельдеу әрекеттерін өз бетінше орындай отырып, дәлелді қорытынды жасайды және экологиялық мәселелерді шешуде тиімді ұсыныстар ұсынады. Қоршаған ортаға жауапты көзқарасы тұрақты, экологиялық құндылықтары қалыптасқан, экологиялық әрекетке белсенді қатысады. 
Орта деңгей - Білім алушылар экологиялық ұғымдар мен заңдылықтарды ғылыми тұрғыда толық түсіндіреді, білімді жаңа жағдаяттарда еркін қолданады және себеп–салдар байланысын дәл анықтайды. Дерек жинау, талдау және модельдеу әрекеттерін өз бетінше орындай отырып, дәлелді қорытынды жасайды және экологиялық мәселелерді шешуде тиімді ұсыныстар ұсынады. Қоршаған ортаға жауапты көзқарасы тұрақты, экологиялық құндылықтары қалыптасқан, экологиялық әрекетке белсенді қатысады. 
Төмен деңгей : Білім алушылар экологиялық негізгі ұғымдарды түсінеді, бірақ ғылыми түсіндіру мен қолдану барысында дәлелділік толық емес. Дерекпен жұмыс істей алады, алайда талдау мен қорытындының тереңдігі жеткіліксіз. Экологиялық көзқарасы оң болғанымен, тұрақты мінез-құлық толық қалыптаспаған, әрекеті жағдайға тәуелді сипатта көрінеді.
Зерттеу мақсатына сәйкес экологиялық функционалдық сауаттылықтың қалыптасуын анықтауға мүмкіндік беретін бағалау критерийлері мен көрсеткіштер жүйесі әзірленді.

Кесте 12- Экологиялық функционалдық сауаттылықты анықтаудың бағалау критерийлері мен көрсеткіштері 

	Критерийлері
	Бағалау
	Көрсеткіштері

	Танымдық критерий
	Экологиялық ұғымдармен заңдылықтарды тсіну деңгейі
Себеп -салдар байланысын анықтау
Экологиялық білімді өмірлік жағдаятта қолдану
	Ғылыми түсіндірудің дұрыстығы
Ұғымдарды дұрыс қолдану
Экологиялық құбылысты талдау
Қорытындының негізділігі

	Іс-әрекеттік критерий
	Дерек жинау және бағалау қабылеті
Модельдеу және дәлелдеу
Экологиялық мәселені шешу дағдысы
	Дерекпен жұмыс сапасы
Талдау тереңдігі
Логикалық қорытындысы
Практикалық ұсыныс

	Құндылықтық-мотивациялық (Экологиялық көзқарас)  критерий
	Экологиялық жауапкершілік
Қоршаған ортаға қатынасы
Тұрақты мінез-құлыққа дайындық
	Экологиялық қызығушылық
Жауапты әрекет
Экологиялық шешім қабылдау
Тұрақты көзқарас



Ұсынылған бағалау критерийлері білім алушылардың экологиялық функционалдық сауаттылығының танымдық, іс-әрекеттік және құндылықтық компоненттерін кешенді бағалауға мүмкіндік береді және зерттеу нәтижелерінің объективтілігін қамтамасыз етеді.

Зерттеу әдістері 
Қатысушылар
Әртүрлі мектептер мен сынып деңгейлерінің қамтылуын қамтамасыз ету үшін ыңғайлы іріктеу (convenience sampling) әдісі қолданылды. Бұл зерттеуде екі топ болды. Бірінші топ оқушыларға таныс экологиялық мәселелерді, олардың сезімдерін, білімін, әрекет стратегияларын және қоршаған ортаны қорғауға қатысу деңгейін анықтау үшін пайдаланылды. Екінші топ Action Research әдісінің оқушылардың экология және қоршаған орта туралы білімдеріне әсерін анықтау үшін қолданылды. Яғни, бір топ - сауалнама зерттеуі, екінші топ — эксперименттік зерттеу үшін алынды. Бірінші іріктеме - Қазақстанның Алматы қаласындағы жоғары сынып оқушылары. Барлығы 269 оқушы өздеріне берілген бес тесттен тұратын сауалнаманы толық орындады. Сауалнамаға әр қатысушы ешқандай ынталандырусыз, ерікті түрде қатысты. Оқушылар үш түрлі мектептен болды: жекеменшік (18%), мемлекеттік (62%) және гимназия (20%). Қатысушылардың 45%-ы ұлдар, 55%-ы қыздар болды. Екінші іріктеме — Алматы қаласындағы бір мектептің 10 және 11 сыныптарынан алынған 40 оқушы (бақылау тобы) және 25 оқушы (эксперименттік топ). Бақылау тобы 12 ұл және 28 қыздан тұрды, ал эксперименттік топта 4 ұл және 21 қыз болды.

Зерттеу құралдары 
Деректер The Secondary School Environmental Literacy Instrument (SSELI) (Marcinkowski & Rehring, 1995) құралы арқылы жиналды. Бұл құрал оқушылардың экологиялық сауаттылығы мен жауапты экологиялық мінез-құлқына қатысты әртүрлі айнымалыларды бағалауға арналған бірнеше бөлімнен тұрады. SSELI екі тесттен құралған, әрқайсысы үш бөлімге бөлінген, және орта мектеп оқушыларының экологиялық сауаттылығының түрлі өлшемдерін анықтауға бағытталған.
Action Research-ті жүзеге асыру
Бұл Action Research үш айға созылған «Экологиялық функционалдық сауаттылық» элективті курсы аясында жүргізілді; курс қазан айының екінші аптасында басталып, аптасына 2 сағаттан өтті. Курс барысында қатысушылар ресми мектеп оқулығы және экология бойынша қосымша материалдар арқылы оқытылды. Үш ай аяқталғаннан кейін оқушылардың экологиялық ұғымдарды қаншалықты меңгергенін анықтау үшін Экология және қоршаған орта туралы білім тесті (Test 1, Part III) арқылы бағалау жүргізілді. Action Research 2023–2024 оқу жылының бірінші семестрінде басталып, алдымен алдын ала тестілеуден өткізілді. Элективті курс оқушылардың экологиялық сауаттылығын арттыруға бағытталды және нақты өмірлік тәжірибе арқылы алынған білімді дәстүрлі оқыту әдістерімен салыстыруды көздеді. Бұл тәсіл оқушыларға әлеуметтік және экологиялық мәселелер туралы ойлануға мүмкіндік берді. Зерттеу үдерісі бірнеше кезеңнен тұрды. Алғашқы кезеңде бір апта бойы кіріспе әңгімелесу өткізіліп, оқушылар әңгіме (storytelling) байқауына қатысты. Екінші кезеңде оқушылар қарапайым камераларды пайдаланып, өз айналасының суреттерін түсірді: олар ұнататын, ұнатпайтын және ең маңызды деп санайтын орындарды белгіледі. Кейін оқушылар өз таңдауының себептерін және жеткізгісі келген негізгі ойларын түсіндіруі тиіс болды.Үшінші кезең шамамен бір айға созылған топтық жұмыстарға арналды; оған жоба жұмысы, модельдеу, талқылаулар және постерлік презентациялар кірді. Осы кезеңдегі негізгі сұрақ балалардың өз әрекеттері мен шешімдері арқылы қоршаған ортаға тигізетін әсерін түсінуге бағытталды. Бағдарлама соңында кейінгі тест (post-test) алынып, Action Research әрекеттерінің тиімділігі жан-жақты бағаланды.Бақылау тобының оқушылары дәстүрлі оқытумен шектелді. Олар негізінен сыныпта оқыды және тәжірибелерге немесе басқа практикалық әрекеттерге қатыспады. Яғни, олардың оқуы мектеп оқулығындағы экологиялық білім беру тақырыптарымен ғана шектелді.SSELI құралы зерттеудің бірінші іріктемесіне қыркүйек айының екінші жартысында Google Forms арқылы онлайн жіберілді, ал SSELI-дің бірінші тестінің үшінші бөлімі зерттеудің екінші іріктемесіне (бақылау және эксперименттік топтарға) бір уақытта өткізілді. SSELI-дің бірінші тестінің үшінші бөлімі Action Research-тің оқушылардың экология және қоршаған орта туралы білімдеріне әсерін бағалау үшін алдын ала тест (pretest) және кейінгі тест (post-test) ретінде қолданылды.Оқушылар сауалнаманы биология сабағы кезінде толтырды. Олар сауалнаманы орындау үшін өздерінің ұялы телефондарын пайдаланды. SSELI бес тесттен тұрғандықтан, әр оқушыға оны толық орындауға шамамен 45 минут қажет болды. 

3.2. Зерттеу нәтижелері және олардың ғылыми әдістемелік интерпретациясы 

SSELI әдісі білім алушылардың экологиялық функционалдық сауаттылығының танымдық, құндылықтық және іс-әрекеттік компоненттерін кешенді бағалауға мүмкіндік беретін сенімді диагностикалық құрал болып табылады және зерттеу нәтижелерінің объективтілігін қамтамасыз етеді. Бірінші іріктеме бойынша тесттің бірінші бөлімінде оқушылардан өздеріне таныс экологиялық мәселелердің себептерін, салдарын және орналасқан жерлерін көрсету сұралды. Олардан өз өңірінде кездесетін ең көбі бес экологиялық мәселені анықтау талап етілді (кесте 1) . Төменде кестеде көріп отырғандарыңыздай оқушылардың 53%-ы Алматы қаласындағы негізгі экологиялық мәселелерді анықтағаны көрінеді. Олардың жауабы бойынша алматы қаласының экологиялық ластану аймағына айналуының басты себптерінің бірі ретінде антропогендік факторды қарастырған , негізгі салдары ретінде аурулардың көбеюін көрсеткен. Осы мәселелердің ішінде қоқыс Алмалыбақ ауылында 45% көрсеткішпен басты себеп ретінде көрсетілді. Сонымен қатар, ауа ластануы экологиялық мәселелердің ең маңызды салдары ретінде танылып, Алмалыбақ ауылында 35% деңгейінде анықталды. 

Кесте 13 -  Өз тұрғылықты жеріңдегі экологиялық мәселелер

	Орны 
	N
	%
	Себеп 
	N
	%
	Салдары 
	N
	%

	Алмалыбақ
	27
	10
	Қоқыстың көп болуы
	120
	45
	Ауа ластануы 
	95
	35

	Алматы қаласы 
	142
	53
	Антропогендік фактор
	8
	3
	Аурулардың көбеюі 
	19
	7

	Алматы облысы
	43
	16
	Көлік шығарындылары
	16
	6
	Шумен ластану 
	7
	3

	Қарасай ауданы 
	6
	2
	Халық санының артуы
	13
	5
	Сумен топырақтың ластануы
	61
	23

	Қаскелең қаласы
	18
	7
	Завод-фабрикалардың көп болуы
	3
	1
	Қоқыстың жиналуы 
	3
	1

	Басқа 
	11
	4
	Құрылыс жұмыстарының көп болуы
	21
	8
	Жаман иіс 
	3
	1

	Толтырмаған 
	22
	8
	Көлік қозғалысының көп болуы
	3
	1
	Құрғақшылық 
	4
	1

	
	
	
	басқа себептер
	34
	13
	Экологиялық апаттар 
	20
	7

	
	
	
	Толтырмаған 
	51
	19
	Толтырмаған 
	57
	21




 Сурет 9. Өз тұрғылықты жердің экологиялық мәселелері 



 Сурет 10. Экологиялық мәселелердің себептері 

Сурет 12. Экологиялық мәселелердің салдары 
Сонымен қатар 2 кестеде Қазақстан аумағындағы негізгі экологиялық мәселелермен олардың негізгі себептері және салдары көрсетілген. оқушылардың 70%-ы Қазақстандағы ең басым орында тұрған экологиялық мәселелердің бірі Алматы қаласы деп  жауап берген . Алматы қаласының ластануының негізгі себебі ретінде көліктер санының артуы екендігін 12 % оқушы көрсеткен , салдарынан Алматы қаласы ауа көрсеткіші жағынан ластанған аймақ ретінде 40% оқушы көрсеткен. 1%  оқушы өз жауаптарында Қазақстандағы өзекті мәселенің бірі ретінде Каспи теңізінің ластануын атаған . себебін мадениеттің төмендігімен байланыстырса салдарынан климаттың өзгеру байқалады деп жауап берген . экологиялық ластануды келтіретін негізгі себептердің бірі ретінде қоқыс жиналуы негізгі фактор ретінде 25% көрсеткішпен белгіленген. Сол сияқты, ауа ластануы экологиялық мәселелердің басты салдары ретінде танылып, 40% үлесті құрады.

Кесте 14- Қазақстандағы экологиялық мәселелер

	Орны 
	N
	%
	Себеп 
	N
	%
	Салдары 
	N
	%

	Алматы қаласы 
	187
	70
	Көліктер саны көп болуы
	32
	12
	Ауа ластану 
	108
	40

	Алматы облысы
	20
	7
	Антропогендік фактор
	37
	14
	Жануарлардың қырылуы
	3
	1

	Арал теңізі
	19
	7
	Көмір жаққаннан кейін 
	28
	10
	Қаланың ластануы
	4
	1

	Каспий теңізі 
	4
	1
	Мәдениеттің төмендігі
	4
	1
	Климаттың өзгеруі 
	6
	2

	Қазақстан қалалары 
	9
	3
	Ядыролық жарылыс салдары
	8
	3
	Экологиялық апаттар 
	20
	7

	Семей қаласы 
	14
	5
	Мұнаймен ластану
	13
	5
	Аурулардың көбеюі 
	19
	7

	Басқа 
	5
	2
	Басқа 
	5
	2
	Шумен ластану 
	4
	1

	Толтырмаған
	11
	4
	Семейдегі жарылыс себебі 
	7
	3
	Жасыл аумақтардың азаюы 
	3
	1

	
	
	
	Завод фабрикалар көп болуы 
	32
	12
	Семей зардабы 
	7
	3

	
	
	
	Қоқыстың көп жиналуы 
	68
	25
	Арал теңізінің тартылуы 
	18
	7

	
	
	
	Табиғи байлықтарды шектен тыс пайдалану
	3
	1
	Топырақтың ластануы 
	46
	17

	
	
	
	Судың ластануы 
	20
	7
	Судың ластануы 
	20
	8

	
	
	
	Толтырмаған 
	12
	4
	Толтырмаған 
	20
	4







Сурет 13. Қазақстандағы экологиялық мәселелердің себептері 




Сурет 14. Экологиялық мәселелердің себептері 



Сурет 15. Экологиялық мәселелердің салдары 


Кесте 15-  Дүниежүзіндегі экологиялық мәселелер

	Орны 
	N
	%
	Себеп 
	N
	%
	Салдары 
	N
	%

	Африка 
	5
	2
	Көліктердің көбеюі 
	4
	1
	Ауа ластануы 
	60
	22

	Австралия 
	3
	1
	Париктік эффект 
	3
	1
	Жануарлардың қырылуы 
	8
	3

	USA
	3
	1
	Ауа ластануы 
	3
	1
	Климат өзгерісі 
	8
	3

	Қытай 
	18
	7
	Антропогендік фактор 
	36
	13
	Экологиялық апаттар 
	19
	7

	Жалпы әлем
	66
	25
	Азон қабатының тесілуі 
	11
	4
	Ғаламдық жылыну 
	22
	8

	Білмеймін 
	6
	2
	Шығынды газдар 
	17
	6
	Аурулардың көбеюі 
	19
	7

	Индия 
	116
	43
	Қалдықтардың көбеюі 
	13
	5
	Басқа 
	11
	4

	Кения 
	19
	7
	Мұқиттың ластануы 
	13
	5
	Кедейшілік 
	4
	1

	Басқа 
	6
	2
	басқа
	8
	3
	Топырақ ластану 
	76
	28

	Ресей 
	14
	5
	Формацевтикалық қалдықтар 
	24
	9
	Қоқыспен ластану 
	4
	1

	Толтырмаған 
	4
	1
	Завод фабрикалар көбеюі 
	51
	5
	Судың ластануы 
	19
	7

	
	9
	3
	Қоқыстың жиналуы 
	46
	17
	Толтырмаған 
	19
	7

	
	
	
	Адам популяция артуы
	51
	19
	
	
	

	
	
	
	Судың ластануы 
	9
	3
	
	
	

	
	
	
	Толтырмаған 
	18
	7
	
	
	



Сурет 16 . Дүниежүзіндегі экологиялық мәселелер 




Сурет 17. Экологиялық мәселенің себептері 



Сурет 18 .Экологиялық мәселенің салдары 

Зерттеу нәтижелері білім алушылардың дүниежүзілік экологиялық мәселелер туралы түсінігін, олардың себеп–салдар байланысын және кеңістіктік қабылдау деңгейін анықтауға мүмкіндік берді. Кесте деректері бойынша білім алушылар экологиялық мәселелерді әртүрлі географиялық аймақтармен байланыстырған. Ең жиі аталғандары – басқа аймақтар (29%), жалпы әлем (26%), Қытай (18%), Үндістан (14%), ал Африка (5%) және Ресей (5%) көрсеткіштері төменірек болды. Бұл білім алушылардың экологиялық проблемаларды тек жергілікті деңгейде ғана емес, жаһандық деңгейде қабылдайтынын көрсетеді. Зерттеу нәтижелері білім алушылардың дүниежүзілік экологиялық мәселелер туралы түсінігін, олардың себеп–салдар байланысын және кеңістіктік қабылдау деңгейін анықтауға мүмкіндік берді. Кесте деректері бойынша білім алушылар экологиялық мәселелерді әртүрлі географиялық аймақтармен байланыстырған. Ең жиі аталғандары – басқа аймақтар (29%), жалпы әлем (26%), Қытай (18%), Үндістан (14%), ал Африка (5%) және Ресей (5%) көрсеткіштері төменірек болды. Бұл білім алушылардың экологиялық проблемаларды тек жергілікті деңгейде ғана емес, жаһандық деңгейде қабылдайтынын көрсетеді. Экологиялық мәселелердің себептерін анықтауда білім алушылар негізінен антропогендік факторларға басымдық берген. Атап айтқанда, қоқыстың жиналуы (17%), антропогендік әсер (13%), ағаштардың кесілуі (6%), өндірістік факторлар – зауыттар мен фабрикалар (5%), қалдықтардың көбеюі (5%), сондай-ақ ауаның және судың ластануы (әрқайсысы шамамен 3%) негізгі себептер ретінде көрсетілген. Бұл нәтижелер білім алушылардың экологиялық мәселелердің басты көзі ретінде адам әрекетінің әсерін дұрыс түсінетінін дәлелдейді. Экологиялық мәселелердің салдарын талдау барысында білім алушылар ең алдымен топырақтың ластануын (28%) және ауаның ластануын (22%) атап көрсеткен. Сонымен қатар, аурулардың көбеюі (19%), экологиялық апаттар (9%), климаттың өзгеруі (8%) және жануарлардың қырылуы (3%) сияқты салдарлар да көрсетілген. Бұл деректер оқушылардың экологиялық мәселелердің табиғи ортаға, адам денсаулығына және жаһандық экожүйеге әсерін кешенді түрде түсінетінін айқындайды.
Қоршаған орта туралы менің көзқарасым 
Бірінші тесттің екінші бөлігінде оқушылардан қоршаған ортаның түрлі аспектілеріне қатысты өз көзқарастарын білдіру талап етілді. 16 тармақтың әрқайсысы 1-ден 3-ке дейінгі шкала бойынша бағаланды: 1 — мүлде жоқ, 2 - орташа деңгей, 3 - жоғары деңгей. Оқушы бұл тесттен ала алатын ең жоғары ұпай - 48 (3 × 16), ал әрбір жеке тармақ бойынша ең жоғары ұпай — 3 болды. 16 тармақтың ішінде оқушылар ең төмен ұпайды төртінші тармаққа берді (қоршаған ортаны қорғауға арналған заңдар мен ережелерге қарсылық деңгейі туралы сұрақ). Алтыншы тармақ - ауа мен су ластануының адамға әсеріне қатысты алаңдаушылық деңгейі туралы сұрақ - ең жоғары ұпай алды. Барлық тармақтар бойынша жалпы орташа көрсеткіш 2,26 болды, бұл көзқарас деңгейінің орташа мен жоғары аралығында екенін көрсетеді. Оқушылардың қоршаған ортаға қатысты көзқарастары жыныс пен мектеп түріне қарай өзгеретінін анықтау үшін екі факторлы ANOVA талдауы жүргізілді 4- кесте . 

Кесте 16- ANOVA- қоршаған ортаға деген менің көзқарасым .


	
	Квадраттардың қосындысы 
	df
	Орташа квадрат 
	F
	p
	η²

	Мектеп 
	175.14
	2
	87.57
	5.48
	0.005
	0.04

	Жыныс 
	0.41
	1
	0.41
	0.03
	0.873
	0.00

	Мектеп жыныс 
	128.24
	2
	64.12
	4.02
	0.019
	0.03

	Қалдық мән 
	4167.67
	261
	15.97
	
	
	



Білім алушылардың қоршаған ортаға деген көзқарасына мектеп түрі мен жыныс факторының әсерін анықтау мақсатында екі факторлы дисперсиялық талдау (ANOVA) жүргізілді. Талдау нәтижелері факторлардың әсер күшін, мәнділік деңгейін және үлес салмағын анықтауға мүмкіндік берді. Квадраттар қосындысы факторлар әсерінен туындайтын жалпы вариация көлемін көрсетеді. 
Нәтижелер бойынша мектеп факторының вариациясы SS = 175.14, жыныс факторының вариациясы SS = 0.41, ал мектеп пен жыныстың өзара әсерінің вариациясы SS = 128.24 болды. Қалдық мән SS = 4167.67 жалпы түсіндірілмеген вариацияны сипаттайды. Бұл көрсеткіш мектеп факторының жынысқа қарағанда анағұрлым күшті әсер ететінін көрсетеді. 

[image: ]
Сурет 19 . әртүрлі факторлардың оқушылардың қоршаған ортаға көзқарасына әсері

Квадраттар қосындысы факторлар әсерінен туындайтын жалпы вариация көлемін көрсетеді. Нәтижелер бойынша мектеп факторының вариациясы SS = 175.14, жыныс факторының вариациясы SS = 0.41, ал мектеп пен жыныстың өзара әсерінің вариациясы SS = 128.24 болды. Қалдық мән SS = 4167.67 жалпы түсіндірілмеген вариацияны сипаттайды. Бұл көрсеткіш мектеп факторының жынысқа қарағанда анағұрлым күшті әсер ететінін көрсетеді. p мәні алынған айырмашылықтың статистикалық мәнділігін көрсетеді. Мектеп факторы бойынша p = 0.005 (< 0.05) болғандықтан, мектеп түрінің білім алушылардың қоршаған ортаға көзқарасына статистикалық мәнді әсері бар екені анықталды. Жыныс факторы бойынша p = 0.873 (> 0.05), яғни жыныс айырмашылығы статистикалық мәнді емес. Ал мектеп пен жыныстың өзара әсері бойынша p = 0.019 (< 0.05), бұл факторлардың бірігіп әсер етуі статистикалық мәнді екенін көрсетеді. p мәні алынған айырмашылықтың статистикалық мәнділігін көрсетеді. Мектеп факторы бойынша p = 0.005 (< 0.05) болғандықтан, мектеп түрінің білім алушылардың қоршаған ортаға көзқарасына статистикалық мәнді әсері бар екені анықталды. Жыныс факторы бойынша p = 0.873 (> 0.05), яғни жыныс айырмашылығы статистикалық мәнді емес. Ал мектеп пен жыныстың өзара әсері бойынша p = 0.019 (< 0.05), бұл факторлардың бірігіп әсер етуі статистикалық мәнді екенін көрсетеді. Әсер мөлшері фактордың жалпы вариациядағы үлесін көрсетеді. Мектеп факторы үшін η² = 0.04, жыныс факторы үшін η² ≈ 0.00, ал мектеп×жыныс өзара әсері үшін η² = 0.03 болды. Бұл нәтижелер мектеп факторының әсері шағын–орта деңгейде, ал жыныс факторының әсері өте төмен екенін көрсетеді.

Есептелуі:

 X — әр оқушының балы
 X̄ — барлық оқушылардың орташа мәні
(MS) — Орташа квадрат
Вариацияның бірлікке шаққандағы мәні.


p — Мәнділік деңгейі
Нөлдік гипотезаны тексеру.
Ереже:
· p <0.05 → статистикалық мәнді
· p ≥ 0.05 → мәнді емес
· мектеп : p =0 .005 → мәнді әсер бар
· жыныс : p = 0.873 → әсер жоқ
· жыныс × мектеп : p = 0.019 → өзара әсер бар

η² фактордың жалпы вариацияның қанша бөлігін түсіндіретінін көрсетеді, яғни айырмашылықтың практикалық маңызын бағалайды. 


· Мектеп : → 4%
· Жыныс : → ≈0%
· Мектеп ×жыныс : → 3%

Сондықтан : мектеп  = шағын (4%), жыныс  ≈ жоқ, өзара әсер  = шағын (3%).

Экологиялық білім 

Бірінші тесттің үшінші бөлімінде оқушылар экология және экологиялық ғылым бойынша білімдеріне қатысты 40 көп таңдаулы сұраққа жауап берді. Бұл тест бойынша ең жоғары ұпай — 40, әр дұрыс жауапқа бір ұпай берілді. 11-сұрақ, бір орманда жерде тіршілік ететін барлық ағзаларға ортақ белгіні анықтауға қатысты сұрақ, ең оңай деп танылды. 269 оқушының 50%-ы осы сұраққа дұрыс жауап берген. Ал 36-сұрақ — фермердің дақылдарға зиян келтіретін жәндіктерді жою үшін күшті пестицид қолдануы туралы жағдай — ең қиын деп бағаланды. Бұл сұраққа тек 13% оқушы дұрыс жауап берген. Оқушылардың экология және экологиялық ғылым бойынша білімдерінің жыныс пен мектеп түріне қарай өзгеретінін анықтау үшін екі факторлы ANOVA талдауы жүргізілді Кесте 13 . 

Кесте 17-  ANOVA – Экология және қоршаған орта туралы білімі 
	
	Квадраттар қосындысы
	df
	Орташа квадрат
	F
	p
	

	Мектеп
	29.88
	1
	29.88
	1.78
	0.183
	0.01

	Жыныс
	73.42
	2
	36.71
	2.19
	0.114
	0.02

	Мектеп х жыныс
	94.78
	2
	47.39
	2.83
	0.061
	0.02

	Қалдық
	4373.06
	261
	16.76
	
	
	




Білім алушылардың экология және қоршаған орта туралы білім деңгейіне мектеп түрі мен жыныс факторының әсерін анықтау мақсатында екі факторлы дисперсиялық талдау (ANOVA) жүргізілді. Талдау нәтижелері факторлардың әсер күшін, мәнділік деңгейін және олардың жалпы вариациядағы үлесін бағалауға мүмкіндік берді. Квадраттар қосындысы зерттелетін факторлардың білім деңгейіне әсерінен туындайтын вариация көлемін көрсетеді. Нәтижелер бойынша мектеп факторы үшін SS = 29.88, жыныс факторы үшін SS = 73.42, ал мектеп пен жыныстың өзара әсері үшін SS = 94.78 болды. Қалдық мән SS = 4373.06 зерттеумен түсіндірілмеген жалпы вариацияны сипаттайды. Бұл көрсеткіштер факторлардың жалпы вариацияға әсері салыстырмалы түрде төмен екенін көрсетеді. Еркіндік дәрежесі деректердің өзгеру мүмкіндігін көрсетеді және фактор деңгейлерінің санына байланысты анықталады. Мектеп факторы үшін df = 1, жыныс факторы үшін df = 2, мектеп×жыныс өзара әсері үшін df = 2, ал қалдық үшін df = 261 болды. Бұл мәндер топ саны мен қатысушылар санына сәйкес есептелген. Орташа квадрат SS/df формуласы арқылы есептеледі және вариацияның бірлікке шаққандағы мәнін көрсетеді. Мектеп факторы үшін MS = 29.88, жыныс факторы үшін MS = 36.71, ал өзара әсер үшін MS = 47.39 болды. Қалдықтың орташа квадраты MS = 16.76 топ ішіндегі кездейсоқ вариация деңгейін көрсетеді. Орташа квадрат SS/df формуласы арқылы есептеледі және вариацияның бірлікке шаққандағы мәнін көрсетеді. Мектеп факторы үшін MS = 29.88, жыныс факторы үшін MS = 36.71, ал өзара әсер үшін MS = 47.39 болды. Қалдықтың орташа квадраты MS = 16.76 топ ішіндегі кездейсоқ вариация деңгейін көрсетеді. Әсер мөлшері факторлардың жалпы вариациядағы үлесін көрсетеді. Нәтижелер бойынша мектеп факторы үшін η² = 0.01, жыныс факторы үшін η² = 0.02, ал мектеп×жыныс өзара әсері үшін η² = 0.02 болды. Бұл көрсеткіштер факторлардың әсері өте төмен деңгейде екенін көрсетеді. Жүргізілген дисперциялық талдау нәтижелері білім алушылардың экология және қоршаған орта туралы білім деңгейіне мектеп түрі мен жыныс факторының статистикалық мәнді әсер етпейтінін көрсетті. Әсер мөлшерінің төмен болуы білім деңгейінің зерттелген факторларға тәуелділігі әлсіз екенін айқындайды. Бұл нәтижелер білім алушылардың экологиялық білімінің қалыптасуы әлеуметтік-демографиялық факторларға қарағанда оқу мазмұны мен педагогикалық ықпалға көбірек байланысты 
екенін көрсетеі.

Экологиялық әрекет стратегиялары туралы білім және оларды қолдана білу қабілеті
Екінші тесттің екінші бөлімінде оқушылардан экологиялық әрекет саласындағы өз білімдері мен дағдыларын бағалау сұралды. 10 тармақтың әрқайсысы 1-ден 4-ке дейінгі шкала бойынша бағаланды: 1 — мүлде жоқ, 2 - аздап, 3 - орташа, 4 - жоғары немесе өте жоғары. Бұл тест бойынша ең жоғары ұпай - 40 (4 × 10). Бағаланған 10 әрекет стратегиясының ішінде оқушылар «саяси әрекет»
стратегияларын қолдану қабілетін ең жоғары бағалады. Ал «тұтынушылық экономикалық әрекет» стратегиялары туралы білімдерін ең төмен бағалады. Оқушылардың экологиялық әрекет стратегиялары туралы білімдері мен оларды қолдану қабілеттерінің жыныс пен мектеп түріне қарай өзгеретінін анықтау үшін екі факторлы ANOVA талдауы жүргізілді Кесте 6.

Кесте 18. ANOVA – Экологиялық іс-әрекет стратегиялары туралы білім және оларды қолдану қабылеті 
	
	Квадраттар қосындысы
	df
	Орташа квадрат
	F
	p
	

	Мектеп
	25.03
	1
	25.03
	0.77
	0.382
	0.00

	Жыныс
	335.5
	2
	167.75
	5.14
	0.006
	0.04

	Мектеп х жыныс
	70.45
	2
	35.22
	1.08
	0.341
	0.01

	Қалдық
	8513.53
	261
	32.62
	
	
	



Кесте 6-да экологиялық іс-әрекет стратегиялары туралы білім және оларды қолдану қабілетіне екі факторлы дисперсиялық талдау (ANOVA) нәтижелері берілген. Талдау «Мектеп», «Жыныс» факторларының және олардың өзара әрекетінің әсерін бағалауға бағытталған. Мектептің әсері статистикалық тұрғыдан мәнді емес (F = 0.77, p = 0.382 > 0.05). Бұл әртүрлі мектептер арасында білім және оны қолдану қабілеті бойынша сенімді айырмашылық жоқ екенін көрсетеді. Эффект мөлшері өте төмен (η² = 0.00), яғни жалпы өзгерістің мардымсыз бөлігі ғана мектеп факторымен түсіндіріледі. Екі факторлы ANOVA-да жалпы квадраттар қосындысы (SST) негізгі әсерлерге, өзара әрекетке және қателікке бөлінеді:

Жыныс бойынша айырмашылық статистикалық мәнді (F = 5.14, p = 0.006 < 0.05). Демек, білім және оны қолдану қабілеті жынысқа тәуелді өзгеретінін көрсетуге болады. Эффект мөлшері шағын деңгейде (η² = 0.04), яғни жалпы вариацияның шамамен 4%-ы жыныс факторымен түсіндіріледі, бірақ бұл ғылыми тұрғыдан ескеруге тұрарлық әсер. Факторлардың өзара әсері статистикалық мәнді емес (F = 1.08, p = 0.341 > 0.05). Бұл жынысқа байланысты айырмашылықтар әр мектепте бірдей сипатта екенін, яғни мектеп типі жыныстық айырмашылықтардың бағыты мен күшін өзгертпейтінін білдіреді. Эффект мөлшері өте төмен (η² = 0.01). Қалдық мәні (SS = 8513.53) жалпы өзгерістің негізгі бөлігі түсіндірілмеген факторларға тиесілі екенін көрсетеді, бұл зерттелмеген қосымша айнымалылардың ықпал етуі мүмкін екенін аңғартады. Экологиялық іс-әрекет стратегиялары туралы білім және оны қолдану қабілетіне мектеп факторы әсер етпейді, ал жыныс факторы статистикалық тұрғыдан мәнді, бірақ әсер мөлшері шағын. Факторлардың өзара әрекеті байқалмады, сондықтан анықталған жыныстық айырмашылықтар барлық мектептерге ортақ сипатқа ие.
Оқушылардың қоршаған ортаны қорғауға қатысуы жынысқа қарай өзгеретінін анықтау үшін Mann–Whitney U тесті, ал мектеп түріне қарай өзгеретінін анықтау үшін Kruskal–Wallis тесті қолданылды, себебі жүргізілген тесттің бес өлшемі бойынша деректер қалыпты таралмаған.

Кесте 19. Kruskal- wallis – қоршаған ортаны қорғауға қатысу ( алты айлық тарихы
	
	Х2
	df
	p
	ε²

	Заңды әрекеттер
	1.31
	2
	0.52
	0.00

	Саяси шаралар
	5.58
	2
	0.061
	0.02

	Нәсихаттау шаралары
	8.9
	2
	0.012
	0.03

	Тұтынушылық және экономикалық әрекет
	8.8
	2
	0.012
	0.03

	Экологиялық басқару
	13.55
	2
	0.001
	0.05



Білім алушылардың қоршаған ортаны қорғауға қатысу деңгейінің әртүрлі әрекет түрлері бойынша айырмашылығын анықтау мақсатында параметрлік емес Kruskal–Wallis талдауы жүргізілді. Бұл әдіс деректердің қалыпты таралмауына байланысты қолданылды және топтар арасындағы айырмашылықты рангтар негізінде бағалауға мүмкіндік береді. Білім алушылардың қоршаған ортаны қорғауға қатысуының әртүрлі әрекет түрлері бойынша айырмашылығын анықтау мақсатында параметрлік емес Kruskal–Wallis талдауы жүргізілді. Бұл әдіс деректердің қалыпты таралмауына байланысты қолданылып, топтар арасындағы айырмашылықты рангтар негізінде бағалауға мүмкіндік береді. Талдау нәтижелері бойынша құқықтық әрекет (Legal action) үшін χ² = 1.31, p = 0.52 болғандықтан, топтар арасында статистикалық мәнді айырмашылық анықталмады. Саяси әрекет (Political action) бойынша χ² = 5.58 және p = 0.061 мәндері айырмашылықтың шекті деңгейде екенін, бірақ статистикалық тұрғыда мәнді емес екенін көрсетті. Ал сендіру әрекеті (Persuasion) бойынша χ² = 8.90, p = 0.012 және тұтынушылық-экономикалық әрекет (Consumer and economic action) бойынша χ² = 8.80, p = 0.012 нәтижелері топтар арасында статистикалық мәнді айырмашылық бар екенін көрсетті. Ең жоғары көрсеткіш экологиялық басқару (Ecomanagement) әрекетінде байқалды (χ² = 13.55, p = 0.001), бұл әрекет түрі бойынша айырмашылықтың айқын екенін көрсетеді. Талдау нәтижелері бойынша құқықтық әрекет (Legal action) үшін χ² = 1.31, p = 0.52 болғандықтан, топтар арасында статистикалық мәнді айырмашылық анықталмады. Саяси әрекет (Political action) бойынша χ² = 5.58 және p = 0.061 мәндері айырмашылықтың шекті деңгейде екенін, бірақ статистикалық тұрғыда мәнді емес екенін көрсетті. Ал сендіру әрекеті (Persuasion) бойынша χ² = 8.90, p = 0.012 және тұтынушылық-экономикалық әрекет (Consumer and economic action) бойынша χ² = 8.80, p = 0.012 нәтижелері топтар арасында статистикалық мәнді айырмашылық бар екенін көрсетті. Ең жоғары көрсеткіш экологиялық басқару (Ecomanagement) әрекетінде байқалды (χ² = 13.55, p = 0.001), бұл әрекет түрі бойынша айырмашылықтың айқын екенін көрсетеді. Әсер мөлшерін сипаттайтын ε² көрсеткіштері құқықтық әрекетте әсердің жоқ екенін (ε² = 0.00), саяси әрекетте өте әлсіз әсер бар екенін (ε² = 0.02), сендіру және тұтынушылық-экономикалық әрекеттерде әлсіз әсер байқалатынын (ε² = 0.03), ал ең жоғары әсер экологиялық басқару әрекетінде (ε² = 0.05) анықталғанын көрсетті. Бұл нәтижелер білім алушылардың қоршаған ортаны қорғауға қатысуының барлық әрекет түрлері бірдей дамымағанын көрсетеді.
Кестедегі χ² - бұл H статистикасы. Ол топтар рангтарының айырмашылығын өлшейді.
                            H=N(N+1)12​∑nj​Rj2​​−3(N+1)
df — Еркіндік дәрежесі

ε²- Топ айырмашылығының күшін көрсетеді.
=N−kH−k+1​
Жалпы алғанда, жүргізілген Kruskal–Wallis талдауы құқықтық және саяси әрекеттер бойынша айырмашылықтың жоқ екенін, ал сендіру, тұтынушылық-экономикалық әрекет және әсіресе экологиялық басқару бойынша топтар арасында статистикалық мәнді айырмашылық бар екенін көрсетті. Ең жоғары әсер мөлшері экологиялық басқару әрекетінде байқалды, бұл білім алушылардың практикалық экологиялық әрекетке қатысу деңгейі әртүрлі топтарда бірдей емес екенін айқындайды. Алынған нәтижелер білім алушылардың экологиялық функционалдық сауаттылығының іс-әрекеттік компоненті әртүрлі деңгейдеқалыптасқанын дәлелдейді.  

Зерттеу барысында 269 оқушының экологиялық функционалдық сауаттылығы төрт компонент бойынша бағаланды: қоршаған ортаға көзқарас, экологиялық білім, қоршаған ортаны қорғау саласындағы іс-қимыл стратегияларын білу және қолдана білу, сондай-ақ экологиялық қатысу белсенділігі (соңғы 6 ай).
Нәтижелер бойынша оқушылардың қоршаған ортаға көзқарасы орташа деңгейде (M = 2.26) екені анықталды. Экологиялық білім көрсеткіші 40 мүмкін балдың ішінде M = 29.0 балды құрады, бұл 72.5% нәтижеге сәйкес келеді және ортадан жоғары деңгейді көрсетеді. Іс-қимыл стратегияларын білу және қолдану көрсеткіші M = 3.16, ал қоршаған ортаны қорғауға қатысу белсенділігі M = 3.12 болды, бұл екі компоненттің де орта деңгейде екенін көрсетеді .
Жалпы алғанда, үш мектеп оқушыларының экологиялық функционалдық сауаттылығы орташа деңгейде деп бағаланады. Білім компоненті салыстырмалы түрде жоғары болғанымен, көзқарас пен практикалық белсенділік көрсеткіштері оны толық қолдамайды, бұл экологиялық білімнің мінез-құлыққа тікелей автоматты түрде ауыспайтынын дәлелдейтін зерттеулермен сәйкес келеді (Kollmuss & Agyeman, 2002).

Іс-әрекетті зерттеу (Action research) әсері 
Іс-әрекеттік зерттеудің оқушылардың экология және экологиялық ғылым бойынша білімдеріне әсері бірінші тесттің үшінші бөлімі арқылы тексерілді, мұнда оқушылар 40 көп таңдаулы сұраққа жауап берді. Бұл тест эксперименттік топқа алдын ала тест және қорытынды тест ретінде жүргізілді. Бақылау және эксперименттік топтардың алдын ала тест нәтижелері тәуелсіз үлгілерге арналған t-тест арқылы салыстырылып, статистикалық тұрғыдан маңызды айырмашылық анықталды. Эксперименттік топтың алдын ала тест бойынша орташа ұпайы (16,96) бақылау тобының көрсеткішінен (11,53) жоғары болды. Сондықтан бастапқы теңсіздіктерді статистикалық тұрғыдан түзету үшін ANCOVA талдауы жүргізілді. Кесте 20. 

Кесте 20. Зерттеуден кейін 
	
	Квадраттар қосындысы
	df
	Орташа квадрат
	F
	p
	
	ηp²
	ω²

	Топтар (Б=1 , Т=2)
	479.53
	1
	479.53
	15.47
	<0.001
	0.18
	0.20
	0.16

	Зерттеуден бұрын
	296.94
	1
	296.94
	9.58
	0.003
	0.11
	0.13
	0.10

	Қалдық
	1921.46
	62
	30.99
	
	
	
	
	



Зерттеу соңында эксперименттік топ оқушыларының экологиялық функционалдық сауаттылық деңгейін анықтау мақсатында бағалау жұмысы жүргізілді. Бағалау 4 деңгейлі, 7 критерийден тұратын рубрика негізінде жүзеге асырылды. Рубрика оқушылардың экологиялық білімін, жүйелік ойлауын, зерттеушілік дағдыларын, құндылықтық бағдарын, жауапкершілігін, мінез-құлқын және экологиялық мәселелерді шешу қабілетін кешенді түрде бағалауға бағытталды. Алынған нәтижелер бойынша эксперименттік топтың бастапқы кезеңдегі орташа көрсеткіші 12,75 баллды құраса, зерттеу соңында бұл көрсеткіш 18,9 баллға дейін өсті. Орташа өсім 6,15 баллды көрсетті. Бұл эксперимент барысында қолданылған әдістемелік жүйенің оқушылардың экологиялық функционалдық сауаттылығын арттыруға оң әсер еткенін дәлелдейді.

Эксперименттік топтың қорытынды бағалау нәтижелері төменде берілген кестеде ұсынылған (Кесте 21)

Кесте 21. Эксперименттік топтың қорытынды бағалау нәтижелері

	Оқушылар 
	Бастапқы кезең (балл)
	Қорытынды кезең (балл) 
	Өсім 

	1
	16
	22
	6

	2
	14
	24
	10

	3
	14
	20
	6

	4
	12
	21
	9

	5
	14
	18
	4

	6
	10
	18
	87

	7
	10
	17
	4

	8
	8
	12
	5

	9
	8
	13
	6

	10
	10
	16
	6

	11
	15
	16
	1

	12
	15
	18
	3

	13
	17
	22
	5

	14
	11
	21
	10

	15
	11
	19
	8

	16
	10
	19
	9

	17
	17
	24
	7

	18
	17
	19
	2

	19
	13
	21
	8

	20
	13
	18
	5



Кестеде көрсетілгендей , эксперименттік топтың барлық дерлік оқушыларында оң динамика байқалды. Оқушылардың басым бөлігінде көрсеткіштердің 4–10 балл аралығында өсуі тіркелді, бұл экологиялық білімді қолдану, талдау және шешім қабылдау дағдыларының қалыптасқанын көрсетеді. Ең жоғары өсім 10 баллды құрады, бұл жекелеген оқушылардың экологиялық мәселелерді ғылыми тұрғыдан түсіну және негізделген шешім ұсыну қабілетінің айтарлықтай артқанын дәлелдейді. Тек жекелеген жағдайларда өсім төмен (1–3 балл) болды, бұл оқушылардың бастапқы деңгейінің салыстырмалы түрде жоғары болуымен немесе жеке оқу қарқынымен түсіндіріледі.

Сурет  20. Эксперименттік топтың қорытынды бағалау нәтижелері




Жалпы алғанда, алынған нәтижелер эксперименттік оқытудың тиімділігін көрсетіп, ұсынылған әдістемелік жүйенің оқушылардың экологиялық функционалдық сауаттылығын дамытуға оң әсер еткенін дәлелдейді.

1. Бөлім бойынша қорытынды 

1. Тәжірибелік-эксперименттік зерттеу биология пәнін оқыту барысында білім алушылардың экологиялық функционалдық сауаттылығын іс-әрекетті зерттеу (Action Research) арқылы дамыту әдістемесінің тиімділігін тексеруге бағытталды. Зерттеу кезеңдері бірізді ұйымдастырылып, теориялық негіз, тәжірибелік интервенция және қорытынды талдау өзара байланыста жүргізілді.
2. Экологиялық функционалдық сауаттылықтың танымдық, іс-әрекеттік және құндылықтық компоненттері бойынша бағалау критерийлері әзірленіп, олардың қалыптасу деңгейлері анықталды. Нәтижелер білім алушылардың экологиялық мәселелерді жергілікті, ұлттық және жаһандық деңгейде түсіну қабілетінің артқанын көрсетті. Оқушылар антропогендік факторлардың табиғи ортаға, адам денсаулығына және экожүйеге әсерін себеп-салдар байланысы негізінде түсіндіре алды
3. Екі факторлы ANOVA нәтижелері қоршаған ортаға көзқарасқа мектеп факторының статистикалық мәнді әсер ететінін, ал жыныс факторының әсері байқалмайтынын көрсетті. Сонымен қатар, экологиялық білім деңгейіне мектеп пен жыныс факторларының мәнді ықпалы анықталмады, бұл оқу мазмұны мен педагогикалық ықпалдың шешуші рөл атқаратынын дәлелдейді.
4. Kruskal–Wallis талдауы құқықтық және саяси әрекеттер бойынша айырмашылықтың жоқ екенін, ал насихаттау, тұтынушылық-экономикалық әрекет және экологиялық басқару бағыттары бойынша статистикалық мәнді айырмашылық бар екенін көрсетті. Бұл білім алушылардың практикалық экологиялық дағдыларының әркелкі қалыптасқанын айқындайды.
5. ANCOVA нәтижелері Action Research әдісінің тиімділігін растады: бастапқы айырмашылықтар бақыланғаннан кейін эксперименттік және бақылау топтарының қорытынды нәтижелері арасында статистикалық мәнді айырмашылық анықталды (p<0.001), әсер мөлшері жоғары деңгейде болды.
Жалпы алғанда, жүргізілген тәжірибелік жұмыс іс-әрекетті зерттеу технологиясын қолдану экологиялық білімді тереңдетіп қана қоймай, білім алушылардың экологиялық ойлауын, жауапты мінез-құлқын және практикалық әрекет дағдыларын дамытуға мүмкіндік беретінін көрсетті. Ұсынылған әдістеме ғылыми негізділігімен және практикалық тиімділігімен дәлелденді.



ҚОРЫТЫНДЫ

Бұл диссертациялық зерттеу қазіргі білім беру үдерісіндегі өзекті мәселелердің бірі –білім алушылардың экологиялық функционалдық сауаттылығын дамытудың әдістемелік негіздерін анықтауға арналды. Қазіргі таңдағы білім беру жүйесінде оқыту үдерісіне қойылатын негізгі талаптар нормативтік құжаттарда айқындалған. Ондағы басты мақсат – жаңашыл ойлайтын, жауапкершілігі жоғары, экологиялық тұрғыдан саналы, алған білімін өмірлік жағдаяттарда қолдана алатын тұлғаны қалыптастыру. Осы талаптарды ескере отырып, жүргізілген зерттеу барысында білім алушылардың экологиялық функционалдық сауаттылығын дамытуының теориялық негіздері талданып, оны жүзеге асырудың тиімді әдістемелік жолдары ұсынылды. Сонымен қатар, зерттеу жұмысы аталған бағыттағы оқу–тәрбие үдерісін ғылыми тұрғыда негіздеп, білім алушылардың экологиялық ойлауын, практикалық әрекет дағдыларын және құндылықтық–уәждік қатынасын дамытуға ықпал ететінін тәжірибелік-эксперимент арқылы дәлелдеді.
Зерттеу барысында қол жеткізген нәтижелер төмендегідей қорытындылар жасауға мүмкіндік берді:
1. Білім алушылардың экологиялық функционалдық сауаттылығын қалыптастыру мәселесін талдау барысында «экологиялық функционалдық сауаттылық»,«іс-әрекетті зерттеу (Action Research)» ұғымдарына ғылыми-әдістемелік талдау жүргізіліп, білім алушылардың экологиялық функционалдық сауаттылығын қалыптастырудың теориялық негіздері айқындалды.
2. Білім алушылардың экологиялық функционалдық сауаттылығын қалыптастырудың мазмұны айқындалып, оны іс-әрекетті зерттеу (Action Research) тәсілі негізінде тиімді ұйымдастырудың ғылыми-әдістемелік жүйесі ұсынылды.
3. «Экологиялық функционалдық сауаттылықты арттыру негіздері» атты жұмыс дәптері әзірленіп, оқу үдерісіне ендірілді және ендіру актісімен расталды. Сонымен қатар, экологиялық функционалдық сауаттылықты дамытуға бағытталған авторлық мобильді қосымша дайындалып, білім беру тәжірибесіне енгізілді және оған авторлық құқық куәлігі алынды.
4. Педагогикалық эксперимент нәтижелері ұсынылған әдістеменің тиімділігін дәлелдеді. Сандық және сапалық талдау деректері эксперименттік топта экологиялық функционалдық сауаттылық көрсеткіштерінің статистикалық мәнді артқанын көрсетті. Бұл ұсынылған әдістеменің ғылыми негізділігін, практикалық маңыздылығын және білім беру үдерісінде қолдануға жарамдылығын растайды.

Өз тұрғылықты жеріңдегі экологиялық мәселелер 
пайыз	Алмалы бақ	Алматы қаласы	Алматы облысы 	Қарасай ауданы	Қаскелең қаласы 	Басқалар 	Толтырмаған	10	53	16	2	7	4	8	пайыздық көрсеткіш/%

Экологиялық мәселелердің себептері (өз тұрғылықты жерің)
пайыз	Қоқыстың көп болуы	Антропогендік фактор	Көлік шығарындылары	басқа себептер	Халық санының артуы	Завод-фабрикалардың көп болуы	Құрылыс жұмыстарының көп болуы	Көлік қозғалысының көп болуы	Толтырмаған 	45	3	6	5	1	8	1	13	19	пайыздық көрсеткіш/%

Экологиялық мәселелердің салдары (өз тұрғылықты жерің)
пайыз	Ауа ластануы 	Аурулардың көбеюі 	Шумен ластану 	Сумен топырақтың ластануы	Қоқыстың жиналуы 	Жаман иіс 	Құрғақшылық 	Экологиялық апаттар 	Толтырмаған	35	7	3	23	1	1	1	7	21	пайыздық көрсеткіш/%

Экологиялық мәселелердің себептері (Қазақстан)
пайыз	Алматы қаласы	Алматы облысы	Арал теңізі	Каспий теңізі	Қазақстандағы қалалар	Семей қаласы	Басқа 	Жауап бермеген	70	7	7	1	3	5	2	4	пайыздық көрсеткіш/%


Пайыз	Көліктер санының көп болуы	Антропогендік фактор	Көмір жаққаннан кейін 	Мәдениеттің төмендігі	Ядыролық жарылыс салдары	Мұнаймен ластану	Басқа	Семейдегі жарылыс себебі 	Завод фабрикалар көп болуы 	Қоқыстың көп жиналуы 	Табиғи байлықтарды шектен тыс пайдалану	Судың ластануы 	Толтырмаған	12	14	10	1	3	5	2	3	12	25	1	7	4	Пайыздық көрсеткіш/%

Экологиялық мәселелердің салдары (Қазақстан)
пайыз	Ауа ластану 	Жануарлардың қырылуы	Қаланың ластануы	Климаттың өзгеруі 	Экологиялық апаттар 	Аурулардың көбеюі 	Шумен ластану 	Жасыл аумақтардың азаюы 	Семей зардабы 	Арал теңізінің тартылуы 	Топырақтың ластануы 	Судың ластануы	Толтырмаған	40	1	1	2	7	7	1	1	3	7	17	8	4	Пайыздық көрсеткіш/%


Дүние жүзіндегі экологиялық мәселелер

пайыз	Африка	Австралия	USA	Қытай	Жаһандық	Индия	Қазақстан	Кения	Басқалар	Россия	2	1	1	7	25	43	7	2	5	1	
Пайыздық көрсеткіш/%




Экологиялық мәселелердің себептері

пайыз	Көліктердің көбеюі 	Париктік эффект 	Ауа ластануы 	Антропогендік фактор 	Азон қабатының тесілуі 	Шығынды газдар 	Қалдықтардың көбеюі 	Мұқиттың ластануы 	Формацевтикалық қалдықтар 	популяция артуы	Завод фабрикалар көбеюі 	Қоқыстың жиналуы	Судың ластануы 	1	1	13	4	6	5	5	3	9	19	5	17	3	
Пайыздық көрсеткіш/%




Экологиялық мәселелердің салдары 

пайыз 	Ауа ластануы 	Жануарлардың қырылуы 	Климат өзгерісі 	Экологиялық апаттар 	Ғаламдық жылыну 	Аурулардың көбеюі 	Кедейшілік 	Топырақ ластану 	Қоқыспен ластану 	Судың ластануы 	Басқалары	Толтырмағандары	22	3	3	7	8	7	1	28	1	7	4	7	
пайыздық көрсеткіш/%




Эксперименттік топтың қорытынды бағалау нәтижелері

Бастапқы орташа (1-5)	Даяна 	Дана.Е	ақару	Роза	Аяжан.К	Аяжан.Қ	Диас 	Айлуна	Мирас 	Нұрхан 	Жігер 	Мерей 	Самира	Айя	Адина	Аружан 	Айым 	Самал 	Б.Дана	Рамазан 	Орташа	1	2	3	4	5	6	7	8	9	10	11	12	13	14	15	16	17	18	19	20	16	14	14	12	14	10	10	8	8	10	15	15	17	11	11	10	17	17	13	13	12.75	Қорытынды орташа (30-34)	Даяна 	Дана.Е	ақару	Роза	Аяжан.К	Аяжан.Қ	Диас 	Айлуна	Мирас 	Нұрхан 	Жігер 	Мерей 	Самира	Айя	Адина	Аружан 	Айым 	Самал 	Б.Дана	Рамазан 	Орташа	1	2	3	4	5	6	7	8	9	10	11	12	13	14	15	16	17	18	19	20	22	24	20	21	18	18	17	12	13	16	16	18	22	21	19	19	24	19	21	18	18.899999999999999	Өсім	Даяна 	Дана.Е	ақару	Роза	Аяжан.К	Аяжан.Қ	Диас 	Айлуна	Мирас 	Нұрхан 	Жігер 	Мерей 	Самира	Айя	Адина	Аружан 	Айым 	Самал 	Б.Дана	Рамазан 	Орташа	1	2	3	4	5	6	7	8	9	10	11	12	13	14	15	16	17	18	19	20	6	10	6	9	4	8	7	4	5	6	1	3	5	10	8	9	7	2	8	5	6.1499999999999986	

Kap 6apsicsi (Ip6ic)

Kap Gapeicsl — KasakcTarparbi eH  cupex
KIPTKBILTApRLIH  Gipi, Herisinen  Tanb-lUaks
TaynapsiHna  Kespecemi.  On  Guik  Taynel
aiMakTapra  Geiiiwgenren, Herisri  Koperi —
TayTeKe MeH enik. Xablkapankik TabuFaT Kopray
ORaFbl By TYPAi «OCaN» CaMaThiHa KaTKbi3ambl
(IUCN, 2023).

AxGoxeH (Caitrak)

Kab6bin6ek Kynwaiw

DKONOrusanbiK
PYHKLMOHaNAbIK,
CayTTbINbIKTbI
apTTbipy Herizgepi

Yymbic gantepi

OKOTOTMATBIK GYHKIMORANILIK CAYATTHLILIKTEL APTTHIPY Heri3Iepiy - AyMsic
onTepi.

‘Astopst: KaGbuabex Kyamam,

lsenT kanacs. «Kee» Gacna yii, 2026 Ko

OKOTOTHATHIK YHKIHIOHATIIK CAYATTHUIHIKTH ApTTHPY Heri3eph - KYMBIC ASMTepi
OKYUIBUIGPISI SePITEYMITIK apeKETKe TAPTBI, SKONOTHAINK GLIMII HAKTE oMipliK
Karnalinapia KoWiaHYFa GarbTTalinel. JlonTep TanCHpMATaph fepekke Heriienren
Tatay, Macele Weimy KoHe peIeKcHs AQFABIAPHH AMBITHIL, FKOTOTHATHK KayanTHt
MIHES-KYTBIKTHE  KATHITTACYNH BIKTAN €TCM; HOTAECIAC GUM aTymUIapisin
IKOTOTATHIK (hYHKIMOHATIEIK CayaTTHLI P AcHrelii aprazst. Kywsic omtepi 10-11
‘CHIBIN OKYIIBUIAPHIHG apHATFaH.

KopluafaH opTafa KaTbiHac 6abl

MekTen Typi MeH XbIHbICTbIH, ©3apa acepi

